
JÉZUS  ÉS  A  NÉP. 

Irgalmasságot  akarok  és  nem  áldozatot. 
Mát.  g,  I. 

Az  emberek  közt  szélyel járván, 
A  bűntől  terhes  föld  határán  : 
Égi  atyjának  egy  szülötte 
Isten  országát  terjesztette, 
És  e  tőle  építtetett,  eredt 
Ország  alapja  lőn  :  —  a  szeretet! 
S  melyért  az  égből  földre  szállott : 
Javítá  a  bűnös  világot  ; 
S  a  szó,  ha  szent  ajaki  mondák, 
Édes  volt,  mint  a  méz  s  orvosság. 

A  mester,  Jakab  s  több  tanítvány 

Jeruzsálem  felől  j  övének  ; 

Ahol  idején  a  páskhának. 

Néhány  napot  fenn  ünneplének, 

S  hol  az  út  Bethfagénak  fordul. 

Zajgás  hatott  feléjök  jobbrul. 

És  látának  nagy  sokaságot. 

Mely  egy  fánál  tolongva  állott. 

A  Jézus  maga  felkerestre  : 

Ki  bűnös  volt,  s  nyoma  kereste  ; 

Most  is  így  szólt  :  gyengének  gyámja, 

Vaknak  legyen  világossága ! 

És  járula  a  sokasághoz. 

Mely  átkozódik,  zúg,  kiáltoz. 

Az  út  melletti  fügefának 
Árnyékában  ülvén,  valának 


Egy  beteg  férfiú  s  búbánat 

Miatt  nyögő  asszonyi  állat. 

Az  asszony,  hitestársa  nyilván 

A  betegnek!  —  szólt  egy  tanítvány. 

S  a  férfiú  monda  hálásan  : 

Nem  testvérem,  sem  hitvestársam! 

De  az  úr  ne  távozzék  tüle, 

Ki  megszánt  s  rajtam  könyörüle! 

Idegen  vagyok  Izraelben  : 
Beteg  levek  és  eltévedtem  ; 
S  im  e  fánál  fáradtan,  éhen 
összedőlt  alattam  öszvérem, 
S  én.  nagy  sérülésnek  miatta. 
Feküdtem  félholtan  alatta. 

Izrael  népe,  nagy  csoportban 

Haladott  el  mellettem  gyorsan  ; 

A  páskha-bárány  ünnepére 

Kiki  a  szent  városba  téré  ; 

S  én  kínomban  kiálték,  szólván  : 

Segítsetek  sorsom  mivoltán, 

A  Jehovának  szent  nevében  ...  1 

S  vigasztalást  hiába  kértem  .  .  . 

Mert  ők  mondának  :  az  úr  vélünk. 

De  ápolásra  rá  nem  érünk! 

És  újra  számosan  j övének. 

Nők,  férfiak,  ifjak  és  vének  ; 

S  én  kínaim  közt  fel-felsívék  : 

Nézzétek,  elborít  az  inség! 

S  a  csapat  szólt  :  a  szent  városból, 

Elmaradánk  az  áldozatról! 

Elepedtem,  szóm  már  megállott, 
Midőn  jött  ez  asszonyi  állat. 
És  ő  hozzám  járulva  menten  : 
Nagy  Ínségemből  mentve  lettem. 


Köntösét  szó  nélkül  eltépte, 
Sebem  kötözgetvén  be  véle  ; 
S  amit  az  áldozatra  szánva, 
Karján  vitt  elfedett  kosárba'  : 
Elővéve,  és  gyötrő  éhem' 
Megenyhítette  véle  szépen  ; 
És  cseppjei  hűvös  kútfőnek, 
Égő  szomjam  enyhére  lőnek  ; 
S  vigasztalási  ajakának, 
Lelkemre  nyugtatón  hátának, 

S  im  most  e  nép  és  ösmerősi, 

—  Bút  és  könyüt  okozva  néki,  — 
Szemére  hányják,  hogy  miattam 
Nem  vett  részt  a  nagy  áldozatban  .  .  . 
Szemére  hányjuk,  hogy  miattad  .  .  . 

—  Zúgott  föl  a  bőszült,  szilaj  had,  — 
Ki  nem  vagy  egyhitü,  se'  vére, 
Nem  jött  a  húsvét  ünnepére! 

S  Izraelnek  szent  városába' 
Megtisztulást  se  nyert  a  kába! 
Tüzénél  égő  áldozatnak. 
Hol  a  füst  és  láng  mennybe  hatnak  ; 
De  tán  kovászost  is  evett  még! 
Kövezzük  meg  .  .  .  zajongtak  ekkép. 

S  mint  szikla,  tenger  hullámábúl, 

A  nép  közül  bátran,  szilárdul, 

A  megváltó  emelkedett  fel, 

S  a  szózat  ajkirúl  imigy  kel 

Ki  az  közületek,  ki  áítal- 

Hat  a  sziklán  pillantatával? 

Avagy  a  szív  mélyébe  nézhet  .  .  . 

Hogy  ajkán  ily  kemény  itélet! 

A  törvény  mond  :  hogyha  szombatnap 

Barmod  verembe  hull,  kivonjad! 

Kik  ünnepen,  szegény-  s  betegnek 

Enyhülést  hoznak  :  jót  mívelnek  ! 


S  bizony  bizony  mondom  tinéktek, 
Kik  az  oltárnál  ünneplétek, 
S  élvén  kovásztalan  kenyérrel, 
Imádkoztatok  nappal  éjjel,  — 
Bizony  bizony  mondom  tinéktek  : 
Mind,  annyi  jót  nem  müvelétek, 

—  S  nem  vagytok  kedves  Jehovának,  — 
Mint  maga  ez  asszonyi  állat! 

Ki  vagy  te,  aki  szólsz  imígyen? 

—  Kiálta  a  nép  ingerülten  — 
Avagy  tán  elhisszük  mi  néked, 
Hogy  a  törvényt  követni  vétek? 
Avagy  tán  elhisszük,  hogy  annak 
Ki  ront,  mulaszt,  érdemi  vannak? 
Talán  e  meddő,  vagy  e  száraz 
Fügefáról  gyümölcsöt  rázasz? 

És  hirtelenséggel  szél  támadt, 
Rengetvén  a  fügefaágat  ; 
És  róla,  rögtön  nagy  bőséggel, 
Megért  gyümölcs  hullongva  széllyel. 
Nem  szólt  a  nép,  s  magát  megadta 
Nagy  álmélkodásnak  miatta. 

És  szólt  a  megváltó  ismétlen  : 
Utas,  kelj  föl,  s  menj  el  épségben! 
Jó  asszony,  tiéidhez  térj  meg, 
Az  Úr  kegyelme  van  te-véled  ! 
Boldogok,  kik  e  szót  megtartják : 
Nem  áldozat,  de  irgalmasság! 

AZ  ÖZVEGY  ÉS  FIAL 

.Szegény  árva  vagyok,  az  Isten  is  látja. 
Bús  özvegységemnek  egyetlen  istápja, 
Szerelmes  gyermekem! 
Amikor  látom,  hogy  katonának  készülsz 
Majd  kétségbe  esem!' 


«Isten,  az  özvegyek  és  az  árvák  atyja, 
Kigyelmedet,  édes  szülém,  el  nem  hagyja ; 
De  nékem  menni  kell .  .  . !» 
S  könyhullatás  között  nyakába  borulván, 
Az  özvegy  így  felel : 

,Tíz  esztendeje  múlt,  hogy  szegény  bátyádat 

Olaszország  felé  vitték  katonának. 

Azóta  oda  van  .  .  . 

Most  meg  te  is  elmégy,  te  is  oda  maradsz  .  .  . 

S  nem  lesz  nekem  fiam!' 

<(Ne  féljen!  még  meg  sem  álmodja  azt  kelmed 
Hófehér  paripán  mikor  itthon  termek 
Bátyámmal  mint  a  szél .  .  . ! 
Aztán  megbecsüljük  .  .  .  szárazzal,  meleggel 
Eltartjuk  míg  csak  él!»> 

Könybe  s  imádságba  merül  a  jó  özvegy  ; 
Míg  éjjel  a  fiú  egy  tábortűzhöz  megy,  — 
«Jó  estét  vitézek !» 

Jól  megtermett  legény  .  .  . !  az  öreg  katonák 
Mind  szemébe  néznek. 

Adjon  Isten!  mondák,  —  egy  pedig  rá  kiált : 
Mit  keresel  öcsém?  «Kardot,  meg  paripát !» 
Katonás  a  válasz  .  .  . ! 
Ember  vagy  atyaíi,  akárhol  termettél! 
Lesz  minden,  csak  válassz! 

Másnap,  midőn  szépen  meghasadt  a  hajnal : 
Bátor  legényünk  a  huszárok  közt  nyargal, 
S  felette  lobogván 

A  szélben  a  zászló  :  szeme  lángol,  —  mellén 
Megszűkül  a  dolmány. 

Ért  azután  harcot  és  viszontagságot, 

Soha  meg  nem  szaladt,  sok  embert  levágott, 


S  mihelyt  kardot  ránta  : 

Olyan  lett  kezében  mindjárt,  mint  a  fűrész,  — 

Mar  a  kard  nem  állta! 

Mikor  zászlót  látott  város,  falu  tornyán. 
Mely  neki  nem  tetszett,  —  kiálltott  mogorván 
A  harangozónak  : 

Bevedd  azt  a  ponyvát !  —  mert  mindjárt  kirántom 
A  tornyot  alólad! 

Szerették  pajtási,  ha  bús  volt  is  néha. 
Máskép  mindig  készen  volt  nála  a  tréfa  ; 
S  hol  kvártélyba  szállott, 
Három  négy  nap  múlva,  midőn  elbúcsúzott : 
Már  megsiratták  ott! 

De  ím  a  Dunánál  nagy  ütközet  készül, 
Hatalmas  erő  áll  szemközt  mindkét  részrűl ; 
Mind  a  két  táborban 
A  kemény  csatákban  megedzett  vitézek 
Lelke,  java  ott  van. 

Ott  a  bátor  lovas  kardjával  kezében, 

A  szuronyos  gyalog  rohamra  van  készen  ; 

Még  csendesen  állnak  .  .  . 

De  látszik  szemökből,  hogy  dús  aratása 

Lesz  ma  a  halálnak 

Azonban  az  ágyú  egy  részről  megszólal, 
S  mennydörögve  felel  rá  a  másik  oldal ; 
Közelebb,  közelebb  .  .  . ! 
Melegszik  a  csata,  szúrja  vágja  egymást 
A  harcedzette  nép. 

Most  lelte  meg  a  mi  legényünk  is  párját  .  .  .! 
ö  is  lovas,  az  is  .  .  .!  egymást  jól  bevárják. 
Akkor  összevágnak  ; 

Már  mindkettő  lankad,  —  de  még  egy  sebbel  sem 
Árthatott  egymásnak. 


Eddig  a  kar  vivott,  most  már  kezd  a  harag, 
Egymásra  szikrázó  szemmel  pillantanak.  — 
Egy  percig  szótlanul 

Küzdenek,  —  és  akkor  mindkettő  lováról 
Halálsebben  lehull .  .  . 

...    És  most  egymás  felé  nyúlnak  ki  kezeik  .  .  . 

A  halálnak  révén  egymást  megismerik 

Az  édes  testvérek  .  .  . 

Ah  sors!  lábad  alatt  a  szegény  halandó 

Olyan  mint  egy  féreg!! 

Hát  a  szegény  özvegy?  amikor  csak  ráér  : 
Buzgón  imádkozik  két  kedves  fiáért  .  .  . 
Várja  őket  —  s  boldogi 
Azonban  egy  napon  roszúl  lesz  hirtelen 
S  félre  beszél  rólok. 

Éjfélkor  felkiált  :  ah,  fiaim  jőnek  .  .  .1 
Fehér  paripája  van  mindakettőnek, 
Nézzétek  csak  .  .  .  amott ! 
Azzal  lehanyatlik  kiterjesztett  karja, 
Megnémul  és  —  halott! 

Ne  félj  szegény  asszony!  két  kedves  gyermeked 
Kikért  úgy  fáj  szived,  kiket  úgy  szeretett : 
Most  már  föltalálja  .  .  . 
Hozzád  sietnek  ők  .  .  .  viszi  a  halálnak 
Fehér  paripája! 


SZÉCSI  MÁRIA. 

Rendületlen  sziklán  álltál,  Murány  vára! 
Mélység  s  magasság  volt  körüled  a  bástya  ; 
És  mégis  rom  levél!  rom,  mert  az  átkozott 
Eskütörés  súlya  omladékká  nyomott! 


Hát  a  magasságban,  a  tiszta  légbe  fennt, 
Még  ott  sem  volt  ember  előtt  az  eskü  szent? 
Nem!  mert  ki  azt  még  a  menyben  is  megrontja 
Asszony  kezében  volt  Murány  várnak  gondja. 

Kemény  idők  jártak,  harcot  harc  követett, 
Melyben  sok  hős  elhullt,  sok  is  növekedett, 
Vesselényi  Ferenc  ezeknek  sorába' 
A  hírneves  Murányt  ostrommal  megszállta. 

A  vár  víhatatlan  kőszál  tetejében. 
Benne  elszánt  had  áll  éjjel  nappal  résen 
Szép  parancsnokának  szavára  figyelve  : 
Drága  lesz,  ha  lesz  a  vivők  győzedelme! 

Követ  jő  azonban,  sugár  deli  bajnok. 

Ha  véget  vethetne  jó  móddal  a  bajnak  ; 

S  imígy  szól :  szép  asszony!  köszönt  Vesselényi, 

Az  erősség  békés  feladását  kéri! 

A  szó  hatott-e,  vagy  a  szép  vitéz  rája? 
De  lángba  borult  a  Mária  orcája  ; 
S  bár  csengő  hangjai  most  kissé  remegtek, 
Büszke  méltósággal  felelt  a  követnek. 

.Mondd  meg  a  vezérnek,  míg  rommá  nem  válik 
E  fal,  és  e  sereg  el  nem  hull  egy  lábig  : 
Addig  Murányvárba  nem  lép  senki  fia  .  .  . 
—  Különben  üdvözli  őt  Szécsi  Mária!' 

Ekkép  felelt  a  hölgy,  és  igy  kellett  épen, 
Rákóczinak  adott  szavaihoz  híven  ; 
Kinek  megesküdt  az  Isten  szent  nevére, 
Hogy  nem  adja  Murányt  ellenség  kezére. 

így  kellett!  Szécsi  György  a  halálos  ágyon 
Szólott :  nyomdokomat  kövesd  jó  leányom! 
Légy  az  ügynek  híve,  s  ugy  áldva  istentül .  .  , 
És  mindezt  Mária  fogadta  nagy-szentül. 


S  el  sem  hagyta  még  jól  a  követ  a  várat : 
Levelet  adának  tőle  Máriának  ; 
Olvassa  .  .  .  olvassa  néma  bámulattal, 
Piros  lesz,  mint  a  vér,  fehér  lesz,  mint  a  fal. 

Azután  legbensőbb  szobájába  siet. 
Felveszi,  leteszi  százszor  a  levelet  : 
,ö  volt  .  .  .  ő  volt!  e  hon  legszebb  daliája, 
Szerelmemet  kéri  —  szerelmét  ajánlja  .  .  .' 

Majd  fel  s  alá  járkál,  —  s  dobogó  szivére 
Szorítván  két  kezét,  nagy  volt  küzködése  .  .  . 
,Ah  esküm  .  .  .  szerelmem  .  .  . !  melyiket  feledjem...?' 
Hajh,  de  gyenge  a  nő,  gyenge  véghetetlen! 

Leül  Szécsi  lánya  s  a  válasz  írva  van, 
A  szerelem  kábult  ábrándozásiban  ; 
Asszonya  előtt  most  a  vámagy  megjelen  : 
, Farkas!  a  táborba  vidd  magad  s  hirtelen.' 

Farkas  vén  ember  volt,  hideg  durcás  képpel, 
De  vad  bátorsággal,  törhetlen  hűséggel, 
Dühösségig  hive  a  Rákóczi-pártnak, 
Murányban  jobb  keze  Szécsi  Máriának. 

S  a  hű  vén  embernek  nagyon  sok  volt  szabad  ; 
Most  is  a  kapunak  duruzsolva  halad  : 
«Asszonyunk  oly  furcsa!  de  már  csak  megnézem. 
Mi  ördög  van  irva  ezen  a  levélen?* 

S  alig  pillant  belé,  felkiált:  «gyalázat!» 

S  tovább  megy  :  szeretlek  .  .  . !  feladom  a  várat .  .  . 

Hágcsó  leend  észak-nyugati  ablakán, 

Melyen  Máriádhoz  futhatsz  éjfél  után. 

((Vakuljon  meg,  aki  még  egyszer  elolvas, 
—  Ordított,  széttépvén  a  levelet  Farkas  — 
Várjatok.  .  .  várjatok !»  s  most  ír  maga  pár  sort 
S  kevés  idő  alatt  megjárja  a  tábort. 


.Olvasta?  mit  izent?  mit  szólt  Vesselényi? 
—  Hangzottak  eléje  Mária  kérdési,  — 
Nemde  felelni  fog,  jó  Farkas,  ugy  izent  .  .  .?' 
S  rá  a  boszus  várnagy  mogorván  mond  igen-t. 

És  néhány  perc  múlva  ezen  beszéd  után 
Agyuk  bődülnek  meg  a  szomszéd  hegy  fokán, 
S  egykét  golyó  akad  Murányvár  falába  .  .  . 
,Hah,  mi  ez?'  Mária  sápadtan  kiálta. 

«Hogy  mi  ez  asszonyom?  ez  a  várt  felelet!* 
, Ember,  ember!  hová  tetted  levelemet?' 
«ízre-porrá  téptem,  —  s  ez  ment  a  vezérhez : 
«Vedd  be  Murányvárat  s  Mária  tiéd  lesz  !i> 

Mint  ki  fáról  nézi  a  bikaviadalt, 

Az  őrség  vad  öröm  zajában  felrivalt ; 

S  elbámult,  hogy  hangzott  Mária  parancsa  : 

Hamar,  hamar  fehér  zászlót  a  falakra! 

Még  vagy  kétszer  szólott  az  ágyú  s  néma  lett, 
Szabadabban  vévén  a  hölgy  lélekzetet  : 
Haraggal  intette  a  vén  Farkast  elő, 
,Hogy  mersz  avatkozni  ügyembe,  vakmerő!?' 

«Engedj  meg  asszonyom,  nem  egészen  ügyed! 
Vagy  immár  feledéd  Rákóczit  s  esküdet? 
S  kész  lennél  szerelmi  turbékolás  alatt, 
Murányba  lopni  az  ellenséges  hadat? 

Ha  Szécsi  György  élne  .  .  . !  azonban  hagyjuk  ezt,  — 
Ha  a  bús  özvegység  már  oly  nagyon  epeszt : 
Eredj  .  .  . !  de  ugy,  hogy  az  eladott  ügy  átka 
Ne  legyen  menyegződ  sikoltó  nótája! 

De  hiszen  míg  engem  a  jó  isten  éltet. 
E  kakuk  Murányban  nehezen  rak  fészket, 
Vágasd  ki  nyelvemet,  de  tudd  meg,  asszonyom  : 
Ki  esküjét  töri,  nyomorult,  alacsony !» 

S  elrohant.  Bőszültség  vitte  az  öreget, 
Míg  a  vár  asszonya  méregtől,  reszketett, 
S  hogy  találkozának  egy  pár  óra  múlva, 
A  vén  Farkas  magát  egy  kicsit  kifútta. 

,öreg  ember!  most  a  vérző  bántalmakat 
Büntetlen  elnézem,  —  egy  feltétel  alatt : 
Ha  Vesselényinek  ez  ujabb  iratot 
Teljes  épségében  sietve  átadod.' 

«Átadom  asszonyom!  s  ezentúl  dolgodba 

Nem  ártom  magam . . . !» szólt  Farkas  hunyászkodva ; 

De  aki  ösmerte  e  makacs  jellemet, 

Tudta,  hogy  máskép  szólt,  mint  a  hogy  erezett. 

Azonban  az  este  közeledvén  lassan, 
Mária  szive  vert  mindig  hangosabban  ; 
Szerelem  és  kétség  valának  vendégi. 
Az  kéjt  áraszt  reá,  ez  kinosan  tépi. 

De  váljon  szeret-e?  nem  csal-e  meg  gyáván  : 
Szívem  örve  alatt  csak  Murányra  vágyván  ; 
Szerelmem  előtte  nem  lesz-e  becstelen. 
Hogy  azt  ilyen  könnyen  megnyerni  engedem? 

Épen  így  tűnődött  Vesselényi  lelke  : 

Ez  ármányos  asszony  nem  kerít-e  cselbe? 

Hátha  büszkén  megvet,  hogy  nyílt  ostrom  helyett 

Áluton  kívántam  bevenni  a  helyet! 

S  ereszt  hosszú  szálat  pók  gyanánt  a  kétség. 
Aztán  a  két  szívhez  kötvén  a  két  végét. 
Fel  s  alá  futkosott  nagy  sietve  rajta, 
És  a  két  szív  közül  hol  ezt,  hol  azt  marta. 

Végre  eljött  az  est,  és  az  éj  utána  ; 
.Farkas !   bízom  benned !  —  szólott  Szécsi  lánya  — 
Titkom  ugy  sem  tudja  senki  rajtad  kívül. 
Menj,  várj  a  vitézre.  .  .  s  ha  megjött  :  add  hírűi  1' 

Helyén  állott  Farkas,  s  kis  idő  vártatva, 
Nesz  nélkül  felhágott  Ferenc  az  ablakba, 
Nem  félt,  nem  volt  sápadt,  —  csak  kissé  izgatott  .  .  . 
Leszállt,  amint  Farkas  hallgatva  jelt  adott. 

«Hol  van  ő.  .  .  ?»>  «Csak  kövess  vitéz  ur  szaporán... !» 
És  általhaladva  két  vagy  három  szobán  : 
Szűk  rejtekbe  lépnek,  —  hol  veres  vérpad  áll  — 
S  két  bakó  szemében  és  pallosán  halál! 

Meghökkent  Vesselény  s  bámulva  néze  szét  .  .  . 
♦Hallottad,  jó  uram,  azt  a  híres  mesét. 
Melyet  az  oroszlán-barlangról  beszélnek  ?» 
Monda  fagyos  gúnnyal  Farkas  a  vezérnek. 

♦Hol  vagyok  .  .  .?»  riad  fel  az  indulatosan  .  .  . 
<(Igazi  helyeden!  a  vérpadon  uram! 
Nézd  :  hogy  mosolyog  rád  piros  menyasszonyod, 
S  ha  a  föld  el  nem  nyel,  rögtön  megcsókolod!)) 

«Gyalázatos  ármány!*  —  ((gyalázatos  magad! 
Nincsenek  ágyúid?  Nincsen  erős  hadad? 
Hogy  így  lyukon  bujkálsz,  mint  az  eb  a  dögér'  .  .  . 
Czenk  vagy,  vitézlő  úr!  Nem  Vesselényi-vér !» 

<(Ki  vag}^  te,  nyomorult  ?  hol  a  vár  úrnője  .  .  .? 
Átok  rá  .  .  .!  de  nem,  nem,  ez  nem  jöhet  tőle!» 
«Hamar . . . !  meg  kell  lenni  .  .  . !  el  nem  mégy  e  várbul 
S  tudd  meg  :  szép  Máriád  kegyes  parancsábul  .  .  . !» 

.Hazudsz  vén  gazember!'  —  s  Mária  benn  terem,  — 
, Bocsánat  jó  vitéz  .  .  .  elhagy  eszméletem  .  .  .' 
♦Légy  nyugodt,  én  hiszek  neked  szép  Mária  .  .  . !» 
.Esküszöm  :  nem  is  én !  e  vén  haramia  .  .  .' 

♦Haramia,  ugy-e?  mert  benne  gát  valék. 
Hogy  Murány  romjáról  a  késő  maradék 
Árulást,  hitszegést  olvasson  .  .  .  vén  fejem  : 
Mért  nem  őrültél  meg  anyámnak  méhiben! 

Mit  nyersz,  jó  asszony,  az  olyan  vitézzel. 
Ki  ólálkodva  jár,  mint  a  róka  éjjel? 
Mit  nyersz,  vitéz  uram,  oly  nőben,  ki  néked 
Rút  hűségtörésen  ajánlgat  hűséget? 

Méltók  vagytok,  méltók  mind-ketten  egymásra! 
Egymás  megvetése  és  utálatára  .  .  . ! 
Ne  is  legyen  áldás,  de  átok  rajtatok  .  .  . !» 
A  dühöngő  Farkas  szólván,  kitántorog. 

És  hosszú  szünet  lőn  ;  kínos  feszültség  benn  .  .  . 
«Édes  szép  Máriám !»  —  ,édes  jó  vitézem!' 
Valának  az  első  töredezett  szavak  ; 
A  boszantó  helyet  elhagyták  az  alatt. 

És  lágyan  simulva  egymás  kebelére  : 
Fellángolt  a  két  szív  rokonérzeménye  .  .  . 
De  a  várudvaron  riadt  szilaj  lárma  : 
Árulás !  fegyverre !  kém  szökött  a  várba  .  .  . ! 

«Holnap ...» —  ,holnap !'  súgák  rögtön  —  s  Vesselényi 
Még  alig  érkezett  a  hágcsóra  lépni : 
A  várnagy  ronta  be  .  .  .  s  nem  látva,  kit  keres, 
Felkacagva  kapott  villogó  késihez  ; 

S  mielőtt  Mária  eszmélne  :  fél  szára 

A  kötélhágcsónak  ketté  vala  vágva  .  .  . 

,Hah,  őrült  .  .  .!'  s  míg  a  kés  uj   vágásra  készül : 

Megragadja  a  kart  egész  ere j ebül. 

Most  küzdelem  támad,  néhány  őr  berohan  .  .  . 
S  nem  tudva  a  veszély  kitől  jön,  merre  van? 
Mária  .  .  .  s  egy  férfi  .  .  .  hah !  kés  van  kezében  .  .  . ! 
S  a  várnagy  perc  alatt  összerogy  vérében. 

,Jaj  Farkas  .  .  .!'  «asszonyom,  kezed  bekevered  .  . 
Légy  boldog  .  .  . !  hisz  jobban  alig  történhetett, 
Szökevény  s  öngyilkos  nem  lettem.  Jó  nékem  : 
Azt  a  gyalázatos  holnapot  sem  érem  .  .  . !» 

A  katonák  némán  elvitték  a  holtat, 
Tűnőd va  :  mi  volt  ez?  s  mi  történik  holnap? 
S  Szécsi  Máriának  hosszú  lett  az  éjjel, 
Küzdve  sötét  gondok  sötét  ezredével. 

Csikorgó  kapui  hires  Murányvámak, 
Vesselényi  előtt  másnap  megnyilának. 
Dörögtek  az  ágyuk,  —  szilaj  zene  hangzott, 
És  még  sem  volt  látni  egy  örvendő  arcot. 

Mária  sápadt  volt,  kedvetlen,  elfogult  .  .  . 
Ferenc  arca  boszu  s  szégyen  miatt  pirult  : 
Felkarcolt  sebhelye  kékellett  le  róla. 
Mintha  a  csárdában  verekedett  volna. 

ördög  vigye  el  az  ilyen  győzedelmet, 
—  Morgott  hada  —  melyet  a  főkötő  szerzett 
És  a  másik  szintúgy  :  mégis  csak  gyalázat, 
Ilyen  koldusmódra  feladnunk  a  várat! 

S  ölelték  az  uj  párt  boldogság  karjai. 
De  teljességéből  hiányzott  valami ; 
Olyan  volt  az,  mint  a  pohárba  tett  virág. 
Mely  szép,  mosolyg,  de  már  veszíti  illatát! 

Alunni  ment  Murány  Szécsi  Máriája, 
Alunni  ment  régen  annyi  száz  utána. 
Mind  aki  boldog  volt,  mind  aki  szenvedett. 
S  omladék  lőn  a  vár  a  büszke  bérc  felett! 


A  BUDAI  ORSZÁGGYŰLÉS. 

1471. 

Mátyás  királynak  nagyon  erős  volt  a  feje. 
Két  három  koronátúl  az  nem  görbedne  le  ; 
Mig  sok  más  fejedelemnek  egy  is  szörnyű  nehéz 
ö,  a  magyar  mellé  még  a  csehekére  néz. 

De  mig  Podjebrád  földén  pusztít  a  fejdelem, 
Veszélyes  pártütés  forr  titokban  idebenn  ; 
Kilenc  megyével,  számos  hatalmas  ur  feláll : 
Vesszen,  —  kiált  —  az  önkény!  Éljen  Kázmér  király! 

Vitéz  érsek  s  Cezinge  mellett  a  főpapok, 
És  a  világi  rendből  felbujtva  általok  : 
Hampó,  Perényi  Miklós  s  leginkább  Újlaki 
Valának  a  merénynek  vezérlő  tagjai. 

Kázmér  a  lengyelekkel  immár  útban  vagyon, 
Hogy  a  Rákosra  érjen  a  megszabott  napon  ; 
Komoly,  veszélyes  felleg  borong  a  hon  felett  — 
S  a  népszerű  királlyal  mindez  hogyan  lehet? 

Mátyás  vitéz  király  volt,  szerette  a  hadat. 
Négy  ellensége  is  volt  egy  kurta  év  alatt  ; 
ö  győzött,  —  és  hatalmas  lőn  a  magyar  hona  .  .  . 
—  De  háborúskodásra  sok  pénz  kell  s  katona! 

ö  tudta  a  helyet  jól,  holott  sok  szép  arany 
Hevert,  —  miképen  most  is  hever,  —  haszontalan  : 
És  a  szükség  törvényt  ront,  —  mond  a  magyar  —  s  keze 
A  papurak  zsebébe  markolt  gyakran  bele. 

S  a  renyhe  főnemesség,  az  apróbb  kényurak. 
Lévén  örök  had,  otthon  nem  nyujtózhattanak  ; 
így  a  kemény  csatákra  volt  pénz  és  katona, 
S  ez  volt  a  pártütésnek  itt  és  amott  oka. 

Jaj   az  olyan  királynak,  ki  kémlel,  puhatol. 
Holott  minden  csekély  bűn  nagy  lármával  lakol,  — 
Most  a  baj  nem  kicsiny  volt  s  Mátyás  mindent  tudott  : 
S  mintha  nem  is  gyanitná,  nagy  mélyen  hallgatott. 

Azonban  mint  a  szélvész  egyszerre  honn  terem. 
Országgyűlést  hirdetve  Budára  hirtelen. 
ír  a  pártos  nagyoknak  kegyelmes- nyájason  : 
Mikép  bizalma  ösmert  hűségökben  vagyon. 

Tompa  Mihály  munkái.  III.  2 

És  a  rendek  sietve  Budára  gyültenek, 

Jött  Újlaki  s  jövt^nek  a  pártíitő  felek  ; 

S  az  ildomos  Vitéz,  ki  Mátyást  ösmerte  tán. 

Közös  botránykozásra  meg  nem  jelent  Budán. 

Semmi!  monda  magában  dühöngve  Újlaki, 

S  már  régen  összeültek  a  nemzet  nagyjai. 

Csak  a  király  hiányzott  ...  a  perc  órákra  nőtt,  — 

De  a  terembe  lépni  senki  nem  látja  őt. 

Most  aggódó  szorongás  fut  át  a  teremen  : 
Hol  a  király?  mi  baj  van?  nem  tudta  senki  sem. 
Sok  pártos,  kétkedés  közt  környezte  l újlakit, 
Ne  féljetek,  súgott  ez,  ő  semmit  sem  gyanit! 

Most  rögtön  mély,  erős  hang  zendült  meg  :    a  király ! 
S  ő  lép  be  hármas  éljen  harsány  hangjainál 
Teljes  királyi  diszben.  Szemében  fény  lobog  : 
Napsugár  ez,  vagy  villám?  Éltet,  vagy  ölni  fog? 

Méltósággal  körülnéz,  de  még  is  nyájasan. 
Mély  csend  .  .  .  minden  szem  és  sziv  reá  függesztve  van 
, örülünk,  —  megnyerőleg  hangzottak  a  szavak. 
Hogy  hü  magyarjainkat  láthatjuk  újólag! 

E  hon  jóléte  szívünk  hő  vágya  szüntelen, 
S  az  ügy,  melyért  tanácsba  hívtunk  meg  ez  helyen, 
Alig  fontos  ;  —  de  minthogy  azzá  lehetne  tán, 
A  hydrának  nyakára  jobb  hágni  még  korán. 

Mondják,  hogy  pártütés  forr  titokban  ellenünk, 
Bár  a  társak  nevéről  nem  értesíttetünk  ; 
Hogy  Kázmér  nagy  sereggel  küldé  hozzánk  íiát, 
S  köszönt,  hogy  adjuk  annak  a  trónt  és  koronát. 

Nos  hát,  —  kérdé  mosolygva  —  hü  népünk,  magyarok ! 
Kázmér  öcsénk  kinek  lesz  vendége?  szóljatok! 
Kenyeret  s  a  magyar  föld  borával  poharat : 
Kezébe  a  fiúnak  lássuk,  halljuk,  ki  ad?' 

Mátyás  szavára  mély  csend  s  szünet  következett. 
Aztán  sokan  vevének  hosszú  lélekzetet, 
S  most  száz  ajak  kiálta  :  Vitéz  a  lázadó! 
Vitézi  Vitéz!  halál  rál  zúgott  hat  annyi  szó. 

Nohát  ha  mégis  van  a  dologban  valami  : 
Szóljon  kegyelmed,  ösmert  hü  bajnok,  Újlaki! 
Mi  volna  jó  tanácsa  :  had  menjen  ellene 
Kázmérnak?  vagy  talán  csak  bevárni  kellene?' 

E  szó  bűvös  hatását  leírni  nem  lehet,  — 
Felkelt,  állott  ...  és  bámult,  ez  volt  a  felelet  ; 
S  melyet  szólt,  a  beszédnek  értelme  nem  vala  .  .  . 
Most  hangzott  a  királynak  mély,  ellágyult  szava : 

,Igen,  hadd  jőjenek!  hisz  hű  népünk  itt  vagyon, 
Hűség,  nem  pártütés  ül  e  lelkes  arcokon! 
A  hír  hazug!  —  nincs  itten,  ki  értünk  vért  nem  ont, 
S  nincs,  akiért  meg  nem  hal  Mátyás  király  viszont!' 

Most  Újlaki,  mikép  az  álmából  ébredett,. 
Kiált  :  uram  királyom,  vétettem  ellened! 
De  míg  forgatni  bírnak  egy  kardot  e  karok  : 
A  szent  Istenre  mondom,  holtig  tied  vagyok! 

Hadd  jőjenek  .  .  .!  de  hangja  elhalt  a  zaj  miatt, 
örvény  nyílt  a  teremben,  mely  mindent  megragadt ; 
Kirontott  lelkesülés  örvényező  zaja, 
Mig  égbe  nyúlt  ezer  kar  s  ezer  kardnak  vasa. 

Csend  lön  megint,  —  s  Mátyás  a  megtért  bajnokra  néz  ; 
.Tudjuk,  hogy  esküjét,  hűn  megtartja  a  vitéz, 
S  hol  jó  alkalma  légyen,  mondunk  mi  egy  helyet : 
ím,  bosnya  alkirállya  tesszük  kegyelmedet!' 

És  osztogatván  számos  jószágot,  hivatalt : 
Midőn  leszállt  a  trónról,  a  gyűlés  felrivalt  ; 
S  fején,  mely  nem  hajolt  meg  ur  s  vész  előtt  soha. 
Még  egyszer  oly  erősen  állott  a  korona. 

Mint  a  kemény  hideg  jég,  ha  forró  vízbe  hull, 
Elolvad  s  ezzel  egy  lesz  elválhatatlanul : 
A  hűség  s  lelkesülés  közt  így  elolvada 
Budán  a  pártütésnek  hideg  kemény  fagya. 

Kázmér  bejött  hadával,  de  meghökkent  nagyon 
Ellenség  s  nem  barát  várt  reá  a  Rákoson. 
S  Esztergomban  bezárva,  kevés  idő  alatt, 
Vitézt  a  sirba  vitte  a  szégyen  és  harag. 


PIPÁS  KÁNTOR. 

Nagy  sáskajárásról  lesz  emlékezetem. 
Mely  támadott  vala  távol  napkeleten  ; 
Töröknek  mondta  ezt  a  jó  magyar  szája. 
Szomorú  időknek  szomorú  nótája! 

Sarcoló  készségben  üle  Szolnok  alatt 
A  pogány  seregből  egy  jókora  csapat ; 
Lova  a  magyar  ló  abrakját  elvette. 
Maga  meg  gazdája  kenyerét  megette. 

A  szomszéd  helységek  valamelyikében 
Motoszka  támadt  a  jó  kántor  fejében. 
Hogy  a  törököket  ő  bizony  megnézi : 
Mit,  mit  nem  csinálnak  lófarkas  vitézi? 

Volt  kántor  uramnak  két  szép  tulajdona  : 
Nem  pállott  meg  a  bor  előtte,  de  soha! 
Pipáját  mig  ivott,  csak  addig  nem  szítta  ; 
Pipás  kántor,  —  már  a  vidék  csak  ugy  hítta. 

Egyszer  hát  kiballag  a  falu  végére. 

Onnan  lopakodva  a  bodzá.sba  ére. 

Azután  meg  guggon  ment  az  ér-oldalon  .  .  . 

S  egyszer  látja,  hogy  már  elég  közel  vagyon. 

Sürü  galagonya-bokor  volt  nem  messze. 
Ott  lesz  még  egyszer  jó,  ott  nem  vesznek  észre I 
S  benne  ült  a  kántor  két-három  perc  alatt .  .  . 
Előtte  lóháton  cifra  török  csapat.  — 

Nézte  :  mint  forgott  a  sereg  ide  s  tova. 
Tüszkölt,  ágaskodott  nem  egynek  a  lova ; 
Nézte  a  sokféle  eszközt  és  szerszámot, 
S  nagyon  kedvére  volt  minden,  amit  látott. 

S  mig  ezeken  függött  két  szeme  és  esze  : 
Zseb] éhe  elszökött  pipájaért  keze ; 
Megtölté  s  kiütött  reá  a  revébűl,  — 
S  mind  ezt  tévé  a  jó  kántor  tudta  nélkül. 

És  lőn  nem  sokára,  hogy  a  bokor  felett, 
Mintha  égetne  ott  valaki  töreket, 
Vagy  volna  befűtött  téglaszín  kéménye : 
Kékszinü  füstoszlop  csavargott  az  égre. 

A  füst  szemébe  tűnt  a  török  vezérnek! .  .  . 
S  a  kántor  látja,  hogy  felé  nagyon  néznek! 
Nem  tudja  az  okát,  csak  úgy  fül  és  fázik  .  .  . 
S  akkor  veszi  észre,  hogy  hiszen  pipázik!! 

Azonközben  néhány  török  oda  nyargal, 
A  bokrot  szurkálják,  veregetik  karddal I 
A  «falu  torkából))  majd  kimegy  a  lélek  .  .  . 
Végre  rá  akadnak,  —  vége  van  szegénynek! 

Mégis  csak  meghagyták  a  vezér  szavára. 
Kinek  nagyon  tetszett  szörnyű  pipázása ; 
,Ne  bántsátok  —  monda  —  ki  így  tud  pipázni : 
Nem  lesz  azzal  szégyen  egy  szál  kardra  szállni!' 

És  kikiáltatja  ott  a  falu-végen  : 
Mikép  a  kántornak  baj vi vasa  lészen! 
És  ha  a  törököt  a  harcban  leveri  : 
A  helység  adóját  húsz  nap  elengedi. 

összefut  a  hírre  a  falu  népsége, 
Százféle  beszédnek  se  hossza,  se  vége  ; 
Kántor  uram  pedig  epekedik  nagyon  .  .  . 
A  mennykővel  üttet  dohányt,  pipát  agyon. 

Lefityeg  az  orra,  mint  beteg  pulykának, 
A  bátorító  szók  semmit  sem  használnak  ; 
Mondják  :  vágja  agyon,  eb  lelke  pogánya!  .  .  . 
De  ő  nem  szól  semmit,  csak  fejét  csóválja. 

Végre  megesik  a  népnek  szíve  rajta. 
Szánalommá  válik  a  biztatás  hangja  ; 
S  a  sok  sóhajtással  ki-veszik  sodrából, 
S  íme  szemlátomást  felvidul  magától. 

«Sohse  sóhajtsatok,  sohse  búsuljatok! 
Egyszer  meg  kell  halni,  természetes  dologi 
Hanem  amíg  élek,  illő,  hogy  jól  éljek. 
Ugyan  hozzatok  csak  egy  kulacs  bort,  kérlek!* 

S  amint  felvágja  a  jó  bor  nyelve  csapját : 
Vígan  félreüti  szőretlen  kalapját ; 
Még  a  rósz  pipa  is  kegyelmet  nyer  nála,  — 
«Majd  megtanítlak  én,  lánchordta  pogánya.  .  .!» 

Harmad-napig  így  megy  a  helység  házánál, 
Talpig  pipafüstben,  torkig  borszeszben  áll, 
S  aprítja  a  pogányt  a  vitézlő  kántor,  — 
<(Fogtam  én  törököt  —  monda  —  egy.szer  másszor  I 

Azonban,  ütvén  a  bajvívás  órája. 
Tántorgott,  reszketett  a  jó  kántor  lába  ; 
S  látván  rettegését,  így  suttogott  a  nép  : 
Sohse  látjuk  többé  pipázni  ő  kelmét! 

De  felbátorodott.  És  most  összevágnak. 
Nem  engedvén  kemény  tartásban  egymásnak  ; 
Most  lelket  kap  s  imígy  szól  vidámon  a  nép  : 
Dejszen  már  egy  cseppet  se  féltsük  ő  kelmét! 

Oda  vág  egyik  kard  hirtelen  e  szóra : 
Mintha  csak  a  mennykő  csapása  lett  volna  ; 
Oda  néznek  .  .  .  s  nincsen  többé  fej  a  pogány  .  .  . 
Vagy  mit  is  beszélek?  —  a  jó  kántor  nyakán. 

Szegény  nép  elnémul,  s  csendben  haza  meg;yen, 

Forgatván  elméjét  a  bús  történeten  ; 

A  közös  megjegyzés  is  végre  ez  leve  : 

—  Csak  nagyobb  pipás  volt,  mint  kardos  ő  kelnie! 


A  KINCSKERESŐ. 

Nagy  erdőség  felé  két  vándor  indul. 
Ez  ifjú  még,  amaz  már  hetvenen  túl ; 
Mely  mint  bomlott  ostor  szakadt  két  ágra  : 
Az  útfőnél  az  agg  leülve  vára. 

És  mond!  ,Fiam!  jobb  lesz  utazni  ketten, 
A  nap  leszáll,  éj  és  vadon  kietlen! 
Én  jó  úton  foglak  vezémi  téged  : 
És  agg  fejem  minden  bajtól  te  véded!' 

S  a  két  utas  megy  a  setét  vadonban. 
Hovatovább  egymáshoz  fűlve  jobban  ; 
—  Nagy  ritkaság,  hogy  ily  hiven  vezessék 
Egymást :  ifjú  erő  és  agg  eszesség! 

És  míg  az  ősz  múltjába  tér,  beszélvén 
Jó,  rósz  sorsát,  mely  átvonúla  éltén  : 
Előre  száll  az  ifjú  gondolat  ja  .  .  . 
Túl  a  bércen  szerető  sziv  fogadja. 

Amint  az  út  fogy  :  lelke  annyit  érez, 
Repülni  vágy  réglátott  kedveséhez  ; 
A  lány  szegény,  nincs  drága  gyöngye,  kincse. 
Legfőbb  kincsül  hogy  a  szív  őt  tekintsél 

És  ]6  az  est,  leszáll  aztán  az  éjjel,  — 

Birkóznak  a  kelő  vihar  szelével 

A  rengeteg  hatalmas  águ  fái ;  — 

«Vajh  hol  fogunk  most  enyhhelyet  találni? !» 

Az  agg  letér  az  útról  s  jól  irányoz, 
Mert  érve  tág  barlang  sikátorához  : 
Leszállanak  sötét  öblébe  annak. 
Hol  a  vihar  dühétől  óva  vannak. 

S  mig  odafenn  zuhog,  csattog,  villámlik  ; 
Olykor  hat  egy  múló  rezgés  odáig. 
Vagy  a  hangos,  öblös  barlangtorokban 
Megőrvényző  szélvész  zúg  ottan-ottan. 

Rejtelmivel  megérkezett  az  éjfél,  — 

Némán  ül  a  fiú  az  agg  fejénél ; 

Majd  szól  halkan  :  «Mit  látsz  öreg?»  —  de  álom 

Vett  már  erőt  a  fáradt  úti  társon. 

Az  ifjii  néz  .  .  .  szürkülő  fény  világol 
Előtte  a  barlang  zugába'  távol ; 
S  amint  később  erőt  vesz  a  sötéten. 
Lelket  kap  a  fiú,  hogy  arra  lépjen. 

Tág  pinceként  ki  van  öblözve  a  fal, 
Erős  vasrács  az  ajtó,  nagy  lakattal ; 
S  belől  tömérdek  kincs!  medence,  kádak, 
Gyémánt-  s  arannyal  színig  töltve  állnak. 

És  megkapván  a  kincsnek  átkos  éhe  : 

Nézett,  bámult,  —  nem  birt  betelni  véle! 

♦Hah !  —  gondola  —  mint  fénylik  —  mint  mosolyg  rám !» 

Majd  visszacsúsz,  —  s  társát  felkölti,  mondván  : 

♦Vén  kalauz,  ébredj  már  álmaidbúi! 
Szél  és  vihar  megszűnt,  az  ég  kitisztul* 
És  a  setét,  nyirkos  helyről  kilépvén. 
Haladnak  a  ícelő  hold  tiszta  fényén. 

Az  ég  boltján  világok  milliói .  .  . 
S  mig  kezd  az  agg  szent  ihletéssel  szólni. 
Hirdetvén  a  nagy  természet  csudáit, 
És  lelke  hisz,  megnyugszik,  érez,  áhit : 

Társát  dühös  kincsvágy  kinozza  útján  ; 
Melytől  végkép  elszédülvén,  vakulván  : 
Keblében  sok  nemes  virágot  elnyom 
—  Szerelem  és  hűség  virágit,  —  e  gyom. 

«Miért  adnék  e  kincsből  az  öregnek? 
Kit  már  úgy  is  maholnap  eltemetnek! 
Miért  lennék  egy  szónak  rabja  holtig.  .  .?» 
S  szer  elmeért  szívére  zúgolódik. 

Eléje  tűn  a  kis  lak,  kertje,  tája, 
De  most  azt  oly  szegényesnek  találja  ; 
S  a  hü  leány,  kis  hófehér  köténnyel .  .  . 
De  most  reá  gondolni  szinte  szégyenl. 

Mennek  tovább  ;  —  a  bölcs  öreg  ha  mit  lát : 
Elmélkedik,  sok  tárgynak  érti  titkát  ; 
Ismer  fát  és  füvet,  hatásra  nézve,  — 
,Ez  a  véríű,  a  bérc  mesés  növénye!' 

És  a  fiú  aggálya  épen  az  volt : 
Mint  nyitja  föl  majd  a  nehéz  vasajtót? 
♦Hah,  itt  a  kulcs !»  s  mohón  utána  kapván: 
örvend  a  fü  závárn3'itó  hatalmán. 

Már  megviradt.  Az  erdőből  kiérve  : 
Az  ifjú  szólt  :  «Ama  kis  lakba  térj  be! 
S  mondd  a  lánynak  :  reám  többé  ne  várjon! 
Szeressen  mást,  van  más  is  a  világon !» 

,Rosz  úton  vagy  fiam!  szivedbe  látok  .  .  . 
Botor  kincsvágy,  hiú  álom,  nagy  átok! 
Érzelmeit,  ha  hü  szív  szívnek  adja  : 
Ez  a  kincs!  és  boldogság  a  kamatja! 


26 


ódd  szivedet,  hogy  esküjét  ne  szegje  .  .  .!' 
De  a  fiú  ezüst,  arany  betegje. 
Se  lát,  se  hall,  —  és  megfordulva  gyorsan, 
Eltűnik  a  sziklás,  sürü  vadonban. 

Napok  múlnak,  —  s  a  bérci  tölgyek  ágán^ 
Néhány  lomb  csügg,  az  is  szinvesztve,  sárgán  ; 
Az  ifjú  tán  a  sors  kegyence  eddig? 
Sőt  életén  csak  gúnyos  átka  fekszik. 

A  mély  vadont  bújván,  mint  a  vadállat, 
A  kincses  bolt  nyomára  nem  találhat  ; 
Fenn-léte-kín,  —  s  el-elszunyadva  néha, 
Kinzó  látvány  s  csalódás  martaléka. 

Láz  van  lelkén,  reszket  szederjes  ajka, 
Tépett,  vadult,  —  nincs  Isten  képe  rajta. 
Nem  tudja  :  most  van-e  gyötrelmes  álma? 
Vagy  álom  az  volt,  hogy  kincset  talála? 

Eszébe  jut  szerelme,  hitszegése,  — 
Tovább  bolyong  s  lel  újabb  szenvedésre. 
Ki  a  hűség  ösvényéről  letévedt  : 
Annak  kinzó  bolyongás  lett  az  élet! 

Aztán  kincset  s  vak  szenvedélyt  megátkoz, 
\'isszavágyik  az  elhagyott  leányhoz  ; 
Amit  üzent  megborzad  rá  ... !  de  hátha 
Mégis  várná  hiven  a  régi  mátka? ! 

És  szíve  most  még  g5^ötrőbb  lángra  gyúlad, 
Mert  hasztalan  keres  csapást  vagy  utat : 
Irányt  veszít  ;  —  az  erdőből,  bozótbul 
Ki  jutni  vágy,  —  de  még  belebbre  bódul. 

így  van  soká.  Míg  egy  hüs  alkonyatl^an 
A  kis  lakhoz  lyukad  ki  öntudatlan  ; 
Benn  hangzanak  a  vig  násznép  danái ; 
Kincsei  csak  a  hü  szív  utfán  találni  I 

BOSNYÁK  ZSÓFIA. 

1644. 

.Haragvó  Isten!  a  tágas  mezőt 

Temetővé  változtatod? 

Kedvedre  van  :    hogy  úton  útfelén 

Hever  haldokló  és  halott? 

Emészt  az  éhség  sárga  szörnyeteg  .  .  . 

S  ki  bír  dühének  ellenállani? 

Kínos  szorongásban  ha  estig  él : 

Lelkét  az  ember  akkor  adja  ki. 

Ki  harcol,  szánt,  vet  és  arat : 

Jobbágyimból  alig  marad! 

lm,  most  is  a  mezőn 

Hét  szálas  testvér  hullt  rakásra! 

Gyilkolni  aki  tud  : 

A  temetést  se  bizza  másra .  .  . ! 

S  legyen  bár  a  halott  kísérete, 

Hollók  s  farkasok  éhes  seregei 

Mit  bánom  én! 

De  embernek,  ki  a  holtakhoz  ér, 

Halál  fején!' 

«0h  uram  férjem!  —  szóla  Zsófia 

Sztrecsénnek  istenfélő  asszonya,  — 

Ne  nyíljon  káromlásra  ajkad! 

Mint  a  sebes  vízár,  a  népeken 

A  bün  eláradott  nagy  szertelen, 

S  az  ég  méltán  büntet,  sanyargat. 

Ne  kísérts  Istent!   Hét  testvérfiak! 

Sírnak  keblében  hadd  nyugodjanak! 

S  jer,  jer .  .  .!  a  csapás  megszűnéséért : 

Az  Istent  vélem  térdre  esve  kérdd !» 

Hah!  félre  asszony  s  szád  hitvány  beszedi! 

Keblem'  méreg,  bosszúság  marja,  tépi .  .  . 

Csatás  időket  élünk,  —  s  oldalamtul 

Ha  olykor  tíz  húsz  hitvány  szolga  elhull : 

Fejemre  zúgnak  árvák  özvegyek  : 

—  Ki  harcra  vitte,  Isten  verje  meg! 
És  aki  most  ezrenként  öldösé  el, 
Gyalázatos  dögvésznek  fegyverével. 
Kicsiny-  s  nagyostul  a  szorgalmas  népet, 
Még  annak  mondjam:  hála,  hála  néked! 
Nem!  aki  öl,  temessem  is! 
Hollókkal  bár,  mit  bánom  én! 
De  embernek,  ki  a  holtakhoz  ér. 
Halál,  halál  fején!' 

Haragban  így  zúgván  az  úr, 

Nejét  elhagyta  végre. 

Ki  a  feszület  zsámolyán 

Buzgón  borulva  térdre. 

Imádkozott  .  .  .  s  ment,  —  a  kunyhók  beteg  ^ 

Lakói  tőle  vigaszt  nyertének,  « 

Kezében  gj^ógyir  és  kenyér  vala  ...  ^ 

—  S  ki  ül  gyémánt-tollal  kezében 
A  ^jótett  könyvénél  mennyégben  : 
Jegyzett  az  úrnak  angyala. 
Csendes  a  világ,  a  vár  zajtalan  ; 
Ébren  csak  a  kegyes  Zsófta  van, 
Ki  késő  éjszakán 
Elhag3'ja  várát  egyedül, 
Hogy  felkeresse  a  helyet. 
Holott  a  hét  kiszenvedett 
Testvér  holt  teste  hidegül. 
A  hölgy  félénk,  az  éj  kísértetes, 
Ijesztő  a  halottak  képe  ; 
De  bátorságot  néki  Isten  ad 
S  ő  biztosan  közéj ök  lépé  ; 
A  hölgy  erőtlen,  a  föld  vaskemény. 
Ásó  s  kapa  nehéz,  nehéz  ; 
De  a  gyengének  Isten  ád  erőt  ; 
Tágul  a  föld  .  .  . 
S  a  sir  öblös  kebele  kész. 
Az  elhullott  testvéríiak 
Csendes  sirban  megnyugszanak!  — 

S  ki  ül  vala 

Gyémánt-tollal  fényes  kezében, 
A  jótett  könyvénél  mennyégben  : 
Jegyzett  az  umak  angyala. 

A  kegyes  úrhölgy  hazatéré. 

S  alighogy  álom  jött  szemére  : 

A  nap  pirosan  kelt,  az  ur  haragban, 

És  ajkának  dörgő  szózatja  harsan  : 

,A  holtakat  ki  ásta  el? 

A  vakmerő  parancstörőt 

Elő  ...  elő  .  .  . 

Hadd  lássam  őt!' 

S  álnok  szolgája  súg  :  uram! 

A  sírásó  ten-nőd  vala. 

Temetkezés  lön  általa 

Az  éj  sötét  óráiban! 

A  férjnek  arca  elsötétül 

S  zordon  parancsot  ad  : 

, Dúlj  átok  a  sírt  fenékig, 

Hányjátok  szét  a  holtakat  .  .  .!' 

A  hölgy  elborzad  s  esdekel : 

<(Hadd  porladjon,  minek  porladni  kell!» 

De  a  hölgy  hasztalan  szólt ; 

A  bőszült  úr  vak  és  süket, 

Nem  hall  szót,  nem  lát  könyeket  .  .  . 

—  És  dúltan  áll  a  sírbolt. 

Más  éjjel  lesbe  áll  az  úr 

A  holtakhoz  közel ; 

S  ott  töltvén  a  nagy  éjszakát  : 

Figyel,  vár  s  egy  lelket  se  lát, 

Temetni  nem  jött  nője  el. 

S  megtérve,  mint  jött  titkosan. 

Reggel,  mi  nagy  leve 

Álmélkodása  és  dühe  : 

—  A  hét  testvér  a  sírba'  van! 

—  A  szolga  súg,  —  s  parancsot  ad 

A  zordon  úr  szilaj  dühében  : 
,Duljátok  a  sírt  fenékig, 
Hányjátok  szét  a  holtakat  .  .  . !' 
—  S  parancsa  teljesítve  híven. 

A  harmadik  nap  éjszakáján 

Az  úrnak  újabb  terve  van  ; 

A  harmadik  nap  éjszakáján 

A  kegyes  hölgy  oly  nyugtalan! 

A  lelke  fáj  .  .  .  s  férjével  nem  bír  : 

Hogy  dúlatlan  maradjon  a  sír! 

S  mély  tűnődése  közt,  a  feszület 

Zsámolyán  arccal  leborul ; 

De  most  gj^orsan  felkelve  róla, 

Mintha  az  Isten  súgta  volna, 

örömhang  tör  fel  ajkirul  : 

((Keresztje  nincs  a  sírhalomnak .  .  .  .h 

S  az  éjfél  még  el  nem  halad, 

A  feszületnek  zsámolyából 

Fehérlő  síri  jelt  farag. 

Még  egy  vágást  teszen 

S  a  munka  azzal  véget  ére  ; 

S  ím  a  holtaknak  szánt  keresztet. 

A  kegyes  úrhölgy  mélyen  sebzett 

Kezének  festi  drága  vére. 

De  ő  az  éjben  csendesen 

A  holtakhoz  megyén, 

Kiket  midőn  a  sírba  fektet. 

Fejőkhöz  szúrja  a  keresztet. 

S  ajkán  imígyen  reszket  a  szó  : 

<(Porladjon  el,  mi  porlandó! 

S  ki  ül  vala 

Gyémánt-tollal  fényes  kezében, 

A  jótett  könyvénél  mennyégben  : 

Jegyzett  az  úrnak  angyala. 


A  férj  az  alatt,  gyanúval  tele, 
Az  éjben  gyakran  felkele  ; 

Kezébe  vőn  égő  világot 

S  nejének  ágyánál  megállott  : 

De  mindig  halkan  lépé  hátra, 

Gyanúsított  nejét  ott  látva.  — 

—  A  sír  felett  nem  látta  meg 

A  múlt  éjjelen  ; 

És  mostan  látni  hiszi  őt, 

Midőn  nincs  jelen. 

Reggelre  kelve,  ismét  ép  a  sír, 
A  bőszült  ur  dühével  nem  bir  .  .  . 
Gonosz  cselédje  lép  elő 
És  újra  súg  .  .  . 

De  most  az  ur  rá  mennydörög  : 
,Kihüzatom  nyelved,  hazug! 
Mert  akire  árulkodói, 
Egész  nagy  éjszakán  aludt!' 
„, Hatalmas  ur?  tiporj  el  .  .  . 
De  nőd  volt,  aki  temetett,  — 
S  keresztet  hogy  faragna. 
Ejtett  kezén  mély,  nagy  sebet, 
Menj,  oh  uram,  s  ha  hazudok  : 
Fejem'  bakó  kezébe'  lásd  .  .  .!'" 
Az  ur  ment,  és  a  hölgy  kezén, 
Melyet  gondos  szemügyre  vén, 
Nem  lel  sebet,  nem  karcolást. 
És  uj  parancs  szól :    ,a  hazug 
Lásson  halálos  kínokat! 
A  sírt  pedig  rontsátok  el, 
Megégetvén  a  holtakat!' 

És  hírt  hoz  a  poroszló  : 

Uram!  rósz  szolgád  halva  van, 

Imént  szakadt  ki  lelke 

A  döghalál  karjaiban. 

S  a  sírt  ...  a  sírt,  hatalmas  úr ! 

—  Isten  csodája!  — 

Nem  dúlja  fel,  nem  rontja  el 

Ember  kapája  : 


33 


I 


Az  érccsákány  hantjába  nem  hat, 
S  bántója  rögtön  összeroskad  .  .  . 

Álmélkodásban  néma  Ion 
Sztrecsény  kevély  ura ; 
Míg  hála-könycseppek  szőkének 
A  hölgy  pilláira. 

Az  istenfélő  Zsófia, 

Ki  ébren  tölte  három  éjét, 

A  negyedik  nap  estveién 

Delej  szerű  álomba  mélyedt. 

S  alaktalan  ködéből  alminak, 

Csudás  képekből  összeszőtt 

Látvány  merült  fel  három  ízben 

A  felmagasztalt  hölgy  előtt. 

Bevonva  földig  feketével. 

Látott  először  gyászpadot ; 

Körüle  címerek  .  .  .  nép  .  .  .  fáklyafény, 

Szánó  sötét  könyü  a  nép  szemén, 

A  gyászpadon  halott .  .  . 

S  az  istenfélő  hölgy  nyugodtan 

ösmert  magára  a  halottban. 

S  a  jelenetnek  legott  vége  lett. 

Reá  halvány  homály  ereszkedett  ; 

S  egy  század  képe  elsuhan,  letün 

A  hölgy  előtt,     gyorsan,  rohamszerűn. 

Sírbolt  tünék  fel  másodízben 

Mélyen  a  föld  alatt. 

Halott  penész,  kihullt  felirat, 

—  Mit  a  gőg  márványlapra  írat  — 

Borítván  a  falat, 

Körül  csont  s  rozzant  fedelek  .  .  . 

S  ím  egy  koporsóban  középen 

Feküvék  százados  halott. 

Romlatlanul,  mosolygva,  szépen  .  .  . 

S  az  istenfélő  hölgy  legottan 

Magára  ösmert  a  halottban.  — 

A  látvány  elsötétül  újólag 

S  egy  század  ismét  elsuhan,  letün 

Kelő  s  elfoszló  képivel  .  .  . 

A  hölgy  előtt  gyorsan,  rohamszerűn  : 

A  föld  kizöldült  s  újra  sárga  lőn. 

Virág,  vagy  vér  piroslott  a  mezőn  ; 

Év  év  után  jött,  —  amely  váltva  hord 

Titkos  méhében  áldást  és  nyomort. 

Harmadszor  tűnt  fel  a  koporsó 
A  látvány  tükriben  : 
Benn  a  halott,  az  istenes  hölgy, 
Romlatlanul  pihen. 

Az  ó  sirbolt  sötét  öléből 

Gonddal  kivétetett ; 

S  felette  ájtatos  sereg 

—  Virágot  szórván  a  kezek  — 

Mond  buzgó  éneket : 

Két  —  század  óta  fekszik 

Sírjában  a  halott! 

Két  hosszú  század  óta 

De  el  nem  hamvadott! 

Az  úr  im  a  kegyessel 

Mi  nagy  csudát  teszen  : 

Romlatlan  víve  által 

Időn  s  enyészeten! 


És  annyi  embemyom  kidőle, 
Sírjába  kísért  század  századot ; 
S  betölt  a  hölgynek  látomása, 
Mit  önmagáról  lelke  álmodott.  — 


Tompa  Mihály  munkái.  III. 

EGY  HÁZASSÁG. 


Beállott  a  farsang,  csak  ugy  reng  az  utca, 
A  legénység  táncol,  a  cigány  meg  húzza, 
A  sikamlós  szánon  kurjongat  a  népség  ; 
Menyasszonyért,  vagy  csak  háztüznézni  mén  még. 

Kancsó  mellett  ülnek  az  öreg  emberek. 
Az  öregasszonyok  szólnak,  kerítenek  ; 
Lótfut  az  a  legény,  kinek  nincs  még  párja  .  .  . 
—  Szóval,  egész  falu  a  bolondját  járja. 

Csak  Pali  nem  vígad.  A  kemence-pánkon 
Elnyúlva  tűnődik  :    vajon  mit  csináljon? 
Hányja  a  hab  :    vajon  melyikhez  kén  állni .  .  .? 
Melyik  lenne  már  jobb,  Julcsa-e  vagy  Sári? 

Julcsa  szép  is,  jó  is,  az  igaz,  —  de  szegény! 
Sári  meg  vagyonos,  aztán  derék  személy! 
Julcsával  bizonyos,  hogy  boldogul  élnek  ; 
De  tán  Sárival  is  összetörődnének  .  .  .  ? ! 

S  most  felkerekedik  Pali  és  szerszámoz. 
Jó  vérű  négy  csikót  vezet  ki  a  szánhoz  ; 
Táncol  a  ló,  a  sík  havat  csakúgy  vágja! 
Mintha  tudná  :    hová  megyén  a  gazdája 

Ne  ugrálj  ugy,  fakó,  ne  táncolj  ugy,  deres, 
Gazdátok  csak  vagyont,  nem  hűséget  keres! 
Nem  Julcsát  veszi  el,  pedig  azt  Ígérte  .  .  . 
Hanem  hisz  az  Isten  meg  is  veri  érte! 

Harmadik  faluban  volt  a  Sári  házok  .  .  . 
De  hiszen  sokáig  minek  tétovázok  .  .  .  ? 
Elég  az  hozzá,  hogy  Palit  harmadnapra, 
A  gazdag  Sárival  a  pap  összeadta. 

Csapott  olyan  lakzit  a  Pali  ipája, 
Hogy  azon  a  völgyön  nem  igen  volt  párja  ; 
Már  az  hamvába  holt,  kinek  nem  volt  kedve. 
—  Mind  a  két  fél  nagyon  meg  volt  elégedve. 

Pali  boldogságát  nem  zavarja  semmi. 
De  minden  hosszúnak  véginek  kell  lenni  : 
Megszakadt  a  nóta,  mennek  a  cigányok, 
A  lakzi  is  aztán  elkullog  utánok. 

Észrevevén  pedig,  hogy  Pali  is  készül : 
Kezdődik  nagy  sirás-rivás  mindkét  részrül ; 
A  keserűségnek  mégis  az  a  vége  : 
Hogy  megy  a  menyecske,  amerre  a  férje. 

Midőn  már  kifogytak  a  nagy  bucsuzásbul. 
Fel  is  ült  az  uj  pár  :  Pali  csak  elbámul .  .  . 
Egy  zsák  pénz  van  téve  ülésnek  a  szánba, 
S  azt  mondja  az  öreg  ;  hogy  ezt  nekik  szánta! 

És  mennek  a  csikók,  mint  a  veszett  állat, 
Hiába  a  «hö!  hó!»  mindjárt  csak  felvágnak. 
Pali  feleségét  meg-megnézegeti, 
S  a  menyecske  mindig  jobban  tetszik  neki. 

No  lám!  hisz  Julcsának  sincs  ennél  szebb  szeme, 
Fehér  a  két  karja,  a  haja  fekete  : 
Piros  az  orcája,  mosolygós  a  szája  .  .  . 
Feleségemnek  nincs  darab  földön  párja! 

Haladnak  ...  a  kocsis  suhogó  ja  pattog  ; 
De  mintha  szállana  az  ülés  alattok  .  .  . ! 
Ügy  tetszik  :  közepén  ketté  hajlott  a  zsák. 
Végtérre  megállnak,  hogy  megigazgassák. 

Különös!  hisz  otthon  ugy  tele  volt  verve  ; 
S  most  csak  szaladozik,  lötyög  a  pénz  benne  .  .  . 
Kioldozott?  Nem,  csak  megtágult.  No  semmi! 
Majd  megnézzük  otthon,  most  csak  menni  .  .  .  menni 

Rákiáltott  Pali  az  ostorhegyesre, 

Mert  lassan  haladtak,  s  a  falu  még  messze ; 

De  meg  ugy  is  tetszett,  hogy  az  ut  most  hosszabb, 

S  alattok  az  ülés  egyre  rosszabb,  rosszabb  I 

S  amint  mennek,  mindig  csendesül  a  fogat. 
Pedig  biz  a  kocsis  jól  oda  tapogat ; 
Végezetre  kiáll  egészen  a  lova  .  .  . 
Nem  vesz  rajta  senki,  se  ide,  se  tova! 

És  a  dolgon  Pali  boszúsan  felpattan, 
S  akkor  veszi  észre  sokkal  boszusabban. 
Hogy  még  összébb  esett  tartalma  a  zsáknak, 
S  egész  a  szekérkas  fenekére  szálltak. 

És  kérdőleg  tekint  a  feleségére  .  .  . 
De  nagy  a  fiúnak  a  megütközése : 
Hisz  a  képe  szeplős,  a  haja  meg  veres  .  .  . 
—  Hja  Palil  igy  jár  az,  aki  vagyont  keresi 

Azután  a  zsákot  fogják,  nézegetik, 
Bizony  megapadt  az,  ugy  tele  volt  pedig  I 
Hová  lett?  Kinél  van?  Mi  Isten  csudája.  .  .? 
Nincs  hasadás  rajta,  —  rendin  van  a  szája  .  .  .! 

Mivelhogy  a  pénznek  az  a  természeti, 
Hogy  egyik  garas  a  másikat  követi, 
S  szép  csendesen  elfogy,  van  vagy  nincs  látatja  ; 
Az  ember  hiába  keresi,  zaklatja. 

Mert  ha  ürül  a  zsák  és  könnyül  az  erszény  : 
A  családi  szekér  mind  nehezebben  mén  ; 
És  mentül  inkább  fogy  a  nő  hozománya  : 
Szeplőit  a  képe  mindinkább  kihányja. 

Már  ez  boszorkányság!  mond  mérgesen  Pali, 
S  alig  mer  az  asszony  felé  pillantani : 
Hiszen  foga  sincsen,  meg  pup  van  a  hátán, 
S  rikító  hangjával  túl-tenne  a  páván I 

Sírva  fakad  Sári :  ezt  már  nem  szenvedem  .  .  . ! 
S  szóra  szó  jővén  ki,  kész  a  veszedelem  ; 
A  felek  egymással  daccal  szembe-szállnak  .  .  . 
S  tán  szomorú  vége  lenne  a  tréfának  : 

Mikor .  .  .  ,édes  fiam!'  —  mond  a  Pali  anyja, 
És  az  alvó  fejét  gyengén  megingatja, 
—  Mert  az  egész  eset  nem  egyéb  mint  álom, 
Elaludván  Pali  a  kemence-pánkon  — 

, Kivel  volt  álmodban  ily  tusakodásod? 
Emlegetvén  Sárit  .  .  .  szeplőt  .  .  .  pénzes  zsákot ; 
Űlj  fel!  mit  álmodtál?  beszéld  el  gyermekem  .  .  .!' 
4tBiz  azt  édes  anyám,  hogy  Julcsát  elveszem !» 

A  GAZDAG. 

Volt  egyszer  egy  dúsgazdag  ember, 

Ki,  hogy  nem  voltak  gyermeki, 

Elvégezé  vala  magában 

Rokonit  felsegíteni. 

ö  egyedül  áll  a  világon  .  .  . 

Azoíc  hadd  boldoguljanak! 

S  roppant  kincsét  köztök  felosztván  : 

Örültek  az  atyafiak. 

S  a  jóltevőt,  öreg  korára 
Magához  hívja  mindenik  ; 
írják,  kik  tőle  messze  laknak, 
Hogy  híven  gondját  viselik. 
De  az  öreg  a  meghívásnak 
Sok  számos  évig  ellenáll ; 
Elindul  végre  s  bekopogtat 
A  legelső  atyafinál. 

Nem  ösmerték  meg.  ö  belépett 
A  házhoz  utas  képiben, 
Ki  szállást  kér  egy  éjszakára. 
S  tovább  megyén  ha  megpihen. 

Mert  terve  az  volt  :  széllyel-nézni 
A  rokonok  között  elébb  : 
Hogy  hol  leend  legjobb  leélni 
Még  hátra  lévő  idejét? 

Nagy  fényűzés  volt  a  családban, 
Éjjel-nappal  zajgott  a  ház  ; 
Nem  látott  olyat,  aki  fárad, 
Csak  olyat  aki  lakomáz; 
S  gondolja  búsan  :  nem  sokára 
Itt  sirva  kérnek  kenyeret! 
Szükség  kiséri  a  pazarlást  .  .  . 
S  vévén  botját,  útnak  ered. 

Elért  a  második  rokonhoz, 
S  házi  békét  nem  lele  ott  ; 
Szüle,  hitves,  testvér  egymással 
Ellenkedett,  civakodott. 
De  fel  is  volt  fordulva  minden  .  .  . 
S  ő  már  korán  útban  vagyon. 
Jaj  az  egyet-nem-értő  háznak, 
Mert  Istenáldás  nincs  azon! 

A  harmadik  rokon  fukar  volt  ; 
Zárt  ajtók  s  vas-rácsok  megett. 
Panasszal  lévén  szája  telve  : 
Rongyoskodott,  szegény kedett. 
Szállást  nem  adhat!  (Félti  kincsét, 
Tolvajcsiny,  rablás  gyakori!) 
S  mond  a  vándor  :  maradj  magadnak, 
Földnek  gyász  terhe,  zsugori! 

Közelgetvén  a  negyedikhez : 

Szigorú  arca  felderül,  — 

Rend,  tisztaság,  jólét  köszönti 

A  lak  felől,  már  messzirül. 

Nagy  gazdagság,  kincs  nincs  a  házban. 

De  van  éltető  szeretet. 

Van  hűség,  béke,  —  s  megbecsülik 

A  szüléket,  a  véneket. 

A  vándort  szívesen  fogadják. 
Ki  felfedezvén  önmagát  : 
örömkönyet  sír  érkezésén 
A  rég  váró  kedves  család, 
Melynek  vidám,  boldog  körében 
Éldegélvén  sok  ideig  : 
Az  öreg  éltének  utolja 
Szép  csendességben  letelik. 

A  VÁMOSUJFALUSI  JEGYZŐ. 

Hegyalja!  megáldott  az  Isten  jó  borral, 
Amely  vért  és  lelket  pezsgő  kedvre  forral  ; 
Sáros  utaidnak  sincs  a  földön  párja. 
Tengeren  és  itt  az  utast  egy  sors  várja. 

Érzi  e  két  áldást,  bő  részt  vett  belőle 
Vámosujfalvának  érdemes  jegyzője  ; 
Ki  nyakig  sárosan  s  rózsás  jó  kedvében, 
Tokajból  az  őszi  vásárról  jön  épen. 

Előtte,  szomszédja  Kelemen  tologat 
Két  rósz  sarlóhátu,  meg  nem  verdett  lovat  ; 
Fakó  szekerében  hogy  nem  nyí  a  kerék  : 
Annak  oka  csak  a  hangfogó  habarék. 

A  jegyző  szívesen  nézett  Kelemenre, 
Várván  :  csak  felveszi  talán  a  szekérre  : 
Szomszédjára  szinte  nézett  a  vén  fukar, 
Gondolván  :  kéredzzék,  ha  felülni  akar. 

S  egyik  sem  szólván,  a  jegyző  gyalog  maradt 
Rajok  esteledett  az  idő  az  alatt 
S  keservesen  érvén  nagy  későn  Liszkára  : 
Együvé  került  a  két  szomszéd  hálásra. 


40 


De  sok  szót  egymással  itt  sem  váltogattak. 
Hja!  mert  egyik  szegény,  a  másik  meg  gazdag! 
S  a  jeg3'zőt  nem  soká  a  száraz  zsúp-ágyon  : 
Bortól,  fáradságtól  elnyomta  az  álom. 

A  fukar  nem  aludt  pénzének  miatta. 
Zsebében  reszketve  fogta,  szorongatta. 
A  jegyző  álmában  egyszer  csak  megszólal .  .  . 
S  titkos  nagy  dolgokat  beszél  ki  fen-szóval : 

—  Felséges  asszonyom  .  .  . !  itt  a  bánya  .  .  . !  jáspis 
Istenem!  bizony  még  ráakadhat  más  is! 
Tolcsva  .  .  . !  csak  én  tudom  1  ne  Péter  száz  arany . . 
Megjött  már  a  levél,  —  beh  nagy  pecsétje  van! 

A  fukar  fejébe  szeget  ütött  a  szó  : 
Tudta  a  jegyzőről,  hogy  nagy  érczkutató  I 
Hátha  bányát  talált  .  .  . !  ?  s  hogy  f elviradának  : 
Hosszú,  nagy  jó  reggelt  kívánt  szomszédjának. 

Csupa  szívesség  lőn,  csupa  jó  akarat, 
Uti  társa  elé  ételt,  italt  rakat, 
A  kinálgatással  majdhogy  meg  nem  öli, 
S  a  hazavitelt  is  felajánlja  neki. 

Nagyon  csudálkozott  a  jegyző  mindezen, 
Hogy'  lehet  most  ilyen  a  fukar  Kelemen! 
Otthon  meg  igazán  elállt  szeme  szája. 
Amikor  meghítta  egy  kis  vacsorára. 

Jó  vacsora  mellett  a  szegény  és  gazdag 
Közel  tíz  óráig  vígan  poharaztak  ; 
A  Kelemen  bora  vénebb  volt,  mint  maga 
S  drága  jó  ízén  túl  se  színe  se  szaga. 

Az  érdemes  jegyző  boldog  életet  él! 
Mindennapos  vendég  a  vén  Kelemennél ; 
Sőt  nem  vendég  többé,  hanem  házi  barát, 
Iván  mindennap  a  barátság  poharát. 

Ad  a  kedves  szomszéd,  ha  megfogy  búzája, 
Sőt  kölcsön-pénzzel  is  még  maga  kínálja  ; 
Mindenre  azt  mondja:  szívesen,  szívesen! 
Ez  aztán  jó  szomszéd,  áldja  meg  az  Isten! 

S  a  jámbor  jegj^ző  már  mindezt  rendén  látja, 
De  nem  így  van  vele  Péter,  unokája  ; 
Ki  sokat  tűnődik,  de  fejébe  nem  fér  : 
Mit  süt-főz  nagyapja  a  vén  Kelemenéi? 

Kapja  magát,  egyszer  reájok  les  szépen 
Látja,  hogy  nagyapja  van  nagy  jő  kedvében  ; 
S  a  jóféle  máslás  felvágván  a  nyelvét : 
össze-vissza  beszél  fehéret,  feketét. 

.Szomszéd  uram!  bárcsak  már  megköszönhetném 
Nagy  sok  jó'karatjátl'  —  «éjh!  mondja  a  fösvény. 
Csekélység,  csekélység,  édes  jó  szomszédom!)) 
,Node,  ne  féljen,  mert  nekem  is  lesz  módom  .  .  .  !' 

<(Lesz  ám!  —  foga  fel  a  fukar  a  beszédet, 
Mert  hisz  a  jáspis,  miCg  a  bánya  mit  vétett ?» 
S  e  szóra  megaludt  a  jó  jegyző  vére. 
Megmeredt,  mint  akit  a  szél  fején  ére, 

«No,  ne  is  tagadja,  hiszen  mindent  tudok! 
Hanem  hisz  én-nálam  sírban  van  a  titok. » 
De  a  szegény  jegyző  nem  ejt  szót,  csak  bámul 
S  borsónyi  veríték  szakad  homlokárul. 

Sok  simogatásra,  sok  mézes  beszédre, 
Nagyokat  sóhajtva  magához  tért  végre, 
, Ejnye,  ejnye!  monda  fejét  megcsóválva: 
De  ugyan  hogy'  jutott  a  titok  nyomára?' 

Künn  a  pajkos  Péter,  belül  Kelemen  volt  : 
Ki  szájából  leste  a  jegyzőnek  a  szót ; 
S  ez,  jó  bor  és  cselnek  csakugyan  engedett. 
Imígy  beszélvén  el  a  titkos  esetet. 

,Tolcsván,  —  de  szomszéd,  az  Isten  szent  nevére. 
Még  egy  teremtésnek  se  szóljon  felőle!' 
«A  légynek  se  szólok,  haljak  meg,  ha  mondom l)> 
S  a  kincs-sovár  fukar  itt  a  rég  várt  ponton  .  .  . 

.Tolcsván,  a  Gyapáros  szőlőhegy  keblében 
Hogy  valami  rejlik,  gyanítottam  régen  ; 
Harminc  esztendeje,  hogy  lesem,  kutatom, 
Most  megadta  Isten!  örömmel  mondhatom. 

Szomszéd  uram!  az  a  Gyapáros  kebele 
Drága  j  áspis-kővel  van  telisded  tele  ; 
Bányát  fedeztem  fel!  —  s  belőle  legottan, 
Három  szép  darabot  mutatóul  hoztam!' 

«Hadd  lássam!  nála  van?  mutassa  csak  kérem !» 
,Édes  szomszéd  uram!  Bécsben  van  már  régen 
Elküldtem,  —  levelet  is  írtam  melléje. 
Felséges  asszonyunk,  hogy  maga  szemlélje! 

Felséges  királyné!  írtam  a  levélben, 
Köszörültesse  ki  ezt  a  jáspist  szépen. 
Illeni  fog  gombnak  s  jó  lesz  bizonyára 
A  király  úrfiak  magyar  dolmányára. 

S  hogy  az  apróbbakból  készíteni  lehet 
Sok  szép  furcsaságot,  szelencét  s  egyebet  ; 
De  még  szobáit  is  kipallóztathatja, 
Igen  alkalmas  lesz  e  végre  a  nagyja. 

Kértem,  hogy  rendeljen  ide  bányászokat. 
De  hogy  itt  legyenek  kevés  idő  alatt ; 
Mert  öreg  vagyok,  —  s  ha  meg  találok  halni  : 
Nem  tudja  a  helyet  senki  megmutatni. 

A  jutalom  mellett  azt  is  kikértem  még. 
Templomot  épitnünk,  hogy  megengedtessék  ; 
Szomszéd!  lesz  pénz  elég!  de  Bandi  is  legyek, 
Hogy-ha  meg  nem  veszem  a  tokaji  hegyet. 

Azt  is  oda-tettem  :  hogy  két,  avvagy  három 
Hét  alatt  kegyelmes  válaszát  elvárom, 
Azóta  Mária  Terézia  látja  : 
Ferenczy  János  a  jegyző,  hü  jobbágya.'* 

A  fukar  minden  szót  elnyelt  —  s  mond  ravaszán 
«Bizony  nagy  szerencse,  kedves  szomszéd  uram! 
Hanem  én  aggódom  mégis  kegyelmeden, 
Isten  látja  lelkem,  mert  igen  szeretem! 

Rósz  világban  élünk  .  .  .!  kincssel  bírni  nem  jó. 
Most  is  itt  jár  Balta,  az  a  hires  rabló  ; 
Látja!  háza  hitvány,  kutyája  sincs,  pedig 
Biz  isten!  pénzeért  még  meg  is  ülhetik! 

Egyet  mondanék  én,  kedves  szomszéd  uram! 
Én,  mint  egy  királyt,  ugy  eltartom  holtiglan. 
Tenyeremen  hordom,  házam  legyen  háza,  — 
Ha  .  .  .  várandóságát  reám  átruházza /» 

És  itt  elhallgatott,  —  azt  jól  is  tette,  mert 
Az  elaludt  jegyző  egy  kukkot  sem  felelt  ; 
S  mert  ha  nagyapját  még  tovább  is  faggatja  : 
Péter  is  reá  ront,  nagy  lévén  haragja. 

«Semmi!  gondola,  hisz  máskor  célom  érem!» 
Míg  Péter  imígyen  dult-fult  nagy  mérgében  : 
Csak  Balta  volnék  most!  de  hiszen  így  is  jó  .  .  . 
Majd  rád-riasztok  én,  megverdett  vén  kopó! 

Akkor  járt  pedig  a  hires  rabló  Balta, 

Aki  csak  a  gazdag  embert  fosztogatta ; 

Sőt  sokan  azt  mondák,  hogy  azt  sem  ő  teszi.  — 

—  Ember  vérét  keze  soh'sem  ontotta  ki. 

Hír  volt :  hogy  nejétől  fogták  katonának. 
Mikor  együtt  még  csak  két  hétig  valának  ; 
Azután  elszökött  s  rabló  lett  ;  —  kik  látták, 
Igen  szomorúnak  mondák  az  orcáját. 

*  Történeti  adat. 

Baltán  forgott  most  a  Péter  gondolat] a : 
Hogy  képéhen  a  vén  fukart  megriasztja  ; 
Ügy  is  lett,  —  egy  este  neki  öltözködék, 
S  belép  Kelemenhez,  ki  fenn  gunnyaszta  még. 

Jó  estét,  vén  nadály!  dörgött  rá  keményen, 
Én  Balta  vagyok  .  .  . !  de  most  egy  szó  se  légj^en ! 
Máskép  a  tarkódon  húzom  ki  nyelvedet .  .  . 
—  A  megrémült  fukart  leírni  nem  lehet. 

S  míg  a  vént  a  íiú  kedvére  kínozta  : 
Nagyapját  a  manó  az  ablakra  hozta. 
Hogy  egy  jó  éjszakát  mondjon  szomszédjának  .  .  . 
Benéz  :  s  hajszálai  mind  az  égnek  állnak. 

De  el  nem  fut,  hanem  az  ajtóra  megyén, 
S  a  zárt  ráfordítja  kétszer  nagy  hirtelen  ; 
Lármát  üt  —  kiáltoz  :  gyilkos,  rabló,  tüz  van ! 
S  mindenki  talpra  áll  Vámosuj faluban. 

Péter  szabadulna,  de  nem  lehet,  —  s  látja : 
Hogy  még  veszedelmet  hozhat  rá  tréfája  ; 
Zaj  van,  a  harangot  kivül  félre-ütik  .  .  . 
Most  az  ablakon  egy  ugrással  kiszökik. 

Utána,  utána!  kiáltoznak  százan. 
De  közel  senki  sem  mer  menni  nyomában  ; 
No  már  benne  vagyok!  mond  Péter,  s  neki  vág 
És  keresztül-ussza  a  Bodrog  folyamát. 

A  pandúrok  is  ott-termettek  az  alatt, 
Biztatva  vezetve  a  vasvillás  hadat ; 
Olaszi  és  Zsadány,  Kis-Patak  és  Sára 
Kirohan  a  Balta  megszorítására. 

Jó  idő  telt  bele,  míglen  a  Bodrogon 
Átszállott  a  népség  csónakon,  hidason  ; 
Péter  pedig  futott  a  pataki  rétnek, 
Félt,  de  örült  is  a  lármás  eseménynek. 

Elmondom  a  tréfát,  ha  kézbe-akadok ! 
ösmernek,  tudják,  hogy  haramja  nem  vagyok  . 
De  még-is,  házára  törtem,  —  és  Kelemen  .  .  . 
Ejh!  derék  kifogni  ennyi  sok  emberen! 

Bottal  üthetitek  már  mostan  a  nyomam! 
Szólt  a  lápos  réten,  s  a  nádasba  suhan  ; 
Jó  Péter!  ép  nyomod  leve  az  árulc), 
Hiven  megmutatván  a  csak  imént  hullt  hó. 

S  zajjal  körülveszi  a  helyet  a  sereg, 

De  nincs  bátorsága  bemenni  senkinek  ; 

—  Gyújtsuk  rá  a  nádast,  no  csak  rajta,  rajta! 

Vagy  kezünkbe  kerül,  vagy  ott  ég  meg  Balta! 

És  rögtön  lángot  vet  a  nádas  tíz  helyen, 
A  jó  Péternek  ez  nem  volt  eszébe  sem  : 
Megborzadt,  —  de  mindjárt  szólt  határozottan  : 
Már  most,  ha  itt  veszek  sem  fogtok  ki  rajtami 

Mint  megannyi  fényes  lándzsáju  hadsereg, 
A  külön  gyújtott  tüz  egymáshoz  közeleg, 
És  amidőn  körül  ropogva  öszveér  : 
Nappal  lesz,  és  az  ég  piroslik,  mint  a  vér. 

A  kollokán  száraz  rózsája  fel-lobban. 

Jeges  kacsa  kereng  fenn  nagy  csapatokban  ; 

A  róka  hátára  eleven  pernye  hull, 

S  csattogó  fogával  vagdal  hátra  vadul. 

A  kifoszlott  buzgány  föstölgve  leesik, 
Égő  nádbokréta  száll  fel  a  fellegig  ; 
Szikrázva,  feketén  hull  ismét  a  hóra. 
Mintha  csillagmorzsa  s  borulatrongy  volna. 

Péter  menhely  után  tekint  jó  idején. 
Magát  egy  lápkuihan  nyakig  elsüly  észt  vén  ; 
Le-lebukik  gyakran,  a  tüz  nem  árt  neki, 
Csak  az  átkozott  füst  szemét  ne  egye  ki. 

Emészt  a  tüz,  emészt,  a  nádas  összehúll, 
Kigyók  pezsdülnek  ki  meleg  zsombékibúl, 
S  kimkorogva  sülnek  meg  a  zsarátnakban  .  .  . 

—  Körül,  a  tüz  rózsa-szín  délibábja  van. 

Várta  ki,  s  hasztalan  várta  a  nép  Baltát, 
Leégett  a  nádas,  de  egy  lelket  sem  lát ; 
Beszél,  okoskodik  a  nagy  számú  sereg. 
De  a  lápra  menni  nincs  kedve  senkinek. 

Annyi  már  bizonyos,  —  szóltak  —  hogy  elveszett, 
A  lápkutba  bukott,  vagy  a  tüz  ölte  meg. 
S  haza-takarodván,  jó  Péter  is  kilép. 
Elhagyva  cirmosán  hideg  kútbörtönét. 

Hideg  is,  meleg  is  meglátszott  szegényen  ; 
Hazaverekedett  mégis  szerencsésen  ; 
Másnap  reggel  a  nép  a  kutat  meglelte, 
Megégett  szűrt,  baltát  s  kalapot  mellette, 

Most  már  bizonyos  volt,  hogy  Balta  ott  veszett ! 
S  a  hír  elterjesztvén  ezt  a  történetet : 
Egy  hétre,  fél  falu  állitá  ugysé-vel 
Hogy  a  holt  testet  is  elérte  kezével. 

Megszűnt  a  nyomozás,  megnyugodt  a  vidék, 
A  kiragasztott  lap  mindütt  letépetek, 
Mely  Baltát  leírta  s  fejére  díjt  szabott  ;  — 

—  S  csudálatos!  megszűnt  a  rablás  is  legott. 

Az  egész  esetet  Péter  csak  kacagja. 
De  a  rablót  egyre  látja  még  nagyapja  ; 
És  most  a  kötéstől  többé  nem  idegen. 
Máskép  sohsem  ér  célt  a  fukar  Kelemen. 

Megvan  az  egyesség.  Ferenczy  Jánosnak 
Estéi,  napjai  igen  vígan  folynak  ; 
De  bezzeg  eladott  jószágot  és  kincset  .  .  . 
Péter  máson  akart,  de  magán  is  csinyt  tett. 

Azonban  egyszer  csak  itt  a  parancsolat, 
Mely  Uj helybe  híjjá  fel  jegyző  uramat! 
Hogy  hallja  meg  ott  a  magas  feleletet! 
Mely  levelére  a  megyéhez  érkezett. 

Bezzeg  most  sóhajtott,  most  bánta  a  dolgot. 
Vele  nagy  bujában  még  a  föld  is  forgott. 
S  szedi-veszi  magát  a  fukar  Kelemen  : 
A  jegyző  képében  Uj  helybe  f  elmegyen. 

S  midőn  kérdik  :  ha  a  jegyző  ő  lenne-e? 

«Nem  én  vagyok  .  .  .  vagy  én,  —  habozva  felele  ; 

Hanem  amit  tart  a  kegyelmes  felelet : 

Az  utolsó  pontig  enyém,  engem  illet !» 

«Mind,  de  mind  nekem  szól . . . !» no  jól  van,  hát  hallja: 
Oktalan  tettét  a  felsőség  roszalja, 
S  ím  megdorgáltatik  érte  nyilvánosan, 
Jelentse  a  megyén,  ha  ilyes  dolga  van! 

De  hitvány  kaviccsal  a  királyi  felség 
Szine  előtt  többé  ne  ügyetlenkedjék! 
Ezúttal  a  levél  is  mondott  eleget  .  .  . 
S  most  Isten  hirével  innét  haza  mehet! 

A  vén  fukar  csakhogy  sóbálvánnj/á  nem  lett, 
F"élig  eszméletlen  hagyá  el  a  termet ; 
Aztán  megátkozta  magát,  születését, 
S  Vámosuj falunak  vén  bolond  jegyzőjét. 

Hát  otthon?  ott  volt  még  a  furcsa  jelenet, 
A  jó  szomszédok  közt  levél  és  kincs  felett! 
Nyögött,  fútt  a  fukar  féltébolyodottan  : 
«Jaj  jaj  .  .  .!  mennyi  drága  jó  bort  megitattam !» 

,Éhnye!  éhnye!  s  fejét  csóválta  a  jegyző. 
Pedig  milyen  szép  volt  a  három  darab  kő! 
Már  hiába!  mert  a  Gyapáros  kebele 
Drága  j áspis-kővel  van  telisded  tele. 

A  FEKETE  EMBER. 

Gyűl  Szent-Miklós  alá  nagyszámú  népsereg  ; 
De  miféle  had  ez,  magasságos  egek! 
Fele  félmeztelen,  asszon}^  vén,  sánta,  vak 
Zajong  idébb  odább,  mint  tó  hátán  a  hab. 

Nem  kell  nekik  fegyver!  és  bár  hová  tekints  : 
Nincs  puska,  kard,  de  még  egy  jó  ütőfa  sincs  ; 
Pedig  e  csudahad  a  törökre  készül  .  .  . 
No  hisz  lesz  vérontás!  s  váljon  melyik  részrül? 

Török  szomszédjával,  Miksa  király  alatt 
A  jó  Magyarország  nem  egyszer  megakadt : 
Megmondhatná  Gyula,  Tokaj  s  Kassa  tája : 
A  gyászos  időkben  mi  mennyit  ki-álla 

És  minő  különös  a  sorsnak  szeszélye! 

Ne  hidd,  hogy  egyféle  csapással  beérje  ; 

Ha  egyebet  nem  tesz,  elküld  egy  bolondot, 

Hogy  az  ott  is  rontson,  hol  még  más  nem  rontott  I 

Egy  ember  áll  elő,  kit  miért,  miért  nem? 
Fekete  embernek  hínak  a  vidékben  ; 
Ez  ámít,  kuruzsol,  böjtöl,  szenteskedik, 
S  a  falukon  ki  s  be  ezren  kísérgetik. 

,Én  vagyok  az  Isten  földi  prófétája! 
-  -  Kiált,  és  rá  a  nép  szemét,  száját  tátja,  — 
Az  égből  jöttem  le  hét  szemű  bárányon, 
S  csak  hét  esztendeig  járok  e  világon  : 

El  ne  vegyétek  a  kenyeret  balkézből! 
Jégeső  támad  a  keddi  nevetésből! 
Ki  csillagot  lát  meg  déltájban  az  égen : 
Nem  sokára  meghal,  de  a  mennybe  mégyeni 

Nem  messze  van  immár  az  Ítélet  napja, 
Isten  a  nagy  könyvet  csak  végig  forgatja  ; 
De  hogyha  kiírtjuk  e  rút  pogány  népet ; 
A  világ  még  ezer  esztendőt  elérhet. 

Nem  kell  fegyver!  az  a  sátán  keze  müve, 
Csak  azt  kell  mondani :  ki  rút !  ki  rút !  s  tüle 
A  török  előlünk  a  tengerbe  szalad, 
S  belefúl  egy  lábig,  —  de  ölni  nem  szabad!' 

S  e  kába  beszédnek  ezerén  hívének, 
Mivelhogy  különös  módja  van  a  népnek  : 
Amit  kardja  nem  fog,  azt  nádszállal  vágja, 
Hol  erő  nem  segít,  babonától  várja. 

És  a  léleknek  is  sajátos  láza  van. 
Mely  néha  népeket  száll  meg  hatalmasan  ; 
Mi  csuda  hát,  hogy  a  könnyen-hivő  csapat. 
Szentírásnak  tartá  ez  őrült  szavakat. 

Szent-Miklós  alá  most  oly  céllal  j  övének. 
Gyermekek,  asszonyok,  sánták,  vakok,  vének, 
Hogy  hátráltassák  a  tengerbe  kergetett 
Törökök  által  a  végső  ítéletet. 

A  sors  is  kedvezett  még  a  babonának. 
Mert  amint  j  övének  törököket  láttak  : 
Ki  rút !  ki  rút !  s  azok  egy  erdőcske  szélén 
Másfelé  iramtak  —  utjok  arra  lévén. 

És  a  vakhit  már  most  kétszerte  nagyobb  lőn, 
S  meglátván  a  török  sereget  a  mezőn  : 
Fel  az  eszeveszett  tömeg!  s  nyakra  főre 
Rohant  büszavával  bizonyos  vesztére. 

Ki  rút!  ki  rút!  bőgtek  torkuk  szakadtában, 
De  az  első  percben  földre  hulltak  százan  ; 
S  még  jobban  .  .  .!  valami  szörnyű  volt  e  népen, 
Kék  ajkuk  tajtékzott  a  vakhit  dühében. 

Tompa  Mihíly  munkái.  IH.  4 

S  a  tömeg  nagy  része  elveszett  gonoszul. 
Vezérök  valahogy  mégis  megszabadult, 
S  eszére  tért  talán?  oh  nem,  újra  kezdte! 
És  lőn  Debrecennél  ismét  újabb  veszte. 

De  itt  a  fölbőszült  nép  Ítélőszéke 

A  fekete  embert  halálra  Ítélte, 

Mint  hazug  prófétát,  mint  álnok  hitetőt,  — 

Hanem  ő  mosolygva  állt  a  vérpad  előtt. 

,Az  égből  jöttem  én  hét  szemű  bárányom, 
S  már  csak  három  évig  leszek  a  világon  : 
Hétszer  szárad  az  meg,  ki  hozzám  nyúl  egyszer  .  .  . 
Bolondok,  hisz  engem  nem  fog  semmi  feg^n'er!, 

Bátran  és  készséggel  lépett  a  vérpadra, 

A  bakót  csapásra  mosolygva  nógatta  : 

,No  csak  vágj !  no  csak  sújts  .. !  emeld,emeld... emeld!, 

S  jövő  pillanatban  feje  földön  hevert.  — 

Ekkép  a  halálban  végre  kigyógyúla, 
így  van  feljegyezve  krónikákban  rúla  ; 
öt  Kar  ácsondinak,  hadjáratát  pedig 
A  jekete  ember  hadának  nevezik. 


SZUHAY  MÁTYÁS. 

,Beh  szomorú  idő  fordult  a  magj^arra! 
Egyik  fél  erre  húz,  a  másik  meg  arra  ; 
Nem  érti  meg  egymást,  nem  érti  meg  sehogj^ 
S  a  huzalkodásban  erejéből  kifogy! 

Törökkel,  tatárral  eleget  küzködtünk  ; 
De  ha  egyetértés  lakozott  közöttünk  : 
Csak  megvoltunk  lassan;  most  egy  idő  óta, 
A  csókának  szemét  vájja  ki  a  csóka! 

Teremtő  szent  atyám,  fordítsd  dolgunk  jóra! 
Ne  hagyd,  hogy  eljőjön  a  siralmas  óra. 
Midőn  a  vérrel  nyert  magyar  szabadságnak, 
Idegen  kapával,  mélységes  sírt  ásnak!, 

Szuhay  Mátyás  volt,  vén  lován,  a  tarkán. 
Ki  így  fohászkodott,  Tarcal  felé  tartván  ; 
Mellette  még  három  szótlan  ifjú  haladt, 
Csűrökig  dagasztván  lovaik  a  sarat. 

Kuruc  volt  Szuhay,  nyakas  mérges  magyar  : 
Nála  a  szív  bátor,  s  vasgyúró  volt  a  kar  : 
Szabadságot  morgott  álmában  is  szája, 
A  kuruc-világban  aligha  volt  párja. 

Száz  kapás  szőlőt  birt  a  tarcali  hegyen. 
Hol  a  gohér,  formint  és  muskatal  terem  ; 
S  a  szőlő  lábánál  kilenc  águ  pince. 
Amelyet  jó  borral  töltött  tele  Vincze. 

Oda  törekedett  jó  Szuhay  épen 
Hogy  szivének  meggyült  keserűségében  : 
Iván  a  magyarnak  hosszú  életére, 
Magát  kidanolná,  kisírná  kedvére! 

Lemenő-félben  volt  már  az  égen  a  nap. 
Az  öreg  s  társai  szótalan  ballagtak  ; 
Egy  szép  barna  ifjú  volt  szomorú  kivált. 
De  Szuhay  Mátyás  hangosan  rákiált : 

,Ne  búsulj,  szerelmes  édes  öcsém,  Keszi! 
A  köszörű,  meglásd,  mindazt  jóra  viszi ; 
Sokszor  hallottam,  hogy  nagy  baj  a  szerelem, 
Én  ugyan  —  Istennek  hála,  —  nem  ösmerem! 

Hallom  :  szép  lány,  jó  lány  Vas  Benedek  lánya, 
S  nem  akarja  neked  adni  a  vén  kánya  ; 
Azt  mondja  :  kurucnak  nem  adja  gyermekét, 
ördög  szánkázza  meg  a  rósz  labanc  lelkét!' 

<(Nem  kell  nekem  apja  tölt  verme,  gutyája, 

—  Monda  Keszi  —  csak  kell  szívem  szép  Annája! 

Szombaton  estére  ott  termek  Kardszagon, 

S  szépen,  vagy  erővel,  de  a  lányt  elhozom!* 

.Segítsen  az  Isten!'  —  Szuhay  felele, 
S  a  kis  számú  csapat  elszakadt  kétfelé! 
Mivel  Keszi,  három  társától  búcsúzva  : 
Kesely  lova  fékét  az  alföldnek  húzta. 

S  igy  dörmögött  Mátyás,  tekintvén  utána  : 
.Bárcsak  a  jó  fiú  szerencsésen  járna! 
Sajnálom  szívemből,  ugy-is  atyámfia  : 
Egy  volt  a  szép-anyánk,  Both  Kata,  Sófia!' 

E  közben  setét  lőn,  miként  az  üstfenek, 
A  lovak  csak  lábról  lábra  mehettenek  ; 
Sok  vesződség  után,  éhen,  szomjan  végre, 
Mátyás  éjféltájban  pincéjéhez  ére. 

Leszállván  lováról,  veszi  a  kulcsokat  : 
Hanem  visszahökken,  sokat  látott,  sokat  .  .  .! 
Az  ajtó  betörve  és  tárva-nyitva  van, 
S  lenn,  ugyancsak  isznak,  lármázva  hangosan. 

.Maradjatok  fenn  a  lóval!  súgja  hátra. 
S  fokosáért  nyúlván  a  nyeregkápába  : 
Lassan  lelopódzik  a  pincegádoron, 
S  a  dorbézolóknak  háta  megé  oson. 

Szuhay  Mátyásnak  felforrott  a  vére  : 
Tolvajok  ütöttek  bora  pincéjére  ; 
Szinte  fájt  a  lelke  a  drága  jó  borért. 
Mely  a  pince  földén  egész  bokáig  ért. 

Kilenc  szép  mákvirág!  s  labancok  ő  kémek! 
Köztök  egy  hordón  ült  maga  Vas  Benedek  ; 
Ittak,  pocsékoltak,  mocskolták  Szuhayt, 
Kiáltván  :  a  kopasz,  bárcsak  most  volna  itt ! 

Ott  volt  Herkó  páter,  a  balogi  barát, 
Kedvére  forgatván  kancsót  és  csutorát : 
Barátság-szerető  s  csintalan  volt  ;  neve 
Fél-Magyarországon  szóbeszéddé  leve. 

Ö  papolt  ott  most  is  :  Uraim,  szót  kérek ! 

—  Halljuk!  —  Szuhayról  egy  furcsát  beszélek! 
Egyszer  kibandúkol  a  hegyre  magában. 
Midőn  a  szőlejét  kapálnák  javában  ; 

Kapja  magát,  ott  egy  pipa-dohány  végett 
Rendre  kunyorálja  az  egész  sor  népet! 
Megbánta  mindenik  kapásnak  dohánya  : 
De  még-sem  lett  tele  nagy  bélű  pipája. 

Kopasz  Szuhayról  azóta  csúfolnak  : 
Nagy  pipájú,  kevés  dohány u  magyarnak. 
Hé!  kevés  dohányu,  de  jó  ború  medve! 
Kihajtom  e  kancsót  az  egészségedre  .  .  . ! 

.Köszönöm,  köszönöm!'  —  mennydörgött  Szuhay  ; 
De  a  kancsót  Herkó  páter  nem  itta  ki .  .  . 
Fehér  lett  mint  a  fal  és  kijózanodott  .  .  . 

—  Az  ördög  hordja  tán  ezt  a  vén  kolopot!? 

,Ki  labanc !  aki  vagy  .  .  .  tövét  nem  kapáltad  I 
Hogy  a  hóhér  kösse  fel  minden  fajtádat  .  .  .!' 
Ekkor  az  abroncsba  csíptetett  világot 
Leüté  Szuhay,  és  közéj ök  vágott. 

De  magukhoz  tértek  azok  is  csakhamar, 
— Üssed !  ne  hagyd  magad !  s  van  lárma  meg  zavar, 
Mátyás  félrevonult,  a  cimborák  pedig 
Egymást  a  setétben  ugyan  ütlegehk. 

Midőn  jól  meghányták  egymást,  ki  hogy  tudott, 
Négykézláb,  egyenest  a  lépcsőn  felfutott  ; 
Mátyás  boszús  vala,  de  mégis  nevetett  : 
.Nagy-apám  se  látott  ilyen  ütközetet!' 

S  meggyújtván  ismét  az  elaludt  világot : 
Két  társával  ő  is  a  kancsóhoz  látott  ; 
De  ím,  egy  fennálló  hordóban  meglátja. 
Hogy  guggolva  lappang  Vas  Benedek  bátyja. 

Árnyékától  soh'sem  ijedt  meg  Benedek, 
Most  is  csa/-ból  és  nem  félsz-hőX  lippene  meg  ; 
Mert  amint  mondani  szokták  közbeszédben  : 
Az  ember  apját  sem  ösmeri  setétben. 

Gondolkodott  Mátyás,  mit  csináljon  vele? 
Jó  lesz  felfordítni,  fejével  lefele! 
S  tetejébe  ülni ...  de  más  ész  ütötte, 
Rókát  fogok !  monda  s  szavát  igy  kezdette  : 

,Hejh  barátim!  tudok  s  mondanék  valamit  .  .  . 
Imé,  nagy  pecséttel  egy  pergamen  van  itt, 
A  nagyságos  úrtól  ...  —  hanem  titok  legyen! 
Megöllek,  ha  a  szó  közülünk  kimegyen! 

Hejh,  ha  az  a  titok,  mely  irva  van  benne, 
Vas  Benedek  uram  füleibe  menne  : 
Száz  tulkot,  száz  fékes  lovat  nem  sajnálna. 
Csakhogy  meg  ne  tudja  soha  a  vén  kánya!' 

E  közben  hátát  a  hordónak  vetette. 
És  ültében  Vassal  egyre  billegtette  ; 
Ki  készül  már  főbe  vágni  a  kurucot. 
De  a  titok  bánta,  s  visszakucorodott. 

,Keszi  Pál  öcsémnek,  jártába  költébe' 
Egy  futó  ló  tűnik  minap  a  szemébe  ; 
Jobban  megszemléli  .  .  .  hát  a  kengyel  vason, 
Lábbal  fennakadva,  valami  ur  vagyon. 

Keszinek  sem  kell  ám  több  ;  utána  vágtat, 
—  Kesely  paripája,  gyönyörű  egy  állat!  — 
Megkapja  a  lónak  tajtékos  zabláját. 
De  már  vérbe  fagyba'  leli  a  gazdáját. 

Hogy  megmosta  szépen,  és  magához  hozta  : 
Az  az  ur  mindjárt  a  nevét  tudakozta  ; 
Megmondta  az  öcsém,  azzal  odább  állott. 
Ki  volt  ez  az  ember?  ha  ti  azt  tudnátok! 

Még  Keszi  se  tudja!  A  király  testvére! 
S  ily  határozat  van  a  megmentőjére  : 
Mihelyt  feleséget  vesz,  báróvá  lészen, 
Azonkívül  kilenc  falut  kap  egészen. 

Tudjátok,  a  íiu  Vas  Annát  szereti. 
De  kezét  nem  nyújtja  míg  én  élek,  neki! 
Most  is  kardszagra  ment,  de  utoljára  mén, 
Mert  ő  kegyelmét  majd  megházasítom  én!' 

így  végezvén  Mátyás  ravaszul  szavait  : 
Belsőbb  pinceágba  szólitá  társait  ; 
Vas  uram  pediglen,  bár  füstbe  ment  terve  : 
Kibútt,  elillantott  örömmel  eltelve. 

Mátyás,  kijővén  két  kacagó  társával  : 
Az  üres  fennállót  elrúgta  lábával ; 
S  gúnyosan  kiáltott  :  , Megállj  Vas  Benedek! 
A  bor  árát  igen  drágán  megfizeted!' 
* 

Mig  Tarcalon  ezek  estek  a  múlt  éjen, 
Keszi  Pál  Kardszagnak  nagy  sietve  mégyen  ; 
Hogy  a  holott  vagyon  Benedek  lakása. 
Szeretett  Annáját  minél  elébb  lássa! 

Volt  Benedek  umak  gulyája,  ménese. 
Szénával,  búzával  tanya  és  csűr  tele  ; 
Nem  volt  gazdagságban  párja  a  Kunságon, 
Lányának  szépségben  e  széles  világon. 

Kardszag  városában,  —  szombat-est  volt  épen, 
Már  a  kilencet  is  elverte  egy-végben  ; 
Anna  leányasszony,  meg  az  öreg  Kata, 
Titkos  beszéd  közt  a  padkán  fosztogata. 

—  Lelkemadta  Annám!  csak  ne  kéteskedjék, 
Hosszú  az  éjszaka,  százszor  eljöhet  még!  — 
,,,Hejh  Kata,  de  mikor  a  szívem  ugy  várja  : 
Mint  az  ágon  ülő  gerlicét  a  párja!'" 

((Galambom  édesem!  nem  hiába  vártál!* 
És  belépett  Keszi,  az  Anna  szavánál  ; 
Aki  sikoltással  esett  a  nyakába, 
S  csókos  ajka  tapadt  annak  ajakába. 

((Eljöttem,  szép  Annám!  áll-e  Ígéreted: 
Hogy  híved  e  földön  mindenha  követed? 
Hogy  az  Isten  előtt  letett  esküvéssel, 
A  papnak  áldása  egyesít  ez  éjjel? 

„, Hittel  tied  leszek  még  ma,  légy  nyugodtan! 
Csak  azt  ne  kívánd,  hogy  atyámat  elhagyjam  ; 
Nem!  én  visszatérek  .  .  .  hogy  azt  megbeszéljem  : 

—  Ha  mindjárt  megöl  is  —  hogy  te  vagy  a  férjem ! 

Alig  töltenek  még  néhány  pillanatot  : 
Súgja  Kata,  hogy  a  kocsis  már  befogott  ; 
Nincs  itthon  a  nagy  ur,  s  az  ifjak  szabadon 
Röpülnek  tova  az  abrakos  lovakon. 

Karimás  kalapját  a  szemére  vágván, 
Némán  hajt  a  kocsis  a  sikföld  határán  ; 
Anna,  híven  simul  Pali  kebelére  .  .  . 
S  éjféltájban  a  két  boldog  célhoz  ére. 

Kegyes  öreg  papnál  szállt  meg  a  mátkapár, 
S  az,  egyesíteni  szívből  akarta  bár  : 
De  ellenállottak  némely  akadályok  .  .  . 
A  kocsis  egyszerre  ajtót  nyita  rajok! 

S  midőn  leemelte  karimás  kalapját  : 
A  leány  rémülten  ösmeré  meg  apját  .  .  . 
Csaknem  kővé  váltak  ifjaink  az  alatt  .  .  . 
De  az  öreg  ej  te  ilyetén  szavakat  : 

««Tisztelendő  uram!  Vas  Benedek  nevem, 
Ez  ifjú  mátkája  szeretett  gyermekem  ; 
Legfőbb  kívánsága  atyai  szívemnek, 
Hogy  szent  eskü  által  most  eggyé  légyenek !»» 

Ugy  tetszett  a  párnak,  hogy  ez  mind  csak  álom  .  .  . 
S  mily  boldogok  voltak  a  szép  valóságon! 
Hogy  fogjanak  kezet  .  .  .  apjok  rajok  pillant, 
S  ők  szívből  elmondják  a  szent  holtomiglant. 

ölelte,  csókolta  gyermekit  Benedek, 
Tétetett  azután  erős  kötést  vélek. 
Hogy  kit  váratlan  ér  közülök  szerencse  : 
Párjával  közös  lesz  rangja,  neve,  kincse, 

«Kedves  Annám,  bírom  szivedet,  kezedet! 
Nagyobb  szerencsém  már  e  földön  nem  lehet !» 
Szólt  Pali.  ,,,,Ki  tudja  .  ,  .!""  —  Vas  csak  ezt  feleié 
S  repült  a  négy  táltos  megint  Kardszag  felé. 


Reggel  csak  Annáról  volt  Kardszagon  beszéd. 
Egyik  szóla  :  megholt !  más  :  elveszte  eszét ; 
Ez  monda  :  elszökött !  más  :  de  biz  ellopták ! 
Kútba  ugrott  .  .  . !  férjhez  erőszakkal  adták. 

De  minden  embernek  elállt  szeme  szája, 
Hogy  ráhúzta  Kunság  legbarnább  bandája  ; 
Hogy  a  fösvény  Vasnál  tíz  ökröt  levágtak, 
S  behullt  a  feneke,  száz  hordó-  s  tonnának. 

Hivatalos  vala  boldog,  boldogtalan, 
Négy  nap,  négy  éjszaka  vígadván  untalan. 
Kalács,  bor  kifogott  cigányon,  kolduson, 
Még  a  vándorlót  is  elfogták  az  úton. 

Piros  kun  menyecskék,  szálas  szép  kunfiak, 
S  teljes  keblű  szüzek  táncban  mulattanak  ; 

A  kerek  mellbimbó  vékony  patyolatát, 
Mint  egy  fényes  tallér  ugy  izzasztotta  át. 

Herkó  páter  is  a  vendégek  közt  vala. 
Az  éltesebbekkel  beszélt,  borozgata. 
Szóval,  olyan  lakzit  csapott  Vas  Benedek, 
Amelyhez  hasonlót  nem  lát  minden  gyerek. 
* 

Mig  Kardszagon  állott  a  nagy  lakodalom  : 

Kuruc  Szuhay  az  almás-szürke  lovon, 

Vas  uram  tanyáján  termett  hamarsággal. 

—  Utána  száz  meg  száz  szegény  üres  zsákkal,  — 

S  szólott  :  ,Atyaíiak!  tudom  hallottátok, 
Hogy  Benedek  uram  ma  nyert  báróságot, 
Rám  bizta,  hogy  e  nap  emlékezetére, 
Igazítnálak  rá  tölt  buza-vermére. 

És  ő  kegyelmének  ez  a  jó'karatja  : 
Vigyen,  ki  mennyit  bú:,  egy  pénz  nélkül  adja  ; 
Köszönet  fejében  csupán  csak  azt  kéri : 
Egy-egy  üres  zsákot  vigyetek  majd  néki!, 

Még  csak  egy  lélek  sem  volt  józan  a  tanyán, 
S  a  kapzsi  szegénység  rakodott  szaporán  ; 
S  elhatolt  görnyedve,  majd  a  földet  húzta 
Némelyik  orrát  a  nehéz  tiszta  búza. 

Mátyás  uram  pedig  felkapván  lovára. 
Fenyegetve  nyujtá  izmos  öklét  hátra ; 
, Hahaha!  bor,  búza  magától  nem  terem. 
Az  üres  hordóért,  nesze  üres  verem!, 

* 
Megvolt  a  nagy  lakzi,  de  búzája  miatt 
Majd  megütötte  a  guta  Vas  uramat  ; 
Hát  még  midőn  a  nép  szállongott  a  zsákkal  : 
Tölte  minden  percet  méreg-  s  bosszúsággal. 

Múlt  az  idő  s  élt  az  uj  párt  nagy  boldogan, 
Mig  a  báróságot  várta  Vas  nyugtalan  ; 
Néha  ki-kifakadt,  de  múlt  boszúsága  : 
Rángatva  nagy  bajszát  fürge  unokája. 


Vas  a  Hortobágyon  jó  idő  multával, 
összeakad  egyszer  Szuhay  Mátyással ; 
,No  hát  labanc  uram!  emez  rákiáltott  — 
Mikor  isszuk  már  be  az  új  báróságot?' 

Elbámult  Benedek,  s  fülig  veresedett  .  .  . 
««Tatár  lapítsa  meg  a  kuruc  fejedet !»» 
S  fél  boszú-  fél  kedvvel  szólott,  hog}^  haza-ért 
««Kis  Bencét  nem  adnám  ezer  báróságért !»» 


A  FUTÓ  CSILLAGRÓL. 

Budának  tornyán  félhold  villogott  ; 
Török  had  ült  a  bús  magyar  nyakán, 
Saját  honában  ki  zsellér  leve. 
Megvénült,  kihalt  az  új  nemzedék, 
És  a  szabadságot  nem  ösmeré. 
Siralmas  évek!  bús  emlékezet! 

Kuján  pasa,  ifjú  tüzes  török, 
—  Ki  Borsodnak  várában  ült,  lakott, 
Ékes  magyar  hölgyet  rabolt  el, 
Kiért  hü  mátka  szíve  vérezett,  — 
S  kínozta  nem  kellő  szerelmivel. 
Sírt  a  leányka,  törte  kis  kezét. 
Álmatlan  tölte  éjét  és  napot, 
S  szabadságért  esengett  szüntelen  ; 
Kuján  pedig  szerelmet  várt  s  remélt, 
Most  lágy  esengés  holdsugáriban. 
Majd  kényszerítés  vad  dörgésiben, 
Akart  a  lányka  szív-egére  jutni  .  .  . 
De  ő  erős  és  hűséges  maradt. 

Szép  foglyával  Kuján  a  várfokon 
Ült  egykor,  elmerengve  szótlanul 
A  nyájas  est  ve  csendes  bajiban. 
Kelet  felől  halványon  kelt  a  hold, 
És  ellágyulva  szólott  a  török  : 
«Szeress  leányka,  szeress  engemet! 
Én  hü  leszek  hozzád  halálomig, 
Mint  életemhez  csillaga ! 
Nézd,  nézd  leányka!  ott  .  .  .  kelet  felől 
Tündöklik  az  fényes  sugáriban  .  .  . 
ösmerd  meg  abban  éltem  csillagát, 
Amely  felettem  őrködik,  vezéri, 
És  napkeletről  e  honig  hozott. 
Szeretni  foglak,  míg  el  nem  fut  az, 
S  halálom  nem  jöend  futásiban!* 

Sóhajtott,  —  és  az  égre  fölveté 
Könyüs  szemét  az  ékes  rableány. 
És  szíve  kedvesére  gondola  : 
Szeretlek  .  .  .  meghalok  ...  de  hü  leszek 
S  melyet  magáénak  vallott  Kuján, 
lm  elfutott  a  csillag  hirtelen, 
S  utána  percig  halvány  út  maradt  .  .  . 
A  lányka  látta,  és  megrezzene. 

S  im  a  töröknek  ajka,  halk  nyögésben 

Monda  utószor  a  leány  nevét  : 

Szivét  nyílvessző  járta  át, 

—  Amely  belé  véletlenül  suhant,  — 

És  szivéből  piros  vér  ömle  szét. 

A  csillag  elfutott  .  .  .  Kuján  kimúlt  .  .  . 

A  szűz  ijedve  hagyta  el  helyét. 

S  im  a  bástyán  halvány,  de  szép  alak 

Hatolt  fel .  .  .  a  leány  karjába  hullt  .  .  . 

És  összeforrott  két  égő  ajak. 


6i 


Az  égen  járó  csillagok  között, 
Minden  halandónak  van  egy  ; 
És  amidőn  csillagfutást  látsz, 
Tudd,  egy  halandó  élte  lobban. 


A  MISKOLCI  BÍRÓ. 


Ki  vagyon  már  téve 

Miskolc  városába', 

Szép  ifiú  asszony 

A  siralom-házba. 

Az  egész  életre 

Nincs  csak  három  napja. 

Fejét  holnapután 

A  pallos  lecsapja. 

Mit  cselekvék,  mint  nem? 
De  nagy  volt  a  vétke  ; 
Fejére  a  törvény 
Halált  mondott  érte. 
Bámulok  tolongnak 
Ajtaján  napestig  : 
S  elitélt  rabasszonyt 
Jól,  vagy  rosszul  festik. 

De  egy  ifjú  férfi 
Tart  oda  legjobban. 
Ki  amikor  nézi : 
Arca  lángra  lobban  ; 
Szerető,  vagy  testvér. 
Ki  oly  nagyon  szánja? 
Ez  ifjú  ember  a 
Város  főbírája. 

Mig  ezek  így  mennek 
Elmúlik  a  két  nap  ; 
Csak  egy  éjszakád  van 
Szerencsétlen  szép  rab! 


Hosszú  is,  rövid  is,  — 
Hosszú  gyötrelmével! 
De  rövid,  mivelhogy 
Az  utolsó  éjjel 

Egyet  üt.  Reggelig 
Nem  sok  van  már  hátra  ; 
Kivel  imádkozva 
Készül  a  halálra  : 
Nincsen  a  fogolynál 
Csak  a  lelkipásztor  .  .  . 
Az  is  megy,  —  s  ha  eljön 
Utószor  jön  másszor. 

Lehajtja  bús  fejét, 
Majd  a  mécsbe  bámul ; 
Lágy  selyem-hajának 
Dúsgazdag  kontyárul 
Fekete  fátyol  csügg, 
önmagának  gyásza  .  .  . 
Holnap  mosódik  le 
Piros  vérben  ázva. 

Nem  pihent  már  régen  — 
S  erőt  vészen  rajta 
Elkínzott  test,  lélek 
Hosszú  fáradalma  ; 
Míg  az  őrök  csendben 
Állnak  a  tornácon  : 
Ledül  és  elnyomja 
Zavaros  mély  álom. 

Most  valaki  nyit  be 
A  siralom-házba  ; 
— •  Keresztül-vetődik 
Előtte  két  dárda  ; 
De  amint  az  őrök 
Az  arcát  meglátják  : 
A  főbíró  elől 
Elveszik  a  dárdát. 

Az  ifjú  a  foglyot 
Merőn,  némán  nézte  ; 
Lehajolt  kebléhez  .  .  . 
S  az  nem  vette  észre. 
És  csókolva  ajkát 
Sokáig  egyvégben  : 
Édes  álmát  érzett 
Félalva,  félébren  .  .  . 

De  hogy  felserkent,  s  a 
Mámorból  kitisztult  : 
Kebléről  borzadva 
Ellöké  az  ifjút  ; 
Ki  az?  szólt  remegve 
Ki  ide  jő  orúl? 
S  halál  leányának 
Szerelmére  szorul? ! 

Azután  megállott 
Merőn,  mint  a  márvány 
Révedező  lelke 
Az  eseten  járván  ; 


Szemében  még  a  kéj 
Gyorsan  hűlő  lángja  .  .  . 
Míg  szivét  a  halál 
Zord  fagya  elállja. 

S  szólt  :  ki  vissza-rántál 
E  bűnös  világhoz  : 
Szerencsétlen  ifjú! 
öntetted  elátkoz  .  .  . 
Bennem  a  halállal 
Ültél  ma  nász-éjet  .  .  . 
A  fagyos  menyasszony 
Még  ma  eljön  érted! 

Míg  beszélt  a  rabnő 
Reszketeg  jós  ajkkal : 
Elrohan  a  biró  .  .  . 
Meghasadt  a  hajnal! 
S  mi  nagy  titkon  történt 
A  siralmas  lakban  : 
Örök  által  reggel 
Véletlen  kipattan. 

Elfut  a  tett  híre, 
S  a  népség  fellázad  : 
Halálát  kívánja 
Város  birájának! 
A  fagyos  menyasszony 
Hamar  eljött  érte  : 
Rabasszony  vérével 
összefolvt  a  vére. 


ARSZLÁN  PASA. 

Nógrádban  állt  Busa  vára  ; 
Csak  egy  toron}'  a  számára, 
S  két  hétnek  már  egy  nap  hijja, 
Hogy  a  török  folyvást  vijja. 

A  törökség  feje  Arszlán, 
Nagy  vitéz  a  szultán  liarcán, 
Hol,  mint  a  szél,  előlnyargal  .  .  . 
Ékeskedik  két  lófarkkal. 

Nyolcvan  ember  van  a  várban, 
Visszaadván  jó  busásan, 
Amit  üt  az  ellen  rajtok,  — 
Nagy  András  a  várparancsnok. 

, Rajta  török!  víjjad,  víjjad  .  .  . 
Ide  lőjön  golyód,  íjad! 
Hatszáz  karvaly  s  egy  kis  fészek  .  . 
Hadd  lássuk,  hogy  mennyit  értek!?' 

S  felel  Arszlán,  amint  támad  : 
«Magyar,  fel  ne  add  a  várat! 
Mérkőzzünk  meg,  amint  mondod  ; 
Szeretem  az  ilyen  dolgot !» 

Foly  az  ostrom  éjjel,  nappal .  .  . 
—  Repedezik,  bomlik  a  fal! 
Végre  megszün'  —  minek  is  már? 
Kőhalommá  omlott  a  vár. 

Nagy  András  a  török  foglya. 
Készült  Arszlán,  hogy  elfogja! 
A  nyolcvanból  vannak  hárman,  — 
Fogoly  vezér  igy  szól  bátran  : 

, Meddig  védtük  e  rossz  várat. 
Mint  hulltunk  el,  mind  jól  láttad! 
Nosza  török!  a  sor  rajtunk  .  .  . 
Kín-  s  halállal  fogj  ki  rajtunk!' 

«Szakálamra!  —  nyugton  szól  az,  — 
Nem  cselekszem,  amit  szólasz! 
Győzedelmet  vettem  harcban, 
S  te  harc  nélkül  vennél  rajtam!? 

Nincs  örömem  a  gyávákban, 
Kiket  földre  gázol  lábam! 
Kedvem  telik  jó  vitézben  : 
Menjetek  el  békeségben!» 


HUSZÁR  KALAND. 

Szép  Erdély  országban  ...  ah  mi  búsító  van, 
Mi  szivetszaggató  fájdalom  e  szóban! 
Magyar  hazánk  bájos  Tündér  Ilonája! 
Gyászos  fekete  lett  arany  fürtid  szála. 

Zúgó  szél  képében,  ha  felkerekedik  : 
Elmegyen  bánatunk  magasló  bércedig  ; 
S  magas  bérceiden  nyögve  törik  széllyel : 
Jó  éjszakát  magyar,  jó  éjszakát  székely! 

Szép  Erdélyországban  gyászos  idők  járnak, 
Piros  vér  harmatja  a  fűnek,  virágnak  ; 
Kik  ezelőtt  békés  szomszédságban  éltek  : 
Egymást  tüzzel-vassal  pusztítják  a  népek. 

ínség,  könyhullatás  a  belhad  gyümölcse. 
Nincs  aki  napjait  szorongva  ne  töltse  ; 
Csak  aki  a  csaták  kétes  utat  járja  ; 
A  katonának  van  néha  jó  órája. 

Egy  oláh  falunak  három  huszár  vágtat. 
Mind  a  három  torka  kegyetlen  kiszáradt  ; 
S  imígy  gondolkodnak  :  a  lovat  valami 
Pincegátor  előtt  meg  kén  akasztani! 

Lemenő-félben  volt  már  az  égen  a  nap. 
Hogy  vitézeink  a  faluba  toppannak  ; 
Gyanakszik,  fél  a  nép  s  bámul  a  jötteken, 
S  nyelvöket  sem  érti,  az  a  veszedelem! 

A  bíró  sejté  egy  kicsinyt  a  magyar  szót, 
A  szóló  oldalán  kiváltkép  ha  kard  volt ; 
S  ami  huszáraink  érthetőn  beszélnek  : 
Abrakot  a  lónak,  bort  az  emberének! 

A  biró  hajlongott,  tipegett  nagy  lomhán, 
Egy-két  nyakatekert  magyar  szót  morogván, 
Fejével,  kezével  intett,  mutogatott  : 
Hogy  menjenek  hozzá,  minden  készen  van  ott. 

És  házánál  talpra  állott  minden  lélek, 
Mivel  a  huszártól  rettentően  féltek  ; 
A  fáradt  lovaknak  volt  abrak  meg  széna, 
Csürkig  állott  benne  a  Szellő,  a  Héja. 

De  még  odaben  volt  ám  egyszer  a  nagyja, 
Vendégit  a  biró  szívesen  fogadja! 
És  eléjök  annyi  bort,  pecsenyét  raknak. 
Hogy  elég  lett  volna  fél  huszár-századnak. 

Tetszik  a  mulatság,  —  a  kancsó  fogy,  telik  .  .  . 

De  a  jó  bornál  is  jobban  tetszik  nekik 

A  biró  szép  lánya,  —  piros  az  orcája, 

S  két  szeme  a  szikrát,  mint  a  tűzkő  hányja. 

Áldom  az  istened,  édes  gyöngyvirágom! 
Hol  termettél  ezen  a  görbe  országon? 
Jer  velünk!  —  elélünk  együtt  olyan  szépen, 
Hogy  az  angyalok  is  kacagják  az  égben! 

A  lány  hallgatta,  bár  nem  érté  a  nyelvet. 
De  a  szív  jó  tolmács,  az  mindent  megfejtett  ; 
Elpirult  egy  kicsit.  —  s  piros  szélű  szája 
Egyet  mosolyodott  a  három  huszárra. 

A  szép  nyalka  fiúk  neki  is  tetszenek  .  .  . 
Istenem,  beh  mások  az  oláh  legények! 
Lomposok,  cammogok,  mint  egy  öreg  medve, 
E  meg  mintha  mindjárt  szárnyra  kerekedne  ,  .  . 

Tompa  Mihály  munkái.  111.  5 

A  leánjniak  mégis  nem  tetszett  egy  dolog  : 
Hogy  zsugori  apja  most  ugy  sürög-forog  ; 
Hogy  oly  pocséklást  tesz  zab,  széna,  és  borral,  — 
S  gondolkodott :  vájjon  magában  mit  forral? 

Elég  az  hozzá,  hogy  nyomára  jött  szépen  : 
Mikép  álompor  van  az  apja  kezében  ; 
Azt  is  tudta  már  most,  miért  küldték  neki  .  .  . 
S  kész  volt  a  három  szép  huszárt  megmenteni. 

És  addig  sompolygott,  motozott,  míg  végre 
Szitált  hamut  tett  az  álompor  helyére  ; 
S  könny  ült  szívvel  nézte,  hogy  furfangos  apja 
Vendégit  ugyancsak  éteti,  itatja. 

A  mulatság  közben  setét  lett  egészen. 
Csapatja  várta  a  három  huszárt  régen,  — 
Mivel  ugy  volt  a  szó,  hogy  ha  meg  nem  térnek 
Bajuk  van  .  .  .  s  a  többi  rontson  a  helységnek. 

Hanem  hisz  annak  sem  volna  jól  a  dolga, 
Ki  a  tölt  kancsónál  ilyesre  gondolna! 
Vitézink  mulattak,  —  s  az  ilyen  jó  gazdát 
A  csillagos  égnél  feljebb  magasztalták. 

Egyik  a  csákóját  nyomta  a  fejébe, 
Hogy  csak  ugy  nyúlt  belé  a  vén  oláh  képe  ; 
Nézd  csak  az  öregből  milyen  huszár  lenne!  .  .  . 
Ránéztek  .  .  .  s  rettentő  kacaj  lett  egyszerre. 

Másik  a  hat  vágást  csinálta  meg,  —  kardján 
A  csorbát  s  vérfoltot  büszkén  mutogatván  : 
Hajtogatta  vasát,  mintha  káva  volna, 
S  rémséges  dolgokat  beszélt  elő  róla. 

Ittak  .  .  .  ittak  ...  de  az  öreg  utoljára, 
Kátekergőzvén  a  jó  bor  a  lábára  : 
Ültében  elaludt,  —  s  a  pajkos  katonák 
Hogy  menjen  feküdni,  az  ajtón  kitolták, 

S  csak  a  kellett  neki,  —  alighogy  kilépett  : 

—  Mert  hisz  a  vén  róka  épen  nem  volt  részeg,  — 
Evegyíté  a  port  egy  jó  kancsó  borban,  — 

S  hogy  isszák,  örömmel  leste  alattomban, 

Tudta  már  a  dolgot  a  fél  falu  népe, 
S  készen  volt  a  biró  minden  intésére  ; 
Kíváncsian  várván,  hogy  a  nehéz  álom 
Mikor  vesz  már  erőt  a  három  huszáron. 

Megszólalt  pedig  már  a  kakas  éjfélre,  — 

Most  a  hasítékon  a  biró  benéze 

Meglátni  a  huszárt  :  hogyan  szédül,  kábul .  .  . 

—  De  azok  danoltak  torkuk  szakadtábul. 

Megcsóválta  fejét  —  s  darab  idő  múlva 
Lábujjhegyen  eljött  hallgatózni  újra  ; 
A  nóta  már  nem  szólt,  ^  de  még  beszélgettek, 
Nagy  bosszúságára  a  kaján  öregnek. 

Midőn  harmadszor  jött,  tetszett  már  a  hajnal, 
A  huszárok  lova  enni  kért  nagy  zajjal ; 
Soká  fülelt,  —  s  minden  volt  nagy  csendességben ! 
S  gondolta  :  no  már  most  egy  lélek  sincs  ébren. 

Mert  szokása  az  a  bús  magyar  kedélynek  : 
Hogy  a  bor  közt  gyakran  elhallgat,  elmélyed  . 
Ült  a  három  huszár  ...  a  végig  gyúlt  mécsbe. 
Mint  egy  élő  bálvány,  meredt  szemmel  nézve  .  .  . 

Az  öreg  benyitá  az  ajtót  csendesen  .  .  . 
S  rögtön  felrezzentek  vitézink  a  neszen, 
Hahó  öreg  gazda !  igazodj '  csak  elő  .  .  . ! 
Ha  már  kitisztultál,  jer  kezd  újra  elől! 

És  kezébe  nyomták  a  rettentő  kancsót, 
Itatták  erővel,  szabadulás  nem  volt,  — 
Birónk  tátongott,  mint  a  vízbe  fúlt  csirke, 
A  hamus  bortól  s  az  irtózástól  szinte  .  .  . 

5* 

Mig  ezek  így  folytak,  kiviradt  egészen, 
S  rémületes  lárma  támadt  a  helységben, 
Hova  nagy  robajjal  ront  egy  huszár-század, 
Kérvén  az  elfogott,  megölt  cimborákat. 

Hol  nincsen  áruló?  mindjárt  volt  ki  szóla  : 
Jaj  ne  bántsatok!  én  nem  tehetek  róla! 
Altatót  adtak  be  a  bírónál  nékik, 
Én  nem  is  tudtam,  hogy  viradtig  kivégzik. 

Viradtig  kivégzik?  .  .  .  ejnye  aki  áldott  ,  .  . 
Majd  adunk  mi  nektek  kutya-mulatságot ,  .  , 
Zsivány  birátok  is,  tudom,  azt  a  percet 
Megátkozza,  melyben  a  világra  termett! 

Most  a  bősz  csapat  a  biró-házhoz  nyargal, 
Lángoló  boszúval  és  villogó  karddal ; 
De  im  kit  látnak  ott?  az  udvar  közepén 
Hajadon-fővel  áll  a  három  víg  legény. 

Hogy  világos  van,  azt  látták  mind  a  hárman, 
Csak  a  felett  voltak  bizonytalanságban  : 
Hajnal-csíllag-e  az,  vagy  a  nap  az  égen. 
Amely  szemeikbe  nevet  olyan  szépen!? 

Hé!  pajtás,  éltek-e,  vagy  már  meghaltatok? 
Hisz  a  falu  végén  azt  mondták  rólatok? 
Hogy  láb  alól  ez  a  bíró  eltétetett  .  .  . 
De  hisz  akkor  el  is  bántunk  vón'  mi  vélek! 

Micsoda?  A  bíró?  ami  kedves  gazdánk? 
Hej  csak  mindig  ilyen  emberre  akadnánk! 
Mond  a  három  huszár,  s  azzal  neki  esett : 
ölelte,  csókolta  a  rémült  öreget. 

Erre  lováról  a  többi  is  leszálla, 
Meleg  lett  ismét  a  vén  bíró  konyhája  ; 
Keservesen  nézte  :   mint  fogy  széna,  abrak 
S  boros  hordójában  van  dolga  a  csapnak. 

Szép  leánya  pedig  örvendett  lelkébe'  : 
Hogy  rosszabb  nem  lett  a  gonosz  tréfa  vége 
De  neheztelt  egy-két  pajkosabb  huszárra, 
Ki  erővel  csókot  nyomott  az  ajkára.  — 

Hogy  jól  ettek,  ittak,  szedték  a  sátorfát, 
A  három  álmost  is  lovára  feltolták  ; 
S  ezer  köszönetet  mondván  a  gazdának, 
A  faluból  gyorsan  el-kivágtatának. 

Nagyot  sóhajtott  a  szép  leány  utánok, 
S  szemével  kisérte,  mig  csak  egyet  látott  .  .  . 
De  az  apja,  csakhogy  meg  nem  ölte  magát  : 
A  veszett  magyarnak,  hogy  a  méreg  sem  árt. 

De  bezzeg  ő!  mindig  álmos  volt  és  lomha. 
Most  altatót  kapott,  szentül  azt  gondolva  : 
Ez  a  hit  s  a  hamu  ugy  megártott  neki. 
Hogy  nem  tudták  harmadnapig  felkölteni. 

HAHÓTHY  FARKAS. 

Meghalt  Maximilián. 
Magyarok  királya  ; 
Élve  :  tiszteié  a  hon  ; 
Halálában  :  szánja. 
S  mig  utóda  csillagok 
Titkaiba  mélyed  : 
Fékje  tágul,  szarva  nő 
Pártos  szenvedélynek. 

A  törökkel  béke  van,  — 
Véve  drága  áron  ; 
És  örök  csatározás 
Mégis  a  határon! 
Martalék- vágy,  rettegés 
Kardot  ád  a  kézbe  ; 
Ki    s  berontás,  csóva,  vér  .  .  . 
Ilven  az  a  béke! 

Rabló-fészek  sok  nagy  úr, 
S  főnemesnek  vára  ; 
Elpusztítja,  beleül 
Egymás  birtokába. 
(Ha  ki  megtorolja  :  jó, 
Máskép  neve  hallgass  !) 
Muraközben  ilyen  úr 
Vén  Hahóthy  Farkas. 

Van  nagy  csőcselékhada, 
S  mintha  volna  céhben  : 
Kitanitja  az  öreg 
Sok  gazságra  szépen  ; 
És  mint  sólymát  a  vadász 
Tartja  olyan  célra  : 
Másé  a  tett  és  veszély, 
Az  övé  a  préda ! 

Szent  Helén  zárdája  áll 
Közel  Csáktornyához  ; 
Melyet  a  kóbor  csapat 
Kerül,  retteg,  átkoz  ; 
És  ha  éjjel,  néha,  nincs 
Elmellőzni  módja  : 
Róla  szörnyűket  beszél, 
S  ijedséggel  toldja. 

Csak  hallgatja  Farkas  úr 
Mind  e  sok  beszédet  ; 
De  történik,  hogy  csupán 
Egy  csatlósa  tér  meg. 
Ijedt  ember  ez  nagyon 
És  van  vérbe,  fagyba  .  .  . 
—  A  zárdánál  társait 
Legyilkolva  hagyta. 

S  beszél :  «Tettünk  jó  fogást. 
Ámbár  üldözének  ; 
És  ha  ama  zárda  nincs  : 
Soha  be  nem  érnek! 

Ott  ...  a  földből  szó  eredt, 
És  megállj-i  dörögve  : 
Kezünk,  lábunk  megmeredt  .  . 
—  Hatvané  örökre !» 

Értem  .  .  . !  ellenségeim 
A  klastrom  lakói  .  .  . ! 
Felkiált  s  szed  új  hadat 
Vérboszús  Hahóthy. 
A  szent  nép  fut,  vagy  halott, 
Romban  áll  a  zárda  ; 
Csak  a  sírbolt,  melynek  a 
Rombolás  nem  árta. 

S  míg  az  őrült  szenvedély 
Csapdos  partjain  túl  : 
A  természet  csendesen 
Hervadásnak  indul ...  — 
S  újra  zöld  lesz  a  liget, 
A  föld  arca  szépül, 
Hamut  és  vért  hant  fed,  a 
Ráemlékezéstül. 

Hogy  kinyílik  az  idő, 
Vén  Hahóthy  fölkel  ; 
Sokat  tervez,  cimborál 
Egy  csapat  törökkel. 
O  a  kém,  a  vezető, 
És  sükerrel  járván  : 
Most,  az  egyezés  szerint, 
övé  fele  zsákmány. 

S  mig  kijátszás  csel  forog 

A  török  fejében  : 

A  dús  prédát.  Farkas  úr 

Ellopja  egészen; 

De  a  kontyos  cimborák 

A  nyomába  kapnak  .  .  . 

Most  már  jó  gondját  viseld 

Farkas,  a  nvakadnak! 

Meg-megbukkan  az  öreg 
Csalit-  és  bozótba'. 
Utat  veszít,  csavarog 
Mint  a  hajtott  róka. 
Végre  ő  s  tolvaj  hada. 
Közepén  az  éjnek  : 
Szent  Heléne  romba  dőlt 
Klastromához  érnek. 

Vén  gonosztevő!  ez  is 
A  te  kezed  műve! 
Balsorsoddal  szembe-jösz, 
Ide  menekülve! 
El  nem  rejt  a  puszta  fal, 
A  törökség  nyomban  .  .  . 
Hah,  a  sirbolt  megmaradt! 
Oda,  oda  gyorsan  ...  1 

De  alant,  kigyúlva  két 
Égő  szem  világa  : 
Egy  arc  hős  vonásai 
Látszanak  meg  nála  ; 
És  rémítő  hang  dörög 
A  hitvány  tömegre  .  .  . 
(A  szigethi  hős  feje 
Itt  van  eltemetve.) 

—  Hah,  ti  korcs  faj !  hős  apák 
Kardja-címerével ! 
A  nemes  sas  lakhelyén 
Rabló  kánya  fészkel .  .  .? 
A  törvény  és  rend  helyét 
Rút  erőszak  állja  .  .  .? 
önszülöttiben  vesz  el 
A  magyar  hazája! 

Ki  Szigethvár  sáncain 
Hősi  véget  értem  : 
Sok  galádságtok  miatt 
Nincsen  pihenésem  : 

Felriaszt,  felköltöget 
RabkSk  dübögése  .  .  . 
Kik  e  dolgot  mi  vélik  : 
Isten  átka  érje! 

És  a  megrémült  csapat 
Több  beszédet  nem  vár  ; 
Még  a  nyíl  se  szúr,  döf  ugy, 
Mint  ez  égő  szempár  ; 
Keblét  inkább  a  török 
Kardja  verje  által  .  .  . 

—  S  vén  Hahóthy  ott  vesz  el 
Negyvened-magával . 

S  míg  az  ország  sorsa  egy, 
Maradván  a  régi  : 
Haragos  szót  váltanak 
A  rom  és  vidéki  ; 
Mintha  a  föld  rengene, 
Zúgna  távol  orkán  .  .  . 

—  Török  zászlók  lengenek 
Győr  és  Pápa  tornyán! 

MUSZKA  TRÉFA. 

Híre  futamodott,  hogy  a  muszkák  jönnek, 
S  hogy  rémitő  volna  száma  seregöknek! 
A  kis  magyar  sereg  nem  rettenti  vissza, 
Sem  a  böjt  s  imával  roszul  védett  Tisza. 

És  megrémülve  van  a  fél  ország  népe  .  .  . 
Csupán  csak  egy  falu  nem  esik  kétségbe  : 
Mivelhogy  ottan  az  orosz  polgártársak 
Az  atyafiakra  nagy  örömmel  várnak. 

S  midőn  közelgetnek  a  kedves  vendégek, 
A  falusiak  mind  eléjök  ménének  ; 
A  biró  járt  elől,  s  az  atyafiságot 
Kötögetvén,  szörnyű  nyájas  képet  vágott. 

Hanem  majd  roszul  járt  —  amint  mégis  végre 
Hatvan  ökröt  kivánt  a  csapat  vezére  : 
Savanyu  lett  képe,  minő  a  vad  alma, 
S  tisztelettel  bár,  de  azt  mégis  sokalta. 

Erre  az  lett  vége  az  atyafiságnak  : 
Hogy  a  birónak,  kit  jól  megkancsukáztak, 
A  jó  rokonságtól  hatvan  ökör  mellett. 
Húsz  előfogatot  kiállítni  kellett. 

Hogy  ez  is  készen  volt,  elindult  a  csapat. 
De  nem  mint  jött  :  víg  dal,  —  sírás-rívás  alatt 
Ejh!  egy  pár  tulokért  sírni  mégis  szégyen, 
Nemis  azért  ;  csak  a  búcsú  ily  érzékeny. 

Sütött  pedig  a  nap  iszonyú  mérgesen, 
És  hogy  a  forróság  még  gonoszabb  legyen  : 
Fojtó  száraz  porral  összeelegyedik, 
És  a  boldog  tüdőt  megjárja  fenékig. 

A  fuvarosok  közt  egy  ifjú  ember  volt. 
Képe  gömbölyű  is,  fakó  is,  mint  a  hold  ; 
Száraz,  mint  az  agár,  hosszú,  mint  a  pálca, 
Ritkán  szólt,  bár  mindig  nyitva  állt  a  szája. 

Gondolkozott  pedig,  —  okosan,  most  rá-ért ! 
—  Nevezzük  Janónak  rövidség  okáért,  — 
Az-az  fejét  törte  —  mert  nem  mondok  sokat  : 
A  Janó  fejében  nem  járt  még  gondolat. 

Törte  hát  a  fejét  :  hogy'  állhatna  félre  .  .  . 
Hanem  semmi  ut-mód  nem  jött  az  eszébe, 
S  miként  van  a  tolvaj  s  szerelmes  szokása  : 
Ö  is  tanácsot  az  éjszakától  vára. 

Ugy  is  lett.  Estére  megpihent  a  sereg, 
S  kifogtak  a  tábor  szélén  a  szekerek  ; 
Janó  megitatván  éjjel  a  jószágot. 
Visszatért,  befogott,  s  lassan  odébb-állott. 

Már  jó  darab  földet  eljött  hazafele, 
Akkor  látja,  hogy  ez  nem  az  ő  szekere! 
No  semmi!  tán  még  jobb!  gondolta  magában, 
Mert  aligha  ital  nincs  a  saroglyában, 

Mivelhogy  jöttében,  ha  fordula  hátra, 
Mindig  pályinkaszag  ütött  az  orrába  ; 
S  ugy  kotyog  valami  ott  a  szalma  alatt  : 
No  az  bizonyosan  hordó  vagy  átalag! 

Jézus  segíts!  szóla,  de  az  ostor  is  szólt, 
S  lóhalálából  jött,  pedig  csak  ökrön  volt  ; 
És  midőn  a  hajnal  meghasadt  az  égen  : 
Haza-verekedett  Janó  szerencsésen. 

Legelsőben  is,  hogy  udvarán  megállott, 
Kieresztgette  az  elfáradt  jószágot ; 
Azután  fellépett  a  kerek-ícüllőre  : 
Hogy  egyet  igyék  a  hordóból  előre 

De  amint  hozzányúlt :  csudáknak  csudája! 
A  hordónak  rögtön  keze  nőtt,  meg  lába, 
S  ugy  nyakszirten  vágta  Janót  az  elsővel  : 
Hogy  a  szekér  mellett  fél-ájultan  dőlt  el. 

S  mint  Neptun  felbukik  a  tengerhullámból, 
Egy  félrészeg  muszka  bú  fel  a  szalmából ; 
Néz  és  káromkodik,  nem  tudja,  hogy  hol  van  : 
A  mennyországban-é,  vagy  már  a  pokolban? 

S  az-alatt  kiviradt  s  az  asszony  felébredt, 
És  amint  tudtára  esett  a  történet  : 
A  bősz  muszka  körül,  addig  sürög-forog, 
Hogy  békére  fordul  a  háborús  dolog. 

Mert  tudni  kell,  hogy  a  Janó  felesége 
Legszebb  menyecske  volt  az  egész  helységbe  ; 
Csak  az  volt  a  nagy  kár,  hogy  egy  kis  magzatot 
Hét  év  óta  neki  az  Isten  nem  adott. 

Ekkép  mossa  pedig  szegény  Janó  fejét  : 
No  te  muszkát  loptál,  ördög  bújjon  beléd! 
Ha  loptad,  jól  eltedd,  mert  ha  kitudódik  : 
Felkötnek,  —  s  fejemen  gyalázat  lesz  holtig! 

Janó  ugy  is  érzé  már  a  veszedelmet ; 
Amelyet  magának  a  muszkával  szerzett ; 
Most  meg  ugy  megrémült  szegény!  mint  akinek 
A  nyaka  körül  jár  igazán  a  zsineg. 

Elbámult  mint  a  juh,  —  s  egy  igét  sem  szóla, 
És  mivel  rá-szokott  hét  esztendő  óta, 
Hogy  felesége  volt  fő  minden  dologban, 
Hitte,  hogy  ezt  is  ő  elintézi  jobban. 

Nem-is  csalatkozott,  sőt  örömmel  látta  : 
Mily  szépen  megszokott  a  vad  muszka  nála  ; 
Csupán  csak  az  egyet  csudálta  más  részrül : 
Hogy  oly  régen  ott  van  s  még  csak  nem  is  készül. 

Később  aztán  gyakran  akadt  olyan  dolog, 
Amelyen  még  egyszer  jobban  csodálkozott ; 
De  hiszen  nem  is  jó  mindent  tudni,  látni .  .  . 
Magunkról  tudjuk  ezt  nős  emberek  már  mi! 

Hanem  egyszer  Janó  hálni  ment  a  rétre, 
S  amint  másnap  jókor  reggel  haza-térne  : 
Tár-nyitva  minden  ...  a  ház  s  udvar  puszta, 
Sír-ri  az  aprólék  :  sem  asszony,  sem  muszka! 

Jobban  széllyel-nézett  :  hát  üres  a  láda! 
Oda  fiókjából  a  két  tinó  ára  ; 
Az  asszony  ruhája  .  .  .  szalonna,  meg  vászon  .  .  . 
Ugyan  én  Istenem!  mi  történt  e  házon!? 

Szomorú  a  gazda,  —  s  nap  nap  mellett  várja  : 
Mikor  kerül  elő  jó  élete  párja? 
És  elmúlik  sok  hét,  azután  sok  hónap  .  .  . 
De  az  elsikkadtak  még  mind  oda-voltak. 

S  Janót  csípi,  marja  a  lelkiösméret : 
Vele  a  nagy  csapás  okára  ösmértet,  — 
És  bünbánatában  ilyen  bús  panaszt  mond  : 
Elloptam  a  muszkát,  a  muszka  az  asszonyt! 

így  múlik  el  a  nyár  és  az  ősz  utána, 
Azután  fehér  lesz  a  földnek  ruhája  ; 
Végre  a  tavasz  is  megérkezik  zölden  : 
Megpendül  a  kapa,  nyitnak  a  szőlőben. 

Janó  is  kiballag,  —  s  hogy  megtér  estére : 
Eláll  szeme,  szája,  megalszik  a  vére  .  .  . 
Ajtaja  kinyitva,  —  aztán  meg  világ  van, 
És  kegyetlen  gyermek-sikoltás  a  házban. 

Belépett  az  ajtón  .  .  .  hát  nagy  örömére 
Rég  ellopott  kedves  párjára  ösmére. 
De  azért  hallgatott  .  .  .  buta  bámulásba' 
Nyilatkozván  öröm  és  fájdalom  nála. 

Még-is  egy  fortéllyal  élt  az  ajtó  mögött, 
Hogy  észre  vétesse  magát,  hát  köhögött .  .  . 
De  az  asszony  unván  ezt  e  csendességet, 
Imígy  vete  annak  nagy  mérgesen  véget : 

«Hát  tán  nem  is  ösmérsz  már  engem?  átkozott! 
Még  biz  azt  sem  mondja  :  hogy  az  Isten  hozott! 
Sokat  áztam  fáztam,  bejártam  nagy  földet  : 
Aztán  most  egy  jó  szót  sem  érdemlek  tőled! 

De  Janó  edzett  hős  volt  a  hallgatásban, 
S  körül-nézett  .  .  .  inkább  félénken,  mint  bátran 
Szeme  alkalmasint  a  muszkát  kereste. 
Talált  is,  —  de  sokkal  kisebbet  helyette. 

Honnan  került  ez  a  kis  muszka  trombita? 
A  felett  közöttök  épen  nem  lett  vita  ; 
Majd  ha  felnő  s  Janót  jól  nyakszirten  csapja  : 
Akkor  tán  ráösmér,  hogy  ki  volt  az  apja! 

ANDRÁS  POLGÁR. 

Pajkos  fiúk  valának  azok  a 

Bocskay  hajdúi! 

Nem  igen  szoktak,  hacsak  lehetett, 

Éhezni,  szomjúzni. 

Nem  vizsgálták,  hogy  a  tulokra 

Ki  bélyegét  sütték? 

Hátat  vetvén  eme  mondásban  : 

Törvényt  ront  a  szükség! 

És  összesúgnak  egy  este  : 
Ijesszünk  rá  Eperjesre! 
Sóvár  felé  van  ménes,  csorda  ; 
Szakadjunk  titkon  két  csoportra. 
Szeben  felől  mig  egyik  támad  : 
A  másik  elhajt  ménest,  nyájat. 
Tetszett  a  terv,  tetszett  a  préda, 
S  még  legjobban  a  vaskos  tréfa. 

Mi  pedig,  mig  lesz  valami. 
Forduljunk  egyet  a  városban, 
Amig  Lipót,  András  és  Márton* 
—  Érdemes  polgár  mind  a  három  — 
Hajdúk  zajára  szét  nem  robban. 
Mert  a  csapszékben  mulat  mindenik  : 
Együtt  az  idő  jobban  eltelik. 

Márton  polgár  kevés  beszédű, 

Ne  is  busúlj,  hogy  megszalasszon  ! 

Semmiben  sincsen  rövidsége. 

Van  sok  pénze  s  jó  egészsége, 

S  még  ifjú,  szép  men\^ecske,  mellé! 

De  az  asszony 

Ugy  tetszik,  mintha  nem  szeretné! 

*  Schmuck  András,  Smeitzel  Márton.  Válvi. 

András  szerszavas,  felesége  sincs, 

összekap  veled,  csak  ránézz,  vagy  ints  ; 

Egy  tücske  van  :  —  de  több  nem  is  kell !  — 

Hogy  tudniillik  o  bátor  emberi 

Voltak  s  minő  kalandjai! 

Bele-untak  már  hallani, 

És  senki  sincs  Eperjesen, 

Ki  e  részben  Tamás  legyen  ; 

Csak  egy  ember,  ki  most  is  ott  ül. 

Ki  minden  szóra,  neszre  szemfül ; 

S  mig  András  szaval :  hogy  a  havason 

Kilenc  farkast  vert  egy  bottal  agyon' 

És  dezentort  fogott. 

Mint  vándorló  legény! 

Hát  mikor  átment  a 

Zajló  Duna  jegén! 

Fogadásból  mint  hált  egy  régi  várban. 

Szembe  nézve  száz  kísértettel  bátran  — 

Ott  ül!  —  s  elébb  csak  mosolyog. 

Mondván  :  ez  még  nem  nagy  "dolog ! 

Később  rutúl  kacagni  kezd  : 

<(Sógor !  ugy-e  álmodta  ezt  .  .  .  ? ! 

És  aki  ekkép  lábatlankodik  : 

Ki  volna  más?  Lipót,  a  harmadik  : 

Nagy  táncingerlő,  bár  máskép  kicsiny  ; 

Minden  lépése,  szava  :  tréfa,  csíny. 

Áprihst  járat,  pénzt  ásat  veled, 

A  lutrin  ternót,  quintemót  nyeret  ; 

Talál  mindenkit  gyenge  oldalán. 

De  nem  sebez,  csak  csíp  mint  a  csalán  ; 

Sokon  átment,  mégis  mint  a  gyerek, 

Az  élettel  csak  játszik,  enyeleg. 

Ajkán  a  tréfa  :  aranyfüst,  —  s  ha  szólt. 

Bezománcozza  a  kemény  valót. 

Szereti  őt  egész  világ. 

Csak  András  nem!  oh  mert  hiszen. 

Szivén  sebet  gyakorta  vág 

E  szörnyű  szóval :  «nem  hiszem !» 

Ugy  volt  most  is  ;  —  de  hah !  mi  zúg  .  .  .  ? 
A  harangot  félre- verik! 
Lótás-futás,  rekedt  zsivaj  .  .  . 
Mi  baj  .  .  .?  mi  baj  .  .  .? 

A  hajdú  tört  ránk,  itt  a  had  .  .  . ! 

A  polgárság  fegyvert  ragad 

Mind  az  utolsó  emberig. 

S  Lipót,  András  fülébe  súg 

Az  udvaron  : 

No  most  itt  a  jó  alkalom  .  ,  .! 

Elmúlt  éjfél,  mikor  eldőlt 
A  csata  a  kapuk  előtt  ; 
Gyalog  voltak  a  jó  polgárok  : 
S  lófélében  van  legtöbb  károk! 
Csikó,  tinó  elballagott .  .  . 
S  ez  nem  elég! 
A  veszteség  : 
Hét  sebesült,  három  halott! 

De  ki  az  a  bősz  óriás, 

Ki  ontva  vért, 

Boszút  állt  a  bajtársakért? 

Két  lábúért,  négy  lábúért  .  .  . 

Ki  eg3'  véres  hajdú  fejet 

Lándsán  lóbál  a  nép  felett? 

(Mert  hozzák  a  harc  hősét  vállon. 

Hogy  jol)ban  lássák,  jobban  lásson,) 

Ez  a  félelmes  óriás  : 

András  polgár  ki  lenne  más! 

A  fáklya-füstben,  fáklya-fényben  : 

Néz  jobbra,  balra  nagy  kevélyen  .  .  . 

Dicsősége  délpontra  hágott! 

Fumigálja  az  egész  világot  ; 

De  oh  ... ! 

A  földön  minden  oly  mulandó! 

Az  éljenek  közül  ki-rí 

Egy  gúnyos  mély  hang  :  le  vele ! 

Ki  az  .  .  .?  mi  az  .  .  .? 

Hah,  mily  botrány  .  .  .! 

S  Lipót  igy  szól  mosolyogván : 

Ez  a  Márton  folgár  feje ! 

'Léit  .  .  .  feldühül  a  nép,  s  gyilkost  rival,  — 

Hősünk  fehér  lesz,  olyan  mint  a  fal  .  .  . 

S  hogy  a  megholtnak  felesége 

Kap  átkozódva  üstökébe  : 

A  földről  nyög  fel  már  a  bajnok  .  .  . 

Jaj,  irgalom!  mindent  kivallok  .  .  .1 

De  a  tömeg  már  ce[)eli .  ,  , 

S  roszúl  lesz  a  nyakabeli, 

Ha  néhány  szavahihető 

Módos  polgár  nem  áll  elő. 

Csend  lesz  és  a  tanuk  beszélnek  : 

Csak  hagyjatok  békét  szegénynek! 

Mártont  a  hajdúk  ejtették  el. 

Lelkét  karunk  közt  adta  ki ; 

Meghidegülve  hagytuk  hátra, 

S  hogy  visszatértünk,  akkorára 

Fejét  leszelte  valaki  .  .  . 

S  hogy  András  volt  :  a  fő  elég  jel .  .  . ! 

A  megbukott  hős  nyomorultan 

Bókol  fejével :  ugy  van,  ugy  van  .  .  .! 

És  e  sajátságos  történeten, 

Soká  nevettek  még  Eperjesen  ; 

De  András  végkép  elvonult. 

Nem  járt  csak  a  szomszédba. 

Szegény  Márton  bus  özvegyét 

Vigasztalgatni  néha ; 

S  szólt  :  —  bánatát  enyhítni  vágyván. 

Szép  halni  a  becsület  ágyán! 

,Elő  se  hozza!  —  mond  az  asszony. 

Mintha  most  is  előttem  állna : 

Az  a  véres  fő,  az  a  dárda  .  .  . 

Hogy  ereimben  vért  fagyasszon! 

S  mindig  ugy  tetszik  :  szomszéd  ölte  meg 

Tompa  Mihály  munkái.  III.  6 

Szegény  jó  Mártonom  .  .  . 

S  ezt  a  fátyolt  ön  miatt  hordozom  .  .  .!' 

—  Arcán  bus  köny  pereg. 
Aztán  reá-veti 
Könytől  fényes  szemét 

S  András  lelkéig  jár 

Köny,  pillantás,  beszéd. 

A  vádló  lelkiösmeret, 

Még  az  is  :  hogy  talán  szeret ! 

Azok  a  gömbölyű  karok  .  .  . 

Szeme,  mely  sír  és  mosolyog  ; 

Karcsú  termet,  lágy  szőke  haj. 

Hókeblén  a  fekete  csipke  : 

Hej  nagy  gyönyör,  de  hej  nag}'  baj  .  .  . 

—  És  Andrást  mindez  lépre  vitte. 

Amint  a  násznak  híre  fut  : 

Több  víz  Lipót  malmára  nem  kell! 

Mihelyt  előtalálta  : 

Rákiáltott,  no  bátya. 

Most  már  hiszem,  hogy  bátor  ember! 

A  KERESZT-ÚTRÓL. 

Szép  darab  szőlője  volt  János  gazdának. 
Szüretkor  boráért  sok  jó  pénzt  adának  ; 
Hanem  eggyé  is  tett  ő  éjét  és  napot, 
Kapált,  metszegetett,  oltott,  homlítgatott. 

De  Péternek  nem  volt  a  dolog  kenyere, 
Ki  a  bal  mesgyéről  szomszédos  volt  vele  ; 
Éhnye,  Péter  szomszéd!  János  mindig  mondta, 
A  kelmed  szőlője  beh  gazos,  beh  ronda! 

Történt  pedig  egyszer,  ugy  József-nap  tájban. 
Amint  nyitogattak  a  hegyen  javában, 
Hogy  Péter  végezvén  a  kenyér-ebédet  : 
Szomszédjához  egy-két  szóra  átallépett. 

Sz<5ba  elegyedtek  pedig  egyről-másról, 
A  jó  szüretről,  a  gazdag  aratásról ; 
És  Péter  sóhajtott,  pipáját  kiverve  : 
,Csak  nem  jó  idő  jár  a  szegény  emberrel' 

«Még  az  idő  ellen,  felelt  János  gazda. 
Nem  igen  nyithatjuk  a  szánkat  panaszra  I 
Tavaly  is  csak  termett,  most  is  szépen  nyílik. 
Csakhogy  ne  heverjen  az  ember  fél-délig !» 

.Dejszen!  monda  Péter  s  megakadt  a  szava. 
Maradhat  én-tőlem  nem  soka  a  kapai 
Csak  az  Isten  engem  egyszer  megsegítsen, 
S  Szentgyörgy-nap  éjjelet  érjem  egészségben!' 

János  hogy  ezt  hallá,  Péterre  bámula. 
Azután  így  szóla  egy  kis  idő  múlva  : 
«Ugyan  Péter  szomszéd,  min  töri  a  fejét? 
Mi  jóért  várja  ugy  Szentgyörgy-nap  éjjelét?)) 

,Hát  csak  azért  biz  én,  felelt  lassan  Péter, 
Hanem  aztán  János  gazda  ne  beszéljen! 
Hogy  csak  egy  szót  szólok  künn  a  keresztúton, 
S  pénzzel  hozom  tele  mind  a  két  szürújjom. 

Hanem  jó-előre,  mint  már  tavaly-nyáron. 
Az  ember  egy  halyag-mogyorófát  vágjon, 
S  ha  a  tett-helyre  megy,  vegye  a  kezébe, 
írjon  egy  karikát  maga  körül  véle. 

Azután  ne  féljen,  mert  abba  a  várba. 
Nincs  olyan  teremtett  állat,  ki  behágna  ; 
Ló,  szekér  jön  felé  vágtatva  az  úton. 
Tüzesen,  csattogva,  de  meg  ne  mozduljon! 

Mikor  aztán  kérdik  :  no  hát  mi  kell  neked? 
Csak  azt  felelje  :  pénz f  ne  szóljon  egyebet; 
Megint  ijesztgetik,  de  ha  meg  nem  rémül : 
Meg  se  tud  mozdulni  reggel  a  sok  pénztül! 

6* 


84 


János  haragosan  felelt  a  beszédre  : 
«Nem  szégyenli  kelmed  keresztyén  lettére, 
Hogy  ilyen  bolondok  vannak  az  eszében? 
Hisz  a  feje  lágya  benőhetett  régen! 

De j szén  nem  ugy  van  az,  édes  atyámfial 
Kár  a  gazdagságért  fáradni  annyira  ; 
Ha  kegyesen  élünk  és  dologhoz  látunk  : 
Isten  áldása  lesz  kincsünk,  gazdagságunk!* 

De  bizony  nem  fogott  a  lecke  Péteren  ; 
Feltette  magában,  hogy  ő  csak  kimegyen! 
Rövid  az  éjszaka,  nagyon  hosszú  a  nap, 
Ásó,  kapa  nehéz  a  dologtalannak! 

így  volt  Péter  gazda ;  —  végre  valahára. 
Eljött  a  nap,  melyet  szívszakadva  vára. 
Kezébe  fogván  a  mogyorófa-botot  : 
Jó  napszállat  után  azzal  kiballagott. 

Lassan  ment  az  idő.  Hogy  a  kakas  épen 
Másodszor  kiáltott  a  szomszéd  helységben  : 
A  keresztutra  állt,  s  mint  Jánosnak  mondta, 
Körűl-kanyarított  botjával  a  porba. 

Sokáig  állt  ottan,  reszketve  és  lustán. 
De  megint  a  sok  pénz  az  eszébe  jutván  : 
Neki  bátorodott  ;  egyszer  csak  fülébe 
Ütődött  valami  szekérnek  zörgése. 

A  zörgés  hallatszott   közelebb,  közelebb  .  .  . 
Végtére  meglátta  Péter  a  szekeret  ;  — 
A  lovak  tüszköltek,  a  patkó  szikrázott. 
És  pedig  egyenest  neki  hajt,  ugy  látszott. 

No  itt  van  már  .  .  . !  Péter  csendesen  mormoga, 
örült,  de  meg  félt  is,  vacogott  a  foga  ; 
Csakugyan  szekér  volt,  amit  Péter  látott. 
Csakhogy  nem  pénzt  hoztak  ott  a  boszorkányok. 

Mert  hisz  nincs  boszorkány,  az  csak  mende-monda, 
Hogy  megnyom  álmádban  s  tehened  megrontja, 
Vagy  a  keresztúton  sok  pénzt  dobál  néked  I 
Amit  Péter  látott,  az  sem  volt  rósz  lélek. 

Hanem  az  ispánynak  a  szomszéd  helységbe'. 
Éjféltájban  rosszul  lett  a  felesége  ; 
Az  ispány  kocsisa  ment  lovon,  szekerén, 
Hogy  hirtelen  doktort  s  orvosságot  vigyen. 

Látván,  hogy  már  ott  van,  csakúgy  vágja  a  port, 
Péter  bolond  ésszel  még  a  földre  guggolt ; 
Félre-ugrott  a  két  első  ló  hortyogva, 
De  a  gyeplő-szárat  a  kocsis  jól  fogta. 

S  neki  csavargatván  a  suhogó  nyelet. 
Nyaka  közé  szedett  az  ostorhegyesnek. 
Most  neki  ment  a  ló,  és  a  szegény  Péter 
összevissza-törve  maradt  az  útfélen, 

Setét  is  volt,  de  meg  idő  sem  volt  elég 
Utána-nézni,  hogy  min  zakkant  a  kerék? 
S  Péter  vérbe-fagyva  ott  feküdt  reggelig, 
Talán  meg  is  hal,  ha  jókor  meg  nem  lelik. 

Azután  sokáig  nyomta  még  az  ágyat. 
Jobb  lett  vón'  meghalni,  de  mégis  fellábadt  ; 
Hanem  tehetetlen  maradt  a  munkára. 
Mivelhogy  koldus  lett  a  keze,  a  lába. 

Kéregetve  járkált  faluról  falura, 
Nyakából  gyakorta  kiszakadt  a  ruha ; 
Ahol  kérdezték,  hogy  :  mi  lelte  a  kezét? 
Sírva  beszélte  el  gyászos  történetét.  — 

Gonosz  utón  a  ]ót  sohse  keressétek  I 
A  boszorkányságról  beszélni  is  vétek  ; 
Féljétek  az  Istent,  hiven  dolgozzatok  : 
S  az  ég  áldásában  ugy  lesztek  gazdagok! 

ÁROKHÁTI  LŐRINC. 

Ali  pasát  a  dicsőség  szomja  bántja. 

Árokháti  Szécsén-vámak  kapitánya  ; 

Ali  pasa  Szécsén  ellen 

Tör  felette! 

Vérszemet  kap  minap  Drégelt  hogy  bevette. 

Este  van  már,  forró  napra  alkony, 

Ali  népe  vágy  pihenni  gyenge  hanton  ; 

Este  van  már,  —  ,Fel,  fel  Agákl 

Lóra,  Bégek! 

Tornyot,  bástyát  romban  látni  szinte  égek!' 

Török  tábor,  mint  a  tenger,  mozdul  lomhán, 

De  vész  Ali,  s  jobban,  jobban  korbácsolván  : 

Szécsénnek  dől,  mint  dagály  dől 

A  szigetnek  : 

Melegök  lesz,  akik  ott  ma  bennrekedtek! 

A  pusztulást  üstök,  ágyuk  öble  ontva  : 

Mint  a  zápor,  nagy  cseppekben  hull  a  bomba 

Lobban,  dördül,  —  reszket  a  lég. 

Törik  a  fal ; 

Még  az  ég  is  háborog  a  dúló  haddal! 

Jön  a  válasz  vár  falárul,  hajh  de  késve! 
S  bár  hárommal  ér  fel  aztán  egy  lövése  : 
Gyérül,  lassul,  —  majd  elhallgat 
Hajnal-tájon  ; 
Török  vezér  cselt  gyanít  e  hallgatáson. 

Szerecsen  rab  csúsz  a  falhoz  macska  módra  .  .  . 

,Szécsén- várán  kapu,  ajtó  nyitva  volna  .  .  . 

Bámul  Ali,  hirt  vévén  a 

Kém  szavában  .  .  . 

,Eh,  ha  zárva,  majd  kinyílik,  —  csak  utánam!' 

A  törökség  rendben  ér  a  kapubóltig, 

Nyitva  biz  az!  s  rajta  több-több  bélopódzik  .  .  . 

De  meghökken  :  —  fenn  a  bástyán, 

S  lenn  a  téren 

Csatarendben  feketülő  nagy  sok  népen. 

Fontolgatni  nincs  idő  s  kedv,  — ■  ropog  a  cső  ; 

De  mint  a  fal,  ott  áll  a  sor,  vissza  sem  lő  ... ! 

Tüzet  ad  majd  Ali  népe 

Csapatostul,  — 

Megint  lőnek,  —  ezren  lőnek  :  s  meg  se  mozdul! 

Ali  dulfúl,  hüledez  a  babonás  nép,  .  .  . 

S  még  talán  a  tréfa  vége  lenne  máskép: 

De  a  hajnal  lemosolyg  a 

Vár  terére  .  .  . 

Törököknek  bosszújára,  szégyenére. 

A  hős  várnép,  amely  ellen  ugy  puskáztak  : 

Dárdanyél,  rúd,  —  öltöztetve  ronda  váznak  ; 

Sehol  senki!  —  az  ördög  lőtt 

A  falakról .  .  .? 

—  Egy  levél  im  felszegezve,  —  s  Alinak  szól : 

«Egészséggel,  ozmánoknak  hős  pasája! 

Mit  ma  tettél :  ország-világ  megcsudálja  .  .  . 

Meg  ne  öless  valakit  e 

Bátor  hadbul  .  .  . 

Küldd  uradnak,  soh-se  látott  ilyet  Stambul! 

Mert  az  éjjel  ez  volt  az  én  hadi  népem, 
Védve  Szécsént  ezreidnek  ellenében  ; 
(Bölcsen  hallgat :  hogy  megszöktek  katonái.) 
Szécsén-vámak    kapitánya    Árokháti !» 

,Hah,  utána!'  —  ordít  Ali,  —  fel-  s  levágtat, 

Bősz  dühének,  mint  a  tigris  nézve  tárgyat ; 

De  körülte  gúnyos  vázak. 

Csóva,  rongyok  .  .  . 

Még  lova  is  megvadulva  tüszszög,  hortyog. 

SZENT  LÁSZLÓ  KIRÁLYRÓL. 


Egy  vén  regét  mondok  Szent  László  királyról, 
A  cserhalmi  hősről,  Bélának  fiáról ; 

Ki,  —  mint  meg  van  írva  lapján  krónikáknak,  - 
Kilencvenkettőt  hogy  ezren  túl  Írnának  : 

A  pogány  kunokkal  harmadszor  vitt  harcot, 
Kik  országán  tőnek  sok  keserves  sarcot. 

Először  is  vitéz  karjának  általa, 

ö  nagy  megromlásuk  Kisvárdánál  vala ; 

Reájok-nódítván  magyaroknak  hadát. 
Vőn  a  kun  futamást,  elvesztvén  a  csatát. 

Másodszor  a  Tömös  mellé  rekedének, 
Hol  lőn  nagy  folyása  támadók  vérének  : 

Egy  lábig  vesztenek  partján  a  folyónak. 
Csupán  egy  szaladván  haza  hírmondónak. 

Ákos  vezér  alatt,  most  harmadik  csatán, 
Háborgatá  a  hont  istentelen  pogány, 

A  dolgok  mivoltát,  hogy  megbeszélené  : 
Két  szemes  száguldót  futamtatott  elé. 

De  vérszemet  kapván  már  a  magyar  sereg, 
Jötte  árát  a  kun  harmadszor  adta  meg : 

A  porba  hullt  kemény  Ákos  vezér  feje, 
László  király  saját  kezével  ütte  le. 

Megrontá,  elveszte  utána  táborát, 
Táplálván  testökkel  az  égnek  madarát. 

Futott,  ki  a  kemény  csatán  el  nem  veszett, 
Erdőkben,  bérceken  keresvén  rejteket ; 

Sok  pedig  keresztyén-fogságba  akada  ; 
Imígyen  pusztult  el  kunoknak  ő  hada. 


László,  ki  megveré  az  ellen  hadait, 
Békében  hordozá  népének  gondjait ; 

A  megnyugovásra  nem  is  hagyván  időt, 
Ügyes-bajos  dolog  Tordába  hítta  őt. 

A  nép  rövidségét  mert  szivére  vette, 
A  helytelenkedőt  büntetvén  felette  ; 

Gonoszoknak  útját  hatalma  elveszte, 
Szarvat  emeljenek,  addig  nem  ereszté. 

S  bár  útain  annyi  boszúság  találta, 
Mikoron  feddőzött,  magát  megbirálta, 

És  a  népek  felett  itélt  igazságban, 

Nagy  jó  véget  érvén  minden  szándékában. 

Orcáját  a  szegény  előtt  nem  rejtette. 
De  vigasztalással  s  kenyérrel  értette  ; 

Ezért  nagy  hivségét  birta  ő  népének. 
Kik  látták  jóvoltát  szelíd  elméjének, 

És  járt  az  úr  előtt  tiszta  kegyességben. 
Ki  látta  útait  magasságos  égben. 


Történt  egyik  napon,  László  király  midőn 
Lovagolna,  kopár,  csendes  halomtetőn. 

—  Hol  árnyas  rengeteg  köríti  a  helyet,  — 
Tűnődő  lelke  mély  gondokba  mélyedett 

És  gondja  közepett  eszébe  nem  vévé, 
Hogy  egy  gyanús  csapat  sietve  tart  felé  ; 

A  vert  had  emberi,  lappangó  kunfiak, 
Mutatta  fegyverök,  mutatta  a  sisak. 

ösmérte  a  királyt  a  kósza  kun  csapat. 
Látván,  mint  hulla  el  szörnyű  csapás  alatt 

Ákos  a  had  feje,  a  bús  vitéz  előtt  ; 

—  A  harcos  óriást,  ösmérte  minden  őt!  — 

László  csak  egyedül,  s  mi  több  fegyvertelen! 
A  csapat  vakmerő,  —  fej  számra  negyvenen. 

S  midőn  a  rengeteg  szélén  ólálkodott  : 
Meglátta  a  királyt  s  vesztére  lelt  okot  ; 

Kiáltván  nagy-fennen  vérbosszú  szavával : 
«Társak!  veszessük  el  hatalmát,  magával! 

Ki  által  gonoszul,  vitéz  kun,  harcmezőn 
Éhesen  károgó  hollóknak  étke  lün!» 

A  mély-gondú  király  szemét  hogy  felveté  : 
Átlátta  a  veszélyt,  amely  fenyegeté  ; 

Reá  volt  vonva  már  a  halálnak  íja. 
Hogy  éltének  várát  végromlásra  víja  ; 

Nem  volt  bizakodás  emberek  fiába  .  .  . 
Veté  reménységét  seregek  urába! 

Ki  által  népének,  mely  már  elepede. 
Hűvös  forrást  nyitott  a  szikla  kebele, 

S  kinek  őrző  karja  fedezte  mint  paizs. 
Éltét  a  csatákon  :  benne  bizék  ma  is. 

Ki  bízik  az  úrban,  az  meg  nem  szégyenül, 
Mert  az  ő  angyali  tábort-j  árnak  körűi. 

László  fohászkodék  ...  s  az  úr  oltalma  kész  : 
Földig  ketté  hasadt  az  izmos  sziklabérc. 

Egymástól  messze  el-tágulván  két  fala, 
Közben  fejszéditő  üres  mélység  vala. 

Mely  őt  elválasztá  vad  üldözőitől, 
Kik  álmélkodással  állottak  túl-felől ; 

Majd  rettegés  között  mind  hátra-tértenek, 
— Kezökből  elhullván  a  gyilkos  fegyverek.  — 

És  míg  a  szent  király  bizton  tovább-megyen  : 
A  csudának  jele  maradt  azon  helyen. 

Mély  lópatkónyomot  hagyván  a  mén  lába, 
A  tetőt  borító  kemény  kősziklába'. 


Sok  századoknak  lőn  azóta  múlása, 
Miképen  egy  éjnek  rövid  vigyázása  ; 

Azóta  elhamvadt  László,  a  szent  király, 
És  sok  koronás  fő  sírboltja  alminál ; 

Hanem  patkónyoma  maiglan  ott  vagyon 
Szent  László  lovának,  a  szirtes  bércfalon  ; 

Hol  lassú  zörejjel  ömlik  le  a  patak. 
Szirten  ülő  tiszta-  s  topolyafák  alatt. 

Körüle  hallgatás  .  .  .  s  a  multak  képe  leng  . 
S  az  érező  kebel  mélyen  el-elmereng. 

ANDRÁS  HERCEG  SÓLYMA. 

Gályára  ül,  Nápolyba  száll 
Károly  király  hiv  özvegye  ; 
.András  herceg,  kedves  fiam! 
Gyere  haza,  gyere! 

Idegen  föld,  idegen  szív  .  .  . 
Fejed  nincs  hol  lehajtanod! 
Vagy  már  meghűlt  hozzánk  való 
Te  jó  indulatod?!' 

András  készül,  —  Johanna  mond  : 
^Királyasszony,  néném,  anyám! 
Ne  miveld  ezt  .  .  .  holtig  való 
Búsulást  hozna  rám! 

S  te  .  .  .?  elhagynád,  ki  ugy  szeret  .  .  .?h 
—  Zokogásban  vész  el  szava,  — 
András  is  szól :  «Kedves  szülém. 
Nem  megyek  én  haza!» 

Gályára  ül,  hónába  tér 
Károly  király  bús  özvegye. 
«András  herceg,  kedves  uram, 
Gyér'  vadászni,  gyere !» 

Száguld  a  mén,  dobog  a  föld,  — 
A  vad  sürün  reppen,  riad  ; 
S  hull :  fegyver  és  sólyommadár  — 
Ez  élő  nyil  miatt. 

De  a  herceg  legkedvesebb 
Sólymára  mily  romlás  jőve? 
Nem  hat  reá,  szép  szó,  harag 
S  a  préda  ösztöne. 

Ételt  utál,  vadat  kerül, 
Csüggedt,  konok  mind  estveiig, 
Midőn  Aversa  a  vadász- 
Csapattal  nmegtelik. 

Zajos,  hosszú  a  vacsora, 
Későre  mén  a  leieket  ; 
Midőn  András  elszenderül : 
Éjfél  körül  lehet. 

—  Már  látja  a  nap  képeit  .  .  . 

De  felrezzen  :  «mi  zaj  van  ott  .  .  .?» 

—  (Künn,  a  sólyom  vijjog,  —  s  veri 
Vadul  az  ablakot.) 

«Nincs  semmi  zaj,  csak  álmodol .  .  . 
Aludj,  aludj  én  hercegem!* 
S  András  arcán  lágy  női  ujj 
Futos  gyöngédeden. 

Érez  gonoszt,  jósol  veszélyt. 
Másodszor  már  a  hü  madár  ; 
Harmadszor  is  jelt  ad,  —  de  azt 
András  nem  hallja  már. 

Lassan  nyilik  závár,  kilincs. 
Világ  gyúlad,  meg  ellobog  .  .  . 
Jobbra,  balra  oldalganak 
A  latrok,  gyilkosok. 

Ha  ezt  tudnád,  szegény  anya! 
Megölni  még  nem  volt  elég  : 
Lator  kezek  ruhátlanul 
Az  útra  kivetek  .  .  . 

S  neje  tovább  alszik.  Sólyma 
Viraszt  András  teteminéi ; 
Eldöglik  a  madár,  —  a  nő 
Késő  vénségig  él! 

ETELE  HUN  KIRÁLYRÓL. 

Görög  császár,  nagy  hatalmas, 
Szeretnéd  hogy  nyugton  alhass! 
Mert  minek  a  bibor,  bársony? 

—  Két  ann3át  ülsz  paripádon,  — 
S  birodalmad  sikja,  hatalma? 

—  Idegen  ló  nyerít  rajta,  — 
Arany,  ezüst  sarcba  mégyen! 
Nagy  a  romlás,  —  hát  a  szégyen?! 

Ki  így  bánik  a  császárral. 
Akkor  nyomván,  mikor  kárt  vall, 
Csel  vetésben  eszén  túl-jár, 
S  kardján  annyi  vér  pirul  már  : 
Etele,  a  hun  király  az. 
Akit  ösmér,  fél  a  száraz  ; 
Mert  mikép  a  nádat  a  szél : 
Népeket  hajt  meg,  ha  felkél. 

összetűzni  véle  káros  .  .  . 
Görög  udvar  mást  határoz  ; 
Hogy  a  világ  jeleimére. 
Kard  helyett,  a  gyilkot  mérje. 
Hogy  kitől  fut  a  csatában  : 
Mellé  csússzék  sátorában, 
S  őt,  kinek  öl  pillantása, 
Álmában  átverve  lássa. 

Szerencsére !  mig  ezt  főzik  : 
Egy  hun-ember  bevetődik  ; 

—  Ki  jár  világ-látni  messzi,  — 
Nosza  le  kell  kenyerezni! 
Könnyen  rááll,  —  nem  kell  sok  s?ö, 
S  görög  ésszel  még  az  a  jó. 

Hogy  nem-is  vesz  dijt  előre, 
Szabadkozván  inkább  tőle. 

Görög  és  hun  együtt  mégyen  : 
Ütra  kelnek  hevenyében  : 
Kalauzul  a  hun  szolgál 
ösmeretlen  tájékoknál ; 
Nevök  :  Ételhez  követség  : 
Céljok  :  hogy  őt  elveszessék  ; 
Pénz-  vagy  csellel  csak  megejtik 
Célhoz  vezet  valamelyik! 

S  mennek,  mennek  éjjel,  nappal, 
Küzdve  széllel,  vízzel,  vaddal ; 
Járnak  bércen,  szikes  háton. 
Ekevastól  szűz  rónákon. 
Látnak  szilaj  ménest,  nyájat 
S  vándor  népet,  mely  a  tájat 
Hol  elhagyja,  hol  megszállja  .  .  . 
Se  törvénye,  se  királya! 

S  táborához  hogy  jutának 
Világdúló  hun  királynak  : 
Meghökkennek  népe  számán  .  .  . 
S  áll  előttök  ritka  látvány  : 
Zöld  gyepen  sok  tarka  sátor. 
Ott  verseny,  itt  áldomás,  tor, 
S  míg  dal  zeng  az  ősek  nyelvén  : 
Lobog  a  tűz,  robog  a  mén! 

S  eléjök  sok  főhun  nyargal,  — 
—  Telve  a  szem  bősz  haraggal.  - 
Kihez  jöttök?  —  Eteléhez  .  .  .! 
És  mi  jóért?  —  ö  ha  kérdez  .  .  . 
Felrivaínak  Edék  s  mások  : 
Ha  még-is  megmondanátok  .  .  . ! 
Ejh!  a  jövel  kell  beszélnünk, 
A  lábbal  hát  nem  beszélünk! 

Ha  nem  szóltok,  szólunk  hát  mi 
Uratok  küld  boszút  állni  .  .  . 
Hogy  kit  futtok  a  csatában  : 
Átverjétek  sátorában! 

Ezért  jöttök,  erre  hoztok 
Színaranyban  ötven  fontot  ;  — 
Csak  körülte!  —  gúnnyal  szólnak,  — 
Módotok  lesz  benne  holnap! 

Este  lett  s  az  éj  beálla, 
Görögöknek  nincsen  álma! 
Búslakodnak,  tépelődnek  : 
A  hun  árulá  el  őket  .  .  .? 
Vagy  varázslást  űzve,  másik 
Szemeikből  olvasá  ki  : 
Mit  terveztek?  mit  akartak? 
S  célját  tőrnek  és  aranynak! 

Nem  javalja  semmi,  semmi, 
Etelével  szembe'  lenni! 
Sőt  amelyik  arra  képzel. 
Küzd  halálos  rettegéssel ; 
Míg  hát  tart  az  éjszakába'  : 
Esze  nélkül  kap  lovára 
A  görög,  s  megy  fékeresztve. 
Megdöbbenvén  zajra,  neszre. 

S  mit  használ,  hogy  gyors  lovok  van? 
Gyorsabb  hun  nép  zúg  nyomokban! 
Szóval  érvén,  mond  a  hadnagy  : 
,Nem  jól  mentek!'  (Semmi  csak  hagyj!) 
, Rendesebb  lesz  ha  megálltok!' 
(Meg  kell  állnunk,  nem  bocsáttok  ...  I) 
,Erre,  erre  .  .  .!  vissza  köztünk!' 
(Jól  tudjuk  már,  hogy  elvesztünk!) 

,Ha  kell,  reggel  elmehettek! 
De  most  sátort  ütünk  nektek! 
Hozunk  vad  bőrt  éjszakára, 
Halat  barmot  vacsorára  ; 
Mert  ugyan  mit  mondanának, 
Hogy  csúfjára  a  világnak. 
Éhen,  szomjan  elmenének 
Vendégei  Etelének?!' 

KUN  KOCSARD. 

Székelyország  földén  látott 
A  mi  hősünk  napvilágot, 
Akkor  sem  volt  kedves  vendég  : 
A  szülék  egymásra  kenték 

Okát,  bűnét  érkeztének! 

De  ő  megjött  mint  a  várt, 

S  a  szegény  ház-népnek  számát. 

Hétig  rúgta  Kun  Kocsárd. 

A  fiak  felhuzalkodnak,  — 
S  ő,  bolondja  mindnyájoknak! 
Jön  utcából  karmolt  képpel. 
Iskolából,  titkolt  kékkel ; 

A  végső  pad  volt  az  övé. 

Valameddig  oda  járt  ; 

Te-belőled  semmi  sem  lesz. 

Szép  öcsécském.  Kun  Kocsárd! 

S  hogy  az  évek  el-lej  árnak  : 

Pelyhe  nő  a  gyenge  állnak  ; 

Dobog  a  szív,  fázik,  gerjed  .  .  . 

Szép  szemeknek  lángja  mellett. 
Szebb  leány,  mint  Székelyföldön 
Nincs  a  földön  ...  I  —  de  kosárt 
Fon  számodra  s  csalfa  képpel 
Kinevet,  jó  Kun  Kocsárd! 

Van  ám  jó  a  roszban  ennyi : 
Ugy  sem  érne  rá  szeretni  í 
Rövid  békét  hol  megunták  : 
Van  a  honban  háborúság! 
A  hivó  jel :  meztelen  kard. 
Mit  a  pártdüh  vérbe  márt  : 
Ezren  mennek,  —  de  kacagnak 
Hogy  ő  is  megy  —  Kun  Kocsárd. 

Tompa  Mihály  munkái.  III. 

Elvész  aztán  híre  hamva, 

Mind  is  egy  ő,  élve,  halva! 

Mikor  egyszer  sok  időre. 

Nagyon  ver  a  szó  felőle : 

Látták,  hogy  vitt  a  csatában, 
Mint  egy  vérző  leopárd  ; 
Tamás  volt  sok  benne  mégis, 
Mikép  ő  az  :  Kun  Kocsárd. 

Hanem  amint  Kassa  táján, 
—  Fele  népét  kardra-hány\-án  — 
Révain  nagy  diadalt  vőn  : 
Repült  híre  szárnj^on,  szellőn. 
S  hogy  szaván  a  cenk  olasznak, 
Grittinek  jut  végre  bárd  : 
Híres  ember,  nagy  vezér  s  hős 
Lőn  egyszerre  Kun  Kocsárd. 

Az  is  volt  ő.  Majd  Horváthra 
Szathmár  várát  hogy  megszállta  : 
Otthon  egy  szakálas  ágyú, 
Megfosztotta  fél  lábátúl. 

Vére  omlik  .  .  .  ina  gyengül  .  .  . 

De  szív  és  hang  oly  szilárd! 

Rajta  ...  rajta!  és  a  várat 

így  vévé  be  Kun  Kocsárd. 

Nagyváradra  víve  sebbel : 
Ura  búsong,  fél  kart  veszt  el! 
Szép  nyakokbul  tépve  vőnek 
Gyolcsot  a  nők  sebkötőnek  .  .  . 
S  ki  felé  most  annyi  köny  hull. 
Annyi  bajnok  karja  tárt  : 
Egyet  mosolyg,  hogy  körülnéz, 
—  Aztán  meghal  Kun  Kocsárd. 

KÉT  ÁRTÁNDI. 

Országgyűlés  volt  Hatvannál, 
S  az  országnak  nem  javára! 
Egyetértés  :  vékony  hajszál  .  .  . 
Kevés  a  tett,  nagy  a  lárma ; 
Holt  a  törvény,  karja  gyenge. 
Magyar  népet  Isten  ójja! 
Jaj  akkor,  ha  Gritti  lenne 
Magyarország  kormányzója! 

Pedig  óhajt,  —  s  kérdi  nyilván  : 
Kit  akartok?  hát  ti?  .  .  .  hát  ti? 
S  mig  hajlik  sok  pártos,  hitvány  : 
Szót  se  veszt  rá  két  Ártándi. 
De  arcán  a  felelet  kész, 
S  ezt  olvassa  Gritti  róla : 
Ha  rajtunk  áll,  sohasem  léssz 
Magyarország  kormányzója! 

S  nem  sokára  hire  szárnyal, 
Hogy  pör  újul,  birtok  sérül. 
Hogy  elütik  Sast,  Konyárral 
Az    Ártándi-had  kezérül  ; 
Holott  pedig  még  Peterdhez 
Nyolc  portában  jussa  volna  .  .  . 
De  ha  Gritti  lenne!  .  .  .  Nem  lesz 
Magyarország  kormányzója! 

Fény  árad  szét  Gritti  termén.. 
Drága  jótól  nyög  az  asztal. 
Rajta  dúsan  versenyezvén 
A  magyar  föld  az  olasszal ; 
De  ki  nem  fog  két  testvéren 
Gazda  bora,  gazda  bókja  .  .  . 
Nem  kiáltják  :  éljen,  éljen 
Magyarország  kormányzój  a ! 

S  ha  vig  volt  a  fényes  csarnok  : 
Bús  a  börtön,  mit  penész  Itp  ; 
De  két  kőszál  a  két  bajnok, 
Meg  nem  hajlik,  törni  készebb. 
Egy  szó  tagit  a  bihncsen. 
Egy  szó  mindent  vinne  jóra  .  .  . 
.  .  .   Hollók  étke,  hitvány!  mintsem 
Magyarország  kormányzója I 

Szürkületkor,  Budavárban 
Rút  vesztőpad  áll  egy  szögben  ; 
Két  hős  férft  lép  fel  bátran, 
S  a  vérsugár  fennre  szökken  .  ,  . 
Az  ablakból  Gritti  néz  !e. 
S  két  lehullt  fö  ajka  szóla  : 
,Átok  rajtad!  sohse  légy  te 
Magyarország  kormányzója!' 

A  POZSONYI  HARCJÁTÉK. 

Ezerötszázhetvenet  s  kettőt  hog}'  irának  : 
Sok  és  nagy  vendége  van  Pozsony  városának  ; 
Mámor,  fény  és  zaj  miatt  pezsg  a  magyar  vére, 
Rudolfnak  a  koronát  most  tevék  fejére. 

Igaz  ugyan,  hogy  Budán  a  törökség  fészkel. 
Csak  beleült  Szolimán,  nem  is  vivta  kézzel,  — 
S  a  pozsonyi  uraság  csak  Pozsonyban  látszik, 
A  budai  szolgaság  lehat  a  Végházig. 

De,  jól  tudta  a  magyar  mindig  azt  a  nótát : 
Félre  bánat,  félre  gond!  jó  az  Isten,  jót  ád! 
Uj  királyán  függ  szeme,  s  szíve  telve  van  ma. 
Mondván  :  messze  nem  esik  fájától  az  alma! 

És  felejt  és  hivalog.  —  A  nagy  ünnepélyen, 
Áldomás  nyer  áldomást,  éljent  szül  az  éljen  : 
Fel-felkél  az  ősi  nap  s  vesz  nyugatnak  utat, 
De  nappallá  lesz  az  éj,  annyi  fáklya  gyúlad. 


Nyársat  görbit  száz  tulok,  gránátszínre  sülve, 
És  hogy  az  volt,  nem  egyéb  :  megmutatja  tülke  ; 
Utca  és  tér  bort  iszik,  s  nem  vétkelli  senki ; 
Hajh,  hisz  ez  a  föld  szokott  drágábbat  is  inni! 

Ott  kengyelfutó  üget  ikravesztett  lábbal, 
Itt  olasz  müvei  csudát  fürge  bábuk  által ; 
Szemfényvesztő,  mório  minden  utca  sarkon. 
Hogy  fiatalt,  öreget  jó  szeszélyben  tartson. 

S  fenn  a  várban  torna  áll ;  —  szabja,  dárda  pendül  I 

Délceg  ifjak  küzdenek  régi  ősi  nembül  ;  1 

És  baj  annak,  társa  kit  a  fövényre  hullat. 
Mert  orcán  a  vér  dicső  ;  szörnyű  a  pirulát. 

De  még  hátra  a  java  :  —  és  feszül  az  érdek  — 
Nagy  vár  épült,  mit  legott  ostromolnak,  védnek  ; 
Ezek  víva  és  azok  fel  nem  adva  gyáván  ; 
S  ha  dől,  ég  a  deszkavár:  ez  lesz  még  a  látvány! 

Dobog  a  föld,  jő  a  had,  csatasípját  fúva,  I 

Nagy  veres  zászlót  mutat  a  fa  várnak  kúpja, 
S  a  játékra  :  orca,  kéz,  vérrel  van  befenve, 
Hogy  hün  legyen  a  való  ábrázolva  benne. 

Vaskesztyűben,  vértesen,  mint  apáik  jártak, 
Detrik,  Konrád  fejei  vivók  táborának  ; 
A  védőké  :  György,  Mihály.  S  áll  az  őrség  készen, 
Felgyürközve  könyökig,  buzogány  a  kézben. 

Itt  is,  ott  is  egy  lövés...!  —  nem  teszen  kárt  még  ez 
A  vezér,  hacsak  lehet,  szép  szerivel  végez. 
S  himök  indul,  kürtbe  fú,  s  a  kapun  belépvén  : 
Várjunk,  míg  megállanak  háborún,  vagy  békén, 

Himök  megjön  :  odabent  eltépték  az  irást  .  .  . 
Csak  dologra !  a  beszéd  elmaradhat  bízvást ! 
(Ugy  foly  mindez,  mintha  csak  igaz  ostrom  állna  : 
Hja  Egerben,  Váradon  jártak  iskolába!) 

Erre,  kivül  mérgesen  a  víváshoz  fognak. 
Van  elébb  egy  kis  zavar,  végre  jól  el-oknak  ; 
Bekerítve  a  favár,  bökve  minden  oldal. 
Vívók,  védők  fegyvere  nagy  ropogve  szólal. 

Néző  ül  a  háztetőn,  mint  madár  a  bokron, 
Néző  távol  és  közel .  .  .  foly,  hevül  az  ostrom  .  .  . 
Lengő  zászlók,  füst,  robaj,  s  gyilkoló  bárd  éli .  .  . 
Szinte  elfelejti  sok  :  hogy  nem  is  kell  félni. 

S  ebből  ennyi  már  elég.  Most  rohamot  vernek, 
S  a  várnak  ront  a  csapat,  mint  vihar  a  csernek  ; 
A  rohamra:  feladás  .  .  .  így  van  a  harc  terve, 
Mégis  itten  annyi  hát  meg  leend  ma  verve. 

Egy  csoport  a  várkaput  zúzni,  vágni  készül : 
De  kocog  a  buzogány,  —  s  elfut  esze  nélkül ; 
Mások  a  fal  magasát  hosszú  lábtón  mérik, 
S  ember,  lábtó  zuhan  a  kövezeten  végig  .  .  . 

Láb  ficamul,  in  szakad,  vér  pirosan  fercsen, 
,Mi  ez?'  Konrád  fel  sipít,  —  s  lekacagnak  nyersen  ; 
.Máskép  Írva  nálam,  és...'  —  «Igy  van  téve  nálunk!* 
,De  hisz  játék,  semmi  más...'  —  «No  ha  játék:  játszunk !» 

,Ezer  villám,  fergeteg!  le  abbul  a  várbul! 
Tűzzel,  vassal  vesztem  azt,  aki  el  nem  tágul!' 
«Tüznek  a  víz,  vasnak  a  vas  az  ellensége. 
Mi  magunkat  —  tréfa  bár  —  meg  nem  adjuk,  —  s  vége!» 

Amit  mondott  :  (rávívén  szégyen  s  vasfej  üség),  — 
Megkísérté  a  vezér,  megtéve  az  őrség  ; 
S  vérszemet  kapván  kiront,  mint  Szigetből  Zrínyi, 
És  leckét  ad,  hogy'  szokás  magyarosan  víni. 

Fut  az  ellen,  —  nyakcsigán  jó  ütést  kap  Detrik,  — 

Sisak-tollak,  lobogok  utca  porát  seprik  ; 

Konrád  fővezér  maga  s  paripája  sánta, 

S  legnagyobb  :  hogy  a  napot  hírneve  megbánta! 

Oszlik  a  nép,  —  s  tűzbe  jő  a  nagy  deszkafalnál, 
Hogy  nem  látta  égni:  az,  mit  örökre  sajnál ; 
Fel  nem  adni  .  .  . !  —  igy  morog  —  a  gonosz  van  vélök ! 
Más  itt  a  baj  uraim  :  nem  egyez  a  vérök  .  .  . ! 


HÁROM  A  DARU. 

Jó  előre  óvás  teszek. 

Hogy  amit  most  elbeszélek, 

Nem  én  költöm  .  .  . ! 

Ez  megtörtént  áz  alföldön, 

Annak  egyik  falujában. 

Valójában! 

Idején  a  nyájas  estnek, 
Férj  s  feleség  beszélgettek  ; 
S  az  ablakba  könyökölvén  : 
A  természet  nyílott  könyvén, 
Mely  tudomány-  s  bájjal  gazdag, 
Lélek  és  szem  elmulattak. 

A  nap  már-már  hunyni  szállott 
S  a  homokos  pusztaságot 
Árnyék-csíkkal  betarkázván. 
Pihenést  lelt  ágyas  házán. 
Melyek  kisérték  n3'ugotra  : 
Lángot  kap  a  felhők  fodra. 

Közbe'  csendes  szellő  kél  fel, 
Enyeleg  fű-  s  falevéllel. 
Föld  vetését  hajtja  .  .  .  hajtja  .  . 
Mintha  lábbal  futna  rajta. 
Fürj  s  tücsök  szól,  —  a  tó  népe 
Szörnyű  daliást  viszen  végbe! 
Majd  a  nádas  zúdul,  rendül, 
Vad  madár  kél  seregestül 
És  kerengve,  kiabálva 
Csap  a  szomszéd  láp  tavába. 

Most  a  pár  nagy  hangos  szót  hall, 

—  A  daru  jár  ilyen  szóval  ; 

És  csakugyan  nem  sokára 

Népes  folt  jön  a  határra  ; 

Szeme  csügg  a  köles-táblán  .  .  . 

S  mindig  lentebb,  lentebb  szállván, 

Nincs  bajára  teste  súlya, 

Szárnya  nyitva,  és  kirúgja 

Hosszú  lábát  jóelőre 

S  ütés  nélkül  ér  a  földre. 

Ott,  az  ízes  gyenge  sásban, 

Emelt  nyakkal,  katonásan 

Még  sokáig  álldogálnak. 

Úgy  esnek  a  lakomának  : 

De  valamely  zajra,  neszre 

Felriadnak,  szállva  messze  .  .  . 

Alig  néhány  marad  hátra, 

Az  éhese,  vagy  a  bátra. 

És  szól  a  férj,  csak  hogy  szóljon,  — 
(Sokszor  vagyunk  ilyen  módon), 
Szólt,  ami  jött  nem  gyanítván, 
,Mind  elszállott  .  .  .  kettő  híján, 
S  a  nő,  űzni  kész  a  dolgot  : 
<(Csak  eggyel  több,  mint  te  mondod ;» 
.Benne  nincs  hasznom,  se  károm  ; 
Hanem  kettő'  —  «Három!  három  h) 
,Jó,  jó!'  mond  a  férj  nevetve. 
De  a  nőnek  semmi  kedve  ; 
Duzzog  és  élt  ad  szavának, 
«Én  se  vag3'ok  még  talán  vak.U 
És  tovább  foly,  —  szó  kél  szóra, 
Szele  pernyét,  szikrát  szórva  ; 
Perpatvar  lesz  a  beszédbül. 
Semmiségen  nagy  vár  épül .  . 
Omló  könnyé  válik  végre 
Az  asszonynak  búja  mérge  ; 
S  nagy  szó  tölti  be  a  házat  : 
<íMily  zsarnokság,  mily  gyalázat 

Nyomorunknak  nincsen  mása  .  .  . 
Mit  szemünk  lát,  azt  se  lássa! 
Lázadás  :  ha  kezdenénk  mi 
Gondolkodni,  tudni,  vélni  .  .  . 
A  nők  rabnők,  árnyak,  semmik  .  .  . 
Jogaikat,  jaj,  ha  sejtik !» 

Mig  a  szív  fájdalmat  érez 
S  foly  a  köny,  szó  :  késő  éj  lesz, 
Fátyolával  betakargat 
Eget,  földet    síkot,  darvat 
És  újító  csendes  álom 
Nehezül  a  szempillákon  : 
A  kis  nőszobában  addig 
Ég  a  mécses  ég  viradtig  ; 
S  lát  az  úr,  hogy  reggel  ébred. 
Rémült  arcú  szolga-népet. 
Ez  jéggel  fut,  az  theát  hoz  .  .  . 
,Nos  mi  baj  van?'  —  «Hát  az  asszony 
Nem  hittük,  hogy  felviradjon» .  .  . 
Rohan  most  a  férj  az  ágyhoz, 
S  csakugyan  ...  kit  simogat,  kér : 
Felesége  rá  sem  ösmér! 
Szeme  kiholt  és  aljáról 
A  fekete  szivárvány  szól  .  .  . 
Mintha  rózsát  hő  leforráz  : 
Leveré  nagy  rohamos  láz, 
Ere  gyorsan  hajtva,  lüktet  .  .  . 
.  .  .  Fut  az  orvos  mindenünnet  ; 
Valamennyi  tudós  képpel 
S  farkas-szemet  nézve,  kémlel ; 
Tudományát  tapogatja  : 
Mikép  lenne  foganatja? 
Hogy  a  beteg  nincs  magánál 
S  bonyolult  baj ,  annyi  már  áll ; 
Nő-betegség,  most  és  hajdan 
Vannak,  voltak  ilyen  bajban  : 
"  Nem  kell  benne  ital,  étel, 
Foly  kevés  szó,  nagy  nyögéssel. 

ír,  csép,  thé  —  sok  drága  holmi 

Kezdi  a  bajt  ostromolni, 

A  gyógytár  miatta  szorgos. 

Sürög,  forog  számos  orvos, 

Mondva  szóval,  irva  könyvbül  .  .  . 

De  a  beteg  mégse  könnyűi, 

Inkább  minden  pillanattal 

Rosszabbul  van,  —  tán  meg  is  hal! 

Nagy  a  férjnek  búja,  féltvén, 

Ül  szünetlen  ágya  szélén  .  .  . 

S  ajkáról  a  sóhaj  száll  ott  : 

,0h  mikor  lesz  gyógyulásod!' 

S  felel  a  nő,  hangja  gyönge  : 

((Egészségem  vissza-jönne. 

Meggyógyulnék  ...  ha  .  .  .  akarnád  .  .  .^ 

Csók  szakasztja  félbe  hangját  ; 

,Mit  tegyek !  szólj  gyöngyvirágom  .  .  . !' 

<<No  hát  .  .  .  hány  a  daru  .  .  . !  három  .  .  .?» 

,Igen,  igen?  annyi,  annyi!' 

Kész  most  mindent  rája  hagyni  ; 

Bár  az  kérdésül  marad  fenn  : 

Érté-e  a  dolgot,  vagy  sem? 

És  mi  történt?  rendkívüli : 

Kezd  a  labdacs  kireppülni  .  .  . 

Balzsam,  ír.  a  földre  loccsan. 

Láznak,  görcsnak  vége  gyorsan  : 

Jó  volt  a  nő  éje,  álma  .  .  . 

Talán  fel  is  kelne  már  ma  .  .  . 

És  fel  is  kelt,  fel  is  lábad, 

—  E  rózsás  arc  volt-e  sápadt? 

Hamis,  kicsi,  édes  ajkán 

Mosolygás  ül,  vidor,  pajzán  ; 

S  még  azt  is  meg  tudhatjátok, 

Hogy  boldogság  lakik  nálok  ; 

Senki  sem  sír,  nem  kocódik. 

De  —  három  a  daru  holtig! 


REGEK. 
A  VITORLÁS  CSIGA. 

A  tenger  csendes  .  .  .  hullám  és  szelek 
Üvöltve  egymással  nem  küzdenek  ; 
És  színe,  mint  a  fényes  tüköré, 
Ha  zöldes  fátyolt  tartanak  fölé. 

Néhol  fehérlik  egy  vékony  fodor, 
Mit  a  pajkoskodó  szellő  sodor ; 
Mint  felborzolja  a  gyermekleány 
Az  alvó  zsarnok  fürtit,  homlokán. 

A  tenger  csendes  .  .  .  s  a  felületen. 
Egy  kis  teremtmény  íme  megjelen  ; 
Kicsinyke  gálya,  orr,  tat,  oldalak. 
Mind,  mind  a  nagyhoz  hasonlítanak. 

Ha  bambójával  evező  gyanánt. 
Barázdát  a  vizén  haladva  szánt  ; 
Két  kis  fehér  vitorláját  pedig 
A  lágy  fuvalmak  tolják,  lengetik. 

És  a  minő  gyorsan  feltűnt  előbb  : 
Most  iigy  bevon  vitorlát,  evezőt  ; 
Együvé  hajtja  kagyló-oldalát, 
S  alásülyeszti  hirtelen  magát. 

A  tenger  csendes  .  .  .  sima  tükörén 
A  kicsi  gálya  ismét  ott  evez  ; 
Megújul  és  múlik  a  jelenet  .  .  . 
A  tengerek  hajós  csigája  ez! 

Régen,  régen,  —  midőn  még  a  világ 
Bűnben,  nyomorban  meg  nem  vénhedett, 
Egy  iíju  járt  a  tenger  partira. 
Hosszan  merengvén  a  habok  felett. 

Vajh,  hol  végződik  a  végtelen  ár! 
Minő  világ  van  a  túlpartokon? 
Gondolta,  és  elhalt  tekintete. 
Az  alaktalan  ködszín  távolon. 

Meglát j a-é  azt  ember  egykoron? 
A  bősz  hullámokon  ki  jár,  ha  jár? 
S  lelke  az  eszme  mélységébe  halt. 
Mint  tengerbe  az  elfáradt  madár. 

Aléltság  zsibbadt  át  idegzetén. 
Bezárta  égő,  elfáradt  szemét  ; 
S  most  lelkében  féléber  képzelet 
Lobbanta  fel  bűvös  szövétnekét. 

Világánál  belátott  messzire  .  .  . 
Lelkének  a  part  határt  nem  vetett  ; 
És  látott,  —  látott  a  víz  közepén 
Egy  ezer  színnel  fénylő  szigetet. 

Bájos  tündérhölgy  állt  a  szigeten, 
S  édes  mosol5^gással  intett  felé  ; 
Felrezzent  .  .  .  s  kinyitotta  szemeit. 
És  a  látványt  ébren  is  úgy  leié. 

Ragyogó  sziget  állt  a  tengeren, 
S  a  bájos  tündérhölgy  is  rajta  volt ; 
Minden  látszott,  —  halványabban  habár, 
Mint  vékony  fellegfátylon  át  a  hold. 

Járt,  járt  az  ifjú  s  űlt  a  part  felett, 
Szivét  édes  vágy  s  lángzó  szerelem 
Ragadta  az  intő  tündér  felé. 
Ragadta  át  hullámon,  szirteken. 

Gyakorta  szíve  majd  remélni  mert, 
Amit  rögtön  kétségb'esve  gondola  : 
Isten  s  vihar  jár  a  vizek  felett, 
Halandó  ember  nem  lép  rá  sohal 

Egyszer,  hogy  mélán  ült  a  homokon, 
S  repülő  szárnyakon  ábrándozott  ; 
Busán  tekintvén  a  szigetre  át  : 
Megrettent  ...  a  hölgyet  nem  látta  ott. 

Ah!  mindez  csak  tündérálom  talán! 
Tengerjáték  volt,  vagy  légtünemény! 
S  ím  egy  kicsiny  teremtmény  úsz  felé, 
A  tenger  megsimült  felületén. 

Mi  ez?  minő  csodás  lény?  él .  .  .  halad  .  .  , 
Mi  hajtja  oly  bizton  a  part  felé? 
Mi  leng  s  fehérlik  ott  .  .  .?  Az  evezőt 
S  vitorlát  még  a  nyelv  nem  ösrneré. 

És  majd  a  partig  jött  a  kis  hajós, 
Megállt  a  bámuló  ifjú  előtt  ; 
Vitorláit  behúzta,  felvoná, 
Evezett,  forgott,  hogy  szemlélje  őt. 

S  búcsút  intvén  kis  lobogóival, 
Elvitorlázott  ismét,  merre  jött! 
De  még  sokszor  megállt,  intett,  köszönt . 
S  —  eltűnt  a  hullám-haj  lások  között.  — 

Az  ifjú  látta  és  csodálkozék  .  .  . 
De  a  jeli  lelke  nem  értette  meg  ; 
A  tündér  feltünék  a  szigeten, 
S  ugy  tetszett,  arca  bús  és  csüggeteg. 

Parthoz  jött  a  csodás  lény  újólag, 
S  az  ifjú  lelke  nyugtalankodék  ; 
Csodás  rajongó  eszme  kínozá, 
Mely  élt  már  s  nem  birt  megszületni  még 

S  midőn  harmadszor  jött  a  kis  hajós  : 
A  halván}^  arc  rögtön  lángot  vetett  ; 
Hah!  tört  ki  hangja,  felfedezve  van! 
És  elrohant,  miként  a  kergetett. 

Napok  mulának  ...  és  a  habokon 
Hársvitorláju  durva  bárka  állt  : 
Az  ifjú  benne  égő  arccal  ült, 
S  lázas  gyönyörrel  ringatá  magát. 

A  tündérhölgy,  a  távol  szigeten 
Reményszinű  fátyolt  lebegtete  ; 
De  apja  arca  látszott  távolabb, 
Sötéten,  mint  a  vihar  fellege. 

És  tengerre  száll  az  első  hajó  ; 
Bátor  hajós  a  szerelem,  remény  ; 
Az  ifjú  bátran  vitorlázik  el, 
S  végre  kiköt  a  csigák  szigetén. 

A  találkozás  első  percei 

Szép  álomkép  gyanánt  repültek  el ; 

Az  ajk  egybe  forrt,  —  együtt  dobogott 

A  halhatatlan  s  halandó  kebel. 

A  hölgy  szív-álma,  a  meleg  karok 
Között  szilárdabb  alakot  nyere  ; 
S  szegény  halandót  majd  megölte  a 
Tündér  szerelmének  finom  lege. 

Az  ifjúnak,  hogy  szélyelnézni  mert. 
Fényes  káprázat  szállta  meg  szemét  : 
Látván  millió  forgó  karikát. 
Kék,  lilaszínnel  terjedezni  szét. 

Számláihatatlan  tündöklő  csiga 
Boríta  bé  körül  földet,  vizet  ; 
Ez  a  hely  a  csigák  hazája  volt. 
Fenyőktől  lángolt  a  víz  és  sziget. 


Hol  a  bájos  tündérleány  lakott, 
Csigákból  volt  a  bűvös  palota  ; 
Négy  tornyot,  a  varázslak  szögletin 
Négy  óriásnagy  csiga  alkota. 

—  Virágok  nyilnak  a  föld  kebelén, 
De  kellemöknek  el  kell  hullani  ; 
Nem  hervadnak  meg  a  szines  csigák.. 
A  tenger  tündérszép  virágai. 

És  boldog  a  hölgy,  övé  a  kiért 
Járt  a  vitorlás  csiga  képiben  ; 
Az  ifjú  boldog,  —  akiért  epedt  : 
Szép  tündérhölgye  karjain  pihen. 

De  itt  a  perc,  s  a  lágy  hullámokon 
Repül  a  boldog  ifjú  újólag  ; 
A  száraz  föld  kékellő  partjáig 
Viszik  hajóját  a  szellő,  a  hab. 

És  felkiáltott,  a  hullámokat 
Egy  büszke  pillanattal  mérve  át  ■ 
Az  ember  űr  lesz  a  tenger  felett! 
S  járomba  hajtja  hánykódó  nyakát! 
* 

Forró  szerelme  a  fényes  sziget 
Felé  vonván  az  ifjú  csónakost  ; 
Tengerre  szállt  ismét ;  de  a  ladik 
Előre  nagy  küzdéssel  jára  most. 

A  vitorlának  nem  volt  jó  szele  ; 
Az  evezőt  megfogta  valami  : 
Hajónyüg,  amely  zöld  indáival 
Szokta  a  tengert  elborítani. 

Hogy  végezetre  a  szigetre  ért 
S  elmondta,  mennyi  bajjal  küzködött, 
Imígy  beszélt  a  tűndérhölgy  neki, 
Édes  szerelmi  aggódás  között  : 


Atyám  munkája  ez,  szép  kedvesem! 
Atyám  szivében  van  szörnyű  harag. 
Szerelmünkért  —  s  hogy  csiga  képiben, 
A  hajózásra  tanítottalak! 

Nézd  :  e  madár  ember  volt  egykoron, 
S  a  vakmerő  szárnyat  kötött  vala  : 
Hogy  átröpüljön  a  nagy  tengeren, 
S  lön  a  viharnak  jósló  madara. 

Egy  más  halandó  gyors  ménjére  ült. 
Mely  úszott  véle  e  sziget  felé  ; 
—  Nézd  :  ott  úszkál  a  kis  tengeri  ló,  — 
Ménjét  alóla  a  víz  elnyelé. 

Buvárharangba  ült  a  harmadik, 
S  kutatni  a  mélységbe  szállt  alá  ; 
Ezt  is,  kisded  csengetyü  alakú 
Csöngérré  atyám  elváltoztatá. 

Atyám  bűbájos  és  hatalma  nagy  .  .  , 
Haragjától  ah  én  úgy  féltelek! 
De  most  menj ,  menj  gyorsan !  mert  észre  vett , 
Szavára  már  jőnek  felhők,  szelek. 

Az  ifjú  ment,  és  a  vihar  kitört, 
De  már  utón  nem  érte  csónakát  ; 
Ki  hűn  szeret,  mit  bánja  a  vihart! 
És  ő  harmadszor  is  hajóra  szállt. 

Vigan  haladt  szirt  és  mélység  felett, 
Közel  volt  már  az  ösmerős  sziget  ; 
A  tündérhölgy  látszott  a  part  felől, 
Ki  a  kedves  vendégre  integet. 

De  zúdul  a  víz,  —  rendül  a  ladik, 
Az  óriás  kagyló  reá  csapott  ; 
Nyitott  teknőjét  együvé  csuka, 
S  öszveroppantá  a  kis  csónakot. 

Az  ifjú  sűlyed,  —  a  tündér  szorong  . 
Hajó,  hajós  merül  a  víz  alá  ; 
De  kedvesét  egy  perc  alatt  a  hölgy 
Ha  jóscsigává  eiváltoztatá. 

Aztán  sóhajtott  ajka  csendesen  : 
így  visszatérhet,  igy  megmentem  őt  . 
De  apja  tudta,  mit  gondol  s  mivel. 
És  haragjában  zordon  képet  ölt. 

Nem  mented  őt  meg  így  sem,  gondola, 
A  törpe  emberfaj  nem  fér  e  már 
A  szárazföld  határin,  hogy  szeme 
A  nagy  tengeren  kéml élődve  jár? 

E  vakmerő,  —  ki  a  nagy  tengerek 
Hatalmát  megrontó  titokra  jött ; 
Ki  romlatag  ladikján  legelőbb 
Mert  vitorlázni  a  habok  fölött : 

örök  hajós  legyen!  Hadd  tartsa  meg 
Alakját  a  csigának,  mit  visel, 
De  a  szárazt  ne  érje  el  soha. 
Vesződvén  örök  tévelygésivei, 

így  szóla,  és  utána  küldte  a 
Festő  csigádnak  űző  seregét, 
Hogy  merre  megy,  körülte  a  vizet 
Fekete  nedvvel  befecskendenék. 

S  megy  a  kis  gálya  a  sík  tengeren, 
Szinte  elfárad,  úgy  evez,  siet  ; 
Várván  :  mikor  merül  előtte  fel 
Az  ösraerős  part,  a  fényes  sziget? 

De  a  víz  rögtön  festékbama  lesz, 
S  rósz  illatú  a  kis  hajós  körül : 
S  ő,  hogy  menekjék  üldözőitől, 
Elsülyed  s  távol  ismét  felmeríil. 

Tompa  Mihály  munkái.  III. 

Az  átok  megfogá  :  a  part  előtt 
Irányt  veszítve  jár,  kél,  tévelyeg  ; 
De  a  bűbájos  átkával  magát 
S  a  büszke  tengert  rontá,  verte  meg. 

Az  ember  látta  a  hajóscsigát, 
Csodálta  s  aztán  elgondolkodott  .  .  . 
Kivágta  végre  a  bérc  fenyvesét. 
S  hozott  a  vízre  bárkát,  csónakot. 

A  rengeteg  víz  túlsó  partjáig, 
Vészben,  viharban  gyors  hajója  szállt 
Az  ember  úr  Ion  a  tenger  felett, 
S  járomba  hajtá  hánykódó  nyakát. 


A  tenger  csendes  .  .  .  hullám  és  szelek 
Üvöltve  egymással  nem  küzdenek. 
Egy  kis  teremtmény  íme  megjelen 
A  csendes  sima  víz-felületen  ; 

Hat  bambójával  evező  gyanánt. 
Barázdát  a  vizén  haladva  szánt  ; 
Két  lepkeszárny- vitorláját  pedig 
A  gyenge  szellők  hajtják,  lengetik. 

És  aminő  gyorsan  feltűnt  előbb  : 
Most  úgy  bevon  vitorlát  evezőt ; 
Elsülyed  .  .  .  ismét  megjelen  .  .  .  s  evez. 
A  tengerek  hajós  csigája  ez. 


A  KÁRPÁTOK  VILLIJE. 

Halvány  holdfényben,  halk  morajban, 
Mely  a  kárjxlti  tájakon  van. 
Elszenderülvén  nyári  éjen  : 
Álmád  könnyű  és  tiszta  lészen, 

S  úgy  tetszik  néha  :  lágymeleg  szél 
Leng  által  arcod  s  fürteidnél ; 
S  hogy  ajkad  az  éji  lepének 
Lágy  szárnyacskája  verdesé  meg. 

Nem,  az  nem  szellő  s  éji  lepke  .  .  . 
Ki  gyöngéden  nyúl  fürteidbe, 
És  ujjával  arcod  érinti : 
Átlebbenő  kárpáti  vilii. 

ö  az,  ki  nyughelyedre  jő,  —  hol 
Föléd  hajlik,  megnéz  .  .  .  megcsókol ; 
Hogy  álmaidból  észrevegye  ; 
Nem  te  vagy-e  várt  vőlegénye? 


A  Tátra  vadregényes  tájain, 

Hol  édes  és  könnyű  a  lég, 

Melyben  megtisztul  érzelem,  kedély. 

Két  szerető  lélek  lakék. 

Miként  a  fenyves  télbe',  nyárba  zöld 

Hüségök  meg  nem  hervada  ; 

Mint  a  meleg  forrást  nem  éri  fagy  : 

Szerelmök  el  nem  hűl  vala. 

Lepének  a  tavasz  rövid. 

Az  év  is  olyan  volt  nekik  ; 

Vész  volt  az  égen,  vagy  szivárvány, 

Virágban  állt  a  föld,  vagy  sárgán  : 

Csak  egymást  látták  szemeik, 

Csak  egymást  érzék  lelkeik. 

Az  ifjat  sorsa  útra  inté. 
Még  ők  nem  váltak  el  soha  ; 
Nem  ösmerék  :  a  búcsúvétel 
Fájdalma,  kéje  micsoda? 
S  leikök  előre  reng  és  zaj  dúl, 
Mint  a  tó  a  közel  vihartúl. 

És  szólt  az  ifjú:  .édesem! 
Ne  rengjen  bánat  lelkeden! 
Jegyezd  meg  a  havasi  rózsát. 
Mely  nyílt  e  mái  hajnalon  : 
Meglásd,  még  el  nem  hull  virága, 
S  ölelni  fog  lelkem,  karom! 

És  mátkám  légy  e  pillanattól ,  .  . 
Menyasszonyul  jegyezlek  el,  — 
Megjöttöm  perce  összeköt  majd 
Szent,  oldhatatlan  esküvel. 
Ne  dúljon  bánat  lelkeden, 
Szeress  .  .  .  légy  nyugton,  édesem!' 

És  mátkagyürüt  vont  ujjára. 
Mátkacsókot  nyomott  ajkára  ; 
Kéjben,  kínban  rebegtenek  : 
Isten  veled!  Isten  veled! 

Elment  az  ifjú    Fényes  reg  vala, 
Csak  a  hölgy  lelke  volt  setét  ; 
A  rózsát  megjegyezte,  —  s  a  bucsú- 
Könnyel  már  várta  kedvesét. 

Várt  a  leány,  várt  .  .  .  ő  virág  vala, 

Melynek  csupán  szűk  harmatcsepp  ad  a 

Nyárnak  hevében  tengő  életet. 

A  szerető  hölgy  virágéletén 

Tengető  harmatcsepp  volt  a  remény  .  .  . 

—  A  jegyzett  rózsán  illat  lebegett. 

És  jött  ifjától  híradás  : 
Kilenc  nap!  és  otthon  .  .  .  veled  .  .  .! 
Villany  ütésként  járta  által 
Lelkét  e  boldog  üzenet. 

Hetednap  múlva  várj  reám! 

A  hírnök  újra  megjelen  ; 

S  most  szive  csaknem  megszakadt  : 

Harmadnap  múlva  édesem! 

Várván  jegyesét  a  mondott  napon, 
A  közel  bérc  magaslatán  : 
A  féltett  boldogság  sejtelmiben, 
Felmagasztalva  Ion  a  lány. 

Feszülve  volt  már  szíve,  mint  a  húr  .  .  . 
Mely  elpattan,  vagy  csengő^  hangot  ad  ; 
Fürtin  fehérlő  mátkakoszorú. 
Tagján  elömlő  hószín  patyolat. 

S  nem  jött  a  vőlegény  ...  a  mátkalány 

Lelkén  ábrándos  hit  kelé  : 

Hogy  híve  megjön  naplementekor  .  .  . 

—  Sápad  a  rózsa  levele. 

Most  fényzománcos  fellegek 

Csoportja  nyugaton  lebeg, 

«Ah  .  .  .  e  piros  sugár,  bucsúsugár! 

A  nap  leszáll .  .  .  leszáll  .  .  .» 


Halk  esti  szél  suhan, 

A  havasi-rózsa  oda  van  ... 

Ah  ... !  a  feszült  hur  zendül,  vagy  szakad : 

A  mátka  szíve  megszakad  .  .  . ! 


Mi  lesz  a  holt  virág  illatja? 
Elpárolog  .  .  .  megsemmisül  .  .  .  ? 
Szerelem  és  hűség  hová  lesz  : 
Ha  a  szív  megtörik,  kihűl  .  .  .? 
Be  nem  váltott  remény,  örök  vágy. 
Célkergető  szívérzemények ! 
Üj  alakban,  új  működéssel. 
Ti  többé  meg  nem  jelennétek  .  .  .!? 
Megholt  a  lány,  érzelme  ölte  meg  .  . 
De  vágy,  hűség  és  szerelem  : 
Virágillatként  nem  párolgva  el. 
Szívén  maradtak  melegen. 

És  a  megoszlás  szellemével, 

Uj  alakért  küzdöttenek, 

Víttak  .  .  .   víttak  .  .  .   míg  megnyerték  ; 

Mely  könnyű,  tiszta  mint  a  lég, 

S  átlátszó  lőn,  mint  az  üveg. 

S  éjfélkor  angyalmosolygással, 

A  holdnak  rezgő  fényiben, 

A  szép  menyasszony  hü  képmása 

Lebbent  a  légbe  nesztelen. 

A  légba  szállt  fel .  .  .  vilii  lőn ! 

A  Kárpátoknak  villije  ; 

Lengvén  a  kedves  táj  felett. 

Hol  boldog  volt,  hol  szeretett, 

Hová  meleg  vágy  köti  le. 

A  holt  menyasszony  vilh  lőn, 
S  lebegvén  fenn  a  levegőn  : 
Hozzá  rokontársak  j övének. 
Mint  ő,  oly  ifjak,  oly  fehérek  .  .  . 
Mert  vilii  lészen  a  kimúlt  ara, 
Ha  életében  tiszta  s  hü  vala. 
Vilii,  szelid  szellemszerü  lény  ; 
Nem  halandó,  nem  halhatatlan, 
Ki  szánó  földi  vőlegényén 
Függ  vágy-  s  szerelmi  gondolatban. 
S  nászünnepélyre  várva  megjelen 
Nyugalmas  éjeken. 


A  viliik  fellebbentek  messzire, 
A  hold  sugárin  meg  lejöttenek  ; 
Majd  függtek  sima  sziklák  lapjain. 
Mint  oltárképen  az  angyalfejek, 
Körülguggolták  a  tengerszemet. 
Elfogták  a  lidércet  röptiben, 
S  a  zuhatag  porában  fördve  meg, 
Felcsaptak,  mint  fehér  galambsereg. 
És  táncra  keltek,  így  dalolva  fenn  : 


IIQ 


Szülj  harmatot,  oh  ég! 

S  hintsd  várt  jegyesemnek  útára! 

Oh  vond  ide  holdnak 

Bűbájos  erője,  sugara! 

Nem  hervadoz  a  koszorú  fejemen  : 

Ah  .  .  .  nászvigalomra  közéig  jegyesem! 

Jer,  jer  deli  ifjú! 

A  perc  halad,  oh  hova  késel? 

A  légi  menyasszony 

Vár  tiszta,  fehér  kebelével! 

Földön  halovány  s  hideg  a  szerelem, 

Szebb  nászörömökre  siess,  jegyesem! 

Most  egy  ifjú  közéig  .  .  .  alakját 

A  viliik  gyorsan  felragadják, 

Hah  . .  . !  ott . . .  ott . . .  hordják  a  magasban 

Szegény  halandó!  szédelg,  ájul, 

A  légi  tánc  kezdődik  újra, 

S  dal  zeng  a  vilhk  ajakárúi : 

Jer  táncra,  enyém  vagy! 
Jer,  jer  jegyesem! 
ölelj  meg,  ölelj  meg 
Nászünnepeden ! 
Nem  földi  gyönyör,  mit 
Hű  légi  arád  ad  : 
Mely  csókja  hevében 
Lelkedre  kiárad! 

Ajkad  halovány  .  .  . 

Ah  nyisd  fel  alélt  szemeid'  .  .  . 

Mátkád  kebelén, 

Fenn  tiszta  világba'  vagy  itt! 

ölelj  meg,  ölelj  meg, 

Jer  táncra  velem! 

Nászünneped  éjén 

Vár  a  szerelem! 

Foly  még  a  tánc,  a  viliik  ajkai 
Még  zengenek  ; 


De  földi  szívben  túlvilági  kéj 

Nem  férve  meg  : 

Megtört  alatta,  mint  a  túltelj  es 

Virág  alatt  a  szár  ; 

Hidegült  ajkra  forr  a  vilii-csók, 

S  a  halvány  holdsugár. 

Imígyen  jár  a  vőlegény, 
Ki  éjszakának  idején, 
A  viliik  bükörébe  téved  ; 
Vőlegényének  tartja  mindenik, 
S  a  viliitáncban  addig  ölelki. 
Míg  kéjbe  hal  szivén  az  élet. 
És  rögtön  mindent  elfeledvén  : 
A  hő  vágy  újra  nő  .  .  . 
Hívó  dal  közt  várják  az  órát, 
Midőn  a  mátka  jő. 
* 

Halvány  hold  fényben,  halk  morajban. 
Ügy  tetszik  néha  álmaidban, 
Hogy  éji  lepke,  vagy  meleg  szél. 
Lengett  át  arcod-  s  fürteidnél. 

Nem,  az  nem  szellő  s  éji  lepke  .  .  . 
Ki  gyöngéden  nyúl  fürteidbe, 
S  ujjával  arcod  megérinti : 
Átlebbenő  kárpáti  vilU. 

A  VISSZHANG. 

A  déli  tengerpart  fuvalmas 

Szelíd  tájékirúl, 

Hol  kék  a  menny  s  a  föld  örökké 

Tavasz-színben  virul  : 

Két  tündér  vándorolt  nyugotnak. 

Mind-kettő  szép,  deli ; 

örömtől  zengenek  nyomukban 

A  lég  ösvényei. 

Hang  volt  az  egyik  és  utána 

Ki  könnyen  lengve  szállt  : 

Szép  anyja  Viszhangnak  nevezte 

Az  ifjú  szép  leányt. 

A  lányka,  anyja  képe  mása, 

Járása  és  szava. 

Egészen  az  volt,  —  tán  ha  gyengébb 

És  halaványabb  vala. 

Utánok,  hortyoló  lován,  a 

Vihar  közelgetett ; 

A  mén  sötét,  lengő  serénye 

Borítván  a  leget ; 

Hogy  a  szülőtől  elragadná 

A  kedves  magzatot : 

Földön  és  tengeren  keresztül 

Utánok  vágtatott. 

Közel  hallatszott  már  zúgása, 

Bár  ametyet  vére. 

Feltűnni  tisztán  nem  hagyá  még 

A  pornak  fellege. 

A  két  vándor,  hogy  el  ne  vesszen, 

—  A  vész  rohan  vadul,  — 

Mély,  bérci  barlang  rejtekében 

Hallgatva  meglapul. 

A  vész  előtör  vad  haraggal ;  — 

A  bérci  büszke  cser 

Megroppan,  —  a  sugár  fenyőszál 

Szilánkokban  hever. 

Kuszált  a  rét,  ki  van  sodorva 

Medréből  a  folyam  ; 

Rom  és  Ínség  marad  nyomában 

A  merre  elrohan. 

S  midőn  jól  elhaladt,  csupán  vad 
Zúgása  hallaték  : 
Kijött  a  hang,  de  gyermekét  a 
Barlangba  hagyta  még. 

Készíte  néki  lágy  mohágyat, 
És  arra  fekteté  ; 
Maga  megnézni  a  dühös  vészt, 
Elsuhant  kifelé. 

De  szólt  még  a  barlangnyilásnál : 

, Leánykám,  itt  maradj ! 

Szavamra  majd  midőn  kiáltok, 

Rögtön  viszhangot  adj  ; 

És  tudd,  ha  nem  hallasz  kiáltást. 

Hogy  veszve  már  anyád  ; 

És  én  tudom,  hogy  veszve  vagy,  ha 

Választ  ajkad  nem  ád!' 

Elszállt  a  hang  és  öszvejárta 

A  bércet  és  mezőt  ; 

S  látván,  hogy  a  vész  messzeföldnek 

Vidékin  jár,  üvölt : 

Kiálltott  —  és  saját  szavánál 

Nem  hallott  egj^ebet  ;  i 

Ismét,  meg  ismét  .  .  .  s  hangosabban,  i 

De  semmi  felelet  .  .  . ! 

,Ah  gyermekem,  kedves  leányom! 

Miért  hallgat  szavad? 

Meglesve  a  vész,  rejtekedből 

Kicsalt  és  elragadt! 

Ah  mért  éljek  nélküled  én  is  .  .  .!' 

ím,  visszatér  a  vész  : 

Szólt,  s  a  vihar  karjába  futva, 

Zokogva  elenyész. 

Viszhang,  a  barlang  rejtekében 

Ülvén  addig  magán. 

Édesded  mély  álom  nyoma  el  ,• 

A  szirt  mohpamlagán.  t 

De  rögtön  felrezzent  ijedve  .  .  . 

És  hosszan  hallgata. 

Mi  volt  ez?  álmodott  csupán?  vagy 

Hangnak  zengő  szava  .  .  .? 

De  nem  hallott  mást  a  viharnál, 

Amint  zuhogva  ment  ; 

Az  is  lassan  elhalva,  —  végre 

Lőn  szerte  néma  csend. 

«0h  szólj  anyám?  e  bús  üregben 

Ne  hagyd  el  gyermeked  ; 

Hagyj  veszni  véled  a  viharban  .  . 

De  hang  nem  érkezett. 

S  a  tündérhölgy  bús  rejtekéből 

Nem  mer  kiszállani ; 

Ott  ül  máig,  —  és  várva  anyját. 

Nincsenek  álmai. 

S  nehogy  bus  ajka  válaszolni 

Hangnak  feledjen  el : 

Minden  kiáltás  szózatára 

Gyöngéden  megfelel. 


A  TENGERSZEM. 

Hol  vette  magát  a  mélységes  tengeren 
Széthajigált  sziget,  mint  annyi  idegen? 
Tán  szenved  nyugtalan  számkiüzetésben, 
A  rokon  elemtől  ellökve  végképen? 

Magas  hegységek  és  fenyvesek  honában. 
Mit  keres  kékes  tengerszem  magában? 
Hol  vizében  halvány  mohotkák  teremnek. 
Míg  vésze  s  gyöngye  van  a  kevély  tengernek. 


Nagy,  nagy  a  mélységes  tengernek  határa, 
Még  a  gondolat  is  fárad  míg  bejárja. 
Csak  a  tenger  király  halad  bátran  rajta, 
Ilyetén  beszédben  háborogván  ajka  : 

<(Hatalmam  nagy  voltát  hirdetik  a  vizek, 
A  két  hajnal  között  melyek  kékellenek  ; 
Enyém  a  nagy  tenger!  s  van-e  erő,  elme. 
Tajtékos  szájába  mely  zabolát  vetne ?» 

Előtör  a  vihar  s  zúgó  kiséreti. 
Széles  mellét,  vállát  a  haboknak  veti, 
S  a  tenger  és  vihar  szörnyű  küzdelmére, 
A  víz  csudái  is  meglapulnak  félve. 

De  a  bolond  vihar  elveszti  a  csatát. 

Bús  rekedt  bőgéssel  fáradtan  áll  tovább. 

, Tény  erem  a  tenger  hátát  megsimítja, 

S  ugy  van,  mint  az  előtt,  nincs  egy  cseppnyi  híja. 

Merre  szemem  tekint,  víz,  víz  mindenfelé  .  .  . ! 
Egy  porszem  sincs,  mely  azt  megszeplősítené  ; 
Bércet  mász,  magát  a  föld  keblébe  fúrja 
Az  ember,  —  de  ide  nem  volt,  nem  lesz  útja?' 

Szólt  a  tengerkirály,  hatalmán  kevélyen, 
S  járt  süppedés  nélkül  a  szörnyű  mélységen  ; 
S  amint  a  sárgálló  part  felé  tekinte  : 
Elbámult,  —  szemének  nem  hitt  eleinte. 

Azután  közelebb  megy,  s  imé  a  part  felett, 
Ragyogó  szépségű  tündérhölgy  lépeget  ; 
Gyenge,  mint  a  tavasz,  könnyű  mint  a  lepe, 
Hullámzó  zöld  ruhát  viselvén  termete. 

A  gazdag  koszorú,  mely  homlokát  födte. 
Rengő  kalász-,  falomb-  s  virágból  volt  kötve. 
És  amerre  fordult,  gyöngéd  lába  alatt 
A  kopár  part-élen  zsenge  pázsit  fakadt. 

S  szólt  a  király,  érvén  a  tenger  szélére  : 
,Ki  vagy  te,  kellemek  csábító  tündére?, 
♦Én,  a  jöld  leányai),  felelt  a  hölgy  halkan. 
És  minden  szavában  édes  csengő  dal  van. 

A  király  sokáig  csudálván  kellemét, 
Édesgetve  hítta,  hogy  lépjen  közelebb  ; 
De  ő  mézes-mázos  szavakban  nem  bízik, 
És  a  biztos  partról  le  nem  száll  a  vízig. 

,Ne  félj,  bájos  tündér,  tartózkodás  nélkül 
Lépj  e  lágy  habokra,  jöjj  hozzám  vendégül! 
Lelkednek  gyönyör  lesz,  két  szemed  amit  lát, 
A  vizek  csudáit,  a  tengernek  titkát!' 

Ezt  mondván,  rálehelt  szája  a  tengerre, 
Amely  zajtalanná  simúla  egyszerre  ; 
Mint  az  üveg,  fehér  s  átlátszó  lesz  habja, 
S  titkos  mélységeit  szép  tisztán  feladja. 

Fövénye  aranyszín  ;  és  a  kősziklákon 
Tengermoh  terül  el,  mint  gazdag  zöld  bársony ; 
Felpirosló  korai  függ  rajta  szegélyül,  — 
S  mindez  oly  csudásan  tűnik  fel  a  mélybűi. 

S  most  talán  kilyukad  a  tenger  feneke?  — 
Rögtön  tág  örvény  nyíl,  —  forog  .  .  .  forog  .  .  .  s  vele 
Száz  tündöklő  csiga  kering  a  napfényen, 
Ámultán  függ  a  szem  e  varázs-tölcséren. 

Majd  a  hableányok  csábdala  zeng.  —  S  távol 
Ezer  szökő-kut  lesz  a  tenger  habjából ; 
Magas  vízsugarak  hét  színben  pompázván. 
Szivárványerdő  nő  a  tenger  határán. 

A  király  látván,  mint  bámul  a  föld  lánya  : 
Szép  szava  hálóját  űjólag  kihányja, 
,Látd!  még  ez  mind  semmi!  de  benn  a  tengeren  .  .  .1 
Oh  szép  tündér  siess,  jőj  vendégül  velem.' 

De  a  tündér  eszmél  s  ott  hagyja  a  királyt, 

Ki  végső  reményben  még  utána  kiált : 

,Ah  legalább  mondd  meg,  lakhelyed  hol  vagyon? 

«Amott  a  távolban  kéklő  hegyormokon !» 

Szólott  és  messze  járt  kevés  idő  alatt, 
S  most  a  vizek  ura  hallat  ily  szavakat  : 
,Hah!  bár  legyen  magas  felhőkben  lakhelyed, 
Föld  kevély  leánya,  bírnom  kell  tégedet! 

Enyém  léssz  .  .  . !  s  a  száraz  véled  enyém  lészen, 
Melyet  elfoglalni  ugy  is  tervem  régen. 
E  rút  száraz  földre  kin  csak  rá  is  nézni, 
Mely  birtokom  mellett  alig  egy  tenyérnyi!' 
* 

A  tündért  a  király  nap  nap  mellett  várta  ; 
De  az  nem  jött  többé  tengere  partjára. 
Sokáig  tervezett,  tűnődött,  aggódott  : 
Célja  érésére  hogyan  lelne  módot? 

Erős  határozat  kelvén  benne  végre. 
Leszállt  a  mélységes  tenger  fenekére  ; 
Hol  a  nagy  munkához  gyorsan  hozzá  fogott, 
Maga  mellé  vévén  ezer  rontó  habot. 

A  távol  bérceknek  egyenes  irányban. 
Lyukat  kezdett  vájni  a  földnek  g3^omrában, 
S  az  iszonyú  munkán,  földön  sziklán  által. 
Lassan  bár,  de  haladt  segítő  hadával. 

És  a  szörnyű  erő,  mellyel  dolgát  tette. 
Ijesztő  föld  ingást  okozván  :  felette 
Erős  városoknak  lőn  végső  romlása, 
De  ő  mit  sem  gondolt  ezekkel,  csak  ása. 

S  amint  elébb,  elébb  jutott  a  föld  alatt. 
Egyszerre  üreges  hegybarlangba  szakadt  ; 
Szelek  tanyája  volt  a  sötét  föld  odva, 
Kik  ott  tekergőztek  nagy  gombolyagokba. 

S  most  a  szűk  bejárón,  mint  a  kigyó  feje, 
Üvöltve  nyúlt,  csúszott  mindenik  kifele  ; 
Ben  a  sok  gombolyag  fogy  és  kisebbedik, 
Körül-ér  a  földön,  oly  hosszú  némelyik. 

És  áttör  a  király  sziklát  földréteget, 
Tolongó  hullámok  állván  háta  megett. 
Majd  olyan  hegybe  vág  utjának  közepén, 
Holott  mészkő  terem,  gyúlékony  gyanta  s  kén. 

S  alig  érzé  meg  a  mész  a  hullámokat  ; 
Sisegni,  forrni  kezd,  melegszik  és  dagad  ; 
Aztán  lángot  kap  a  több  gyúlanyag  vele, 
S  zuborgva  fő,  rotyog  a  földnek  kebele. 

Végre  miképen  a  forró  üst  a  fedőt, 
Tűzfolyam  löki  fel  dörgve  a  hegytetőt  ; 
S  vörös  hullámokkal  harsogva  elárad. 
Hamuba  takarván  a  virágzó  tájat. 

De  a  tenger  király  minderre  nem  tekint. 
Egy  percig  pihenvén,  tovább  rombol  megint  ; 
S  eljut  a  kincsszellem  arany  barlangjáig. 
Hol  megmérhetetlen  gazdagság  csillámlik. 

Közepén,  mint  a  szél,  nagy  vaskerék  forog, 
Kiállván  belőle  ezer  aranyhorog. 
Függnek  rajta  vérző,  rángatózó  szívek. 
Kincsen  vett  rabjai  a  kincs  szellemének. 

Nem  sok  munka  kell  már  a  megjegyzett  hegyig. 
Hová  a  tengernek  ura  törekedik  ; 
Alá  ért.  S  felfelé  tartván  egyenesen. 
Zuhogva  buggyan  fel  a  víz  a  bérceken. 

Sziklás  regényes  táj  .  .  .!  sugár,  zöld  fenyvesek! 
Enyelgő  szellő  fú,  madarak  zengenek  ; 
S  még  a  tengerkirály  körül  sem  nézve  jól, 
A  szép  tündér  kilép  hüs  erdők  árnyiból. 

Látni  a  zaj  okát,  gyorsan  közeledik 
A  kerek  tó  felé  ...  a  vízkirály  pedig 
Habok  közé  rántja,  mielőtt  eszmélne  .  .  . 
S  a  tenger  közepén  bukkan  csak  fel  véle. 


128 


,Hah!  enyém  vagy  még  is!  kiált  győzelmesen, 
És  nászhozományod  a  száraz  föld  leszen  .  .  .' 
S  ah!  a  szegény  tündér  egészen  oda  van! 
Kérés,  könyhullatás,  mind,  mind  haszontalan! 

A  földnek  határa  buvában  megsárgul, 
Lehull  a  zöld  levél  fonnyadtán  az  ágrúl ; 
Bús  rabságban  eped  a  föld  szép  leánya  .  .  . 
Megsárgult  fejének  virág  koronája. 


Egyszer  a  viharral  küzdött  kemény  csata 
Után,  a  megfáradt  király  elszunnyada  ; 
Most  a  fogoly-tündér  felkél,  s  a  tengeren 
A  távol  bérc  felé  szalad  egyenesen. 

Már  jót  halad,  midőn  az  alvó  felébredt, 
S  iszonyú  haragba  hozván  a  történet  : 
A  hölgy  után  rohan  .  .  .  s  a  vizek  sík  hátán 
összevissza  üzi,  mindütt  nyomon  járván. 

A  tündér  pihenni  gyakran  meg-megálla  ; 
S  ahol  csak  egy  percig  megnyugodott  lába  : 
Földé  vált  a  hullám,  képezvén  szigetet, 
S  rá,  koszorújából  fű  és  virág  esett. 

Imígy  kergetőzvén  sokáig,  végtére 
Megszabadult  a  hölgy,  biztos  partot  érve  ; 
De  irtóztató  lőn  a  király  haragja. 
Látván,  hogy  tengere  szigetekkel  rakva. 

És  rajok  uszitá  a  lázadt  habokat. 
Dühöngött,  dúlt,  —  de  a  sziget  csak  ott  maradt! 
És  az  elhullatott  virág  s  fü  megvábúl 
Felvirúla  nyájas  zöldelő  oázúl. 


Anyjánál  napjai  a  tündér-leánynak, 
Ifjúság-  s  álomban  felváltva  folyának  ; 

De  új  csapás  érte  a  tenger  királyát. 
Vizére  az  ember  vivén  nehéz  gályát. 

És  gyakran  csatázik  most  is  a  viharral. 
Szigetre  s  hajósra  vészes  boszút  forral ; 
S  ha  felháborodik  és  zúgni  kezd  habja  : 
Bércen  a  tengerszem  zaja  megmutatja. 

A  SÍRÁSÓ. 

Közel  szomszédságban,  az  erdőn 
Két  bogár  élt  sok  ideig  ; 
Egy  elszáradt  odvas  fa  törzse 
Csendes  tanyát  adott  nekik. 

Szomszéd!  vén  vagyok,  mond  az  egyik, 
Maholnap  már  az  életem! 
Ha  meghalok,  kérlek,  temess  el .  .  . 
Tedd  e  szívességet  nekem! 

Amit  barlangomban  találtok, 

Az  öszvcgyüjtött  kis  vagyon, 

—  Családos  ember  vagy,  reád  fér,  — 

Legyen  tiéd,  nektek  hagyom! 

A  bogár  harmadnapra  meghalt  ; 
S  mint  szokás,  az  örökösök 
Civódni,  húzalkodni  kezdtek 
A  rajok  szállt  vagyon  fölött. 

A  hullát  a  lyukból  kilökték,  — 
S  mikor  mindennek  vége  volt, 
Akkor  jutott  csupán  eszökbe, 
Hogy  még  a  föld  szinén  a  holt. 

Akkor  nagy  lomhán  s  immel-ámmal 
Kezdték  a  földet  bontani ; 
De  egy  légy  szólítá  meg  őket ; 
Mit  csináltok,  ti  atyafi? 

Tompa  líihUj  munkái.  III.  j 

Temetkeztek?  de  a  halottnak 
Méltó  tisztességet  ki  ad? 
Várjatok  csak!  hadd  hívjam  össze 
Szép  énekü  rokonimat! 

Részvétel  és  sajnálkozás  közt 
Telik  le  a  mi  életünk, 
Azért  a  megholtak  körében 
Seregestül  megjelenünk! 

Jó  lesz  biz  az!  mond  a  bogárfaj, 
Elhagyva  dolgát  azalatt  ; 
S  örült,  hogy  a  halogatásra 
Ily  kedvező  ürügy  akadt. 

A  légy  pedig  ment  értesítni 
Tolakodó,  ocsmány  hadát, 
Hogy  a  kedvelt  nyalakodásra, 
Mily  biztos  alkalmat  talált. 

Mert  úgy  van  az  :  a  gyászfelektől 
Tisztességet  n3'er  a  halott  : 
Kik  aztán  az  árvák  kezéből 
Kieszik  a  végfalatot. 

Tisztességről  beszélt  a  légy  is. 
De  csak  a  torra  gondola  ; 
S  mentül  előbb  hogy  visszajusson. 
Sietséggel  repült  tova. 

De  ekkor  sem  tagadhatá  meg 
A  kücsongó  természetet, 
Valamit  látván  egy  növényen  : 
Rá  kíváncsian  lelepett. 

De  a  növény  a  légyfogó  volt. 
És  rajta  még  mégsem  pihent. 
Levelét  gyorsan  összvecsapta, 
S  oda  ölé  a  szemtelent. 

így  lőn,  hogy  a  gyászünnepélyen 
Meg  nem  jelentek  a  legyek  ; 
A  bogarak  pedig  haboztak, 
Várják-e,  vagy  temessenek? 

Addig  s  addig,  hogy  a  halottnak 
Mely  már  feloszlott  jobbadán, 
Csupán  a  hűlt  helyét  találták, 
Egy  véletlen  zápor  után. 

S  a  háznépben  nagy  zűrzavar  lőn, 
Lótott-futott  a  renyhe  nép. 
Egyik  a  másikat  okolva, 
Hogy  el  nem  temették  elébb. 

És  hogy  mégis  jóvá  tegyék  a 
Történt  hibát,  ha  még  lehet, 
Az  erdőn  gyorsan  eltemettek 
Minden  hullát  és  tetemet. 

És  e  foglalkozás  azóta 
Rajtok  maradt  nagy  átokul ; 
Rövid  életökben  ez  ösztön 
Űzvén  ellenállhatlanúl. 

Hullát  keresve  szerte  futkos. 
És  hirtelen  sírt  ás  neki,  — 
S  belé  vonván  sokad  magával, 
A  sírásó  eltemeti. 


A  TÓ  LEÁNYA. 

Árnyas  berek  hüs  rejtekében 
Ment  a  patak,  futván  serényen  ; 
De  még  került,  az  istenadta! 
A  nagy  sietségnek  miatta. 

A  táj  ifjú  fuvalmi  játszván, 
Üzék  egymást  lombok  nyilasán. 
És  pajkos  évődési  kedvben, 
A  patakhoz  egyik  lelebben. 

Harasztot  dob  reá,  hogy  űzze, 
S  meg-megborzasztja  csókja  hűse. 
Majd  habruháját  gyűri,  tépi, 
Ki  vagy?  susog  faggatva  néki. 

,A  tó  leánya!  .  .  .  s  hogy  te  bántasz 
Szellőké!  nem  szép  .  .  .'  Ion  a  válasz 
S  a  zuhatag  a  szirtek  élén 
Megszólal :  «hagyd  őt  menni  békén  1» 

Kerek  bokrán  a  szil-bereknek. 
Mint  a  fehér  lepek,  megülnek 
A  fuvalmak.  —  S  a  zuhatag  szól, 
A  réti  tó-  és  a  patakról : 

«Élvén  zaj  nélkül  és  szerényen, 
Kerek  tó  állt  a  sík  vidékben  ; 
És  történt,  hogy  belészerettek, 
A  fényes  nap  s  a  barna  felleg. 

Kűzködve  egymás  ellen,  a  két 
Szerelmes  bírni  vágya  keblét ; 
De  ő  reményt  se  nyujta  nékik, 
Csendes,  hideg  maradva  végig. 

Félt  a  naptól :  izzó  sugara, 
Oly  kínozón  lövelt  le  rája  ; 
Félt  a  fellegtől,  barna  képe 
Oly  rémitőn  bámult  vizébe. 

Fényét,  dicsét  mutatta  a  nap, 
S  hévvel  vivá  keblét  egész  nap  ; 
Lenyugtakor  meg  ugy  faggatta. 
Hogy  elpirult  a  tó  miatta. 

Most  jött  piros  vérnek  színében, 
Majd  halványan,  s  két  arccal  épen! 
Szivárványát  fest,  —  ölt  barna  leplet,  — 
De  hasztalan  .  .  .  nem  nyer  szerelmet. 

És  a  borongó  felleg  érte 
Azonkép  mindent  megkisérte, 
Arcára  szőke  fürt  borúla, 
Bár  dny  felleggé  kondorúlva. 

A  szép  hajnalnál  reggel,  este, 
Magára  fényt  s  rózsákat  feste  ; 
Vagy  oly  fehérré  Ion  alakja, 
Mint  bércen  a  hó  fuvatagja. 

Majd  elbusúltában,  levének 
Belőle  rémítő  torzképek, 
Oroszlányszáj u  cethal,  sárkány 
Mely  sziklát  nyel,  torkát  kitátván. 

Szárnyas  kígyó,  órjás,  sötét  rom  ; 
Nyitott  koporsó,  puszta  templom, 
Száz  képtelen  csudák  és  szörnyek, 
Alakultak  s  egymásba  törtek. 

Vagy  megharagván,  leebb  szállott, 
S  dörögve  ontott  vészt,  villámot  ; 
Hogy  ég  s  föld  reng  amerre  terjed  ; 
De  hasztalan  .  .  .  nem  nyer  szerelmet  I 

S  ha  a  felleg  a  tó  fölé  szállt  : 
A  nap  sugarával  tőré  át ; 
És  hogy  a  tóra  ez  ne  nézzen, 
Eléje  állt  amaz  setéten. 

De  a  tó  őket  nem  szerette, 

Mégis  ha  nézett  a  fellegre  ; 

Ezt  csak  szívlelném !  —  mond —  könnyebben, 

De  a  nap  oly  kítűrhetetlen ! 

Mást  gondolt  most  a  felleg,  —  egy  hő 
Nap  éjjelén  a  tóhoz  eljő  ; 
Ki  hév  miatt  lankadva  estig, 
Lágy  keblét  feltakarva  fekszik. 

És  elborult  felette  halkan  .  .  . 
Majd  csendes,  hűs  eső  alakban 
Keblébe  bélopá  szerelmét, 
S  a  tó  leánya  így  szülemlék. 

És  a  szülőn  egymásba  törnek, 
Hullámi  kínnalí  és  gyönyörnek  ; 
Kinzá  a  felleg  álnoksága, 
S  gyönyört  adott  kis  futó  lánya. 

Folyt  a  patak,  csevegve,  gyorsan, 
De  a  nap  ég  szörnyű  haragl.-an  ; 
Tónak,  fellegnek  ha  nem  árthat : 
Kínt  gondol  a  szegény  kis  lánynak. 

És  tűz-sugári  úgy  epesztik, 
Ugy  ölik  a  csermelyt  napestig  ; 
En^'híti  bár  apjának  árnya. 
De  még  kínzóbb  a  hév  utána. 

A  jó  szülő  önk ebeiének 
Éltéből  adott  gyermekének  ; 
Apadt  mégis  .  .  .  s  kedves  leánya 
Meghalt  végre  nagy  bánatára. 

Szeretvén,  járt  és  jár  a  felleg 
A  tóhoz,  kit  langy  cseppben  meglep, 
S  születik  a  patak  ;  de  útja 
Felén  éltét  a  nap  kioltja. 

Hagyd  a  csermelyt  bujdosni  békén, 
Szellőcske,  hüs  berek  vidékén! 
Az  árnyatlan  síkot  ha  éri, 
Meghal  szegényke,  mint  testvéri!* 

CSERVENA  HÓRA. 

Sötét  kietlen  éj,  az  ég  csillagtalan, 
A  holt  világ  felett  vad  vész  üvölt,  rohan  ; 
Mintegy  őrült  szellem,  mely  felriad  s  kinek 
Nincs  teste,  mégis  oly  borzalmas,  oly  hideg. 

A  falvak  házai  megannyi  sírhalom. 
Mely  hóval  fedve  van  s  nincs  a  szomszédba  nyom 
Itt-ott  fa  áll,  mint  egy  virasztó  remete, 
Kinek  az  ég  felé  nyúlik  száraz  keze. 

Üvölt,  üvölt  a  vész  a  szörnyű  éjjelen, 
Pusztít,  ijeszt  ahol  dühével  elmegyen  ; 
A  veres  erdőnek  tájéki  rengenek. 
Mint  egy  elkárhozott,  nyög,  zúg  a  rengeteg. 

Körül  a  láthatár  sötét,  mint  a  korom  ; 
Fagy  s  álom  vész  erőt  a  fáradt  vándoron, 
Kit  a  vihar  s  az  éj   útjában  meglepett. 
Csupán  a  hit  tart  még  szívénél  meleget. 

A  veres  erdőben  két  szomszéd  sziklaszál, 
S  egyiknek  tetején  magas  feszület  áll. 
E  két  orom  felett  találkozott  vala 
A  gonosz  lélekkel  az  úrnak  angyala. 

Egyik  szelid  alak  s  mint  a  galamb  fehér, 
Másik  vad  és  sötét,  minő  a  denevér ; 
A  jó  angyal  megállt  egyik  tető  felett, 
A  rósz  lélek  szinte  mellé  ereszkedett. 

De  mint  az  orvmadár,  ha  rejtett  tőrbe  csap, 
Vijjongva  felriad  egy  percnél  hamarabb  ; 
Kinek  a  szent  kereszt  nagy  borzalmára  van  ; 
A  szomszéd  kőszálon  ül  még  magánosan. 

,S  e  szörnyű  éjszakán  nem  nyugszik  a  pokol? 
Gonosz  lélek,  most  is  jársz  és  ólálkodol? 
S  nem  félsz  megállani  előttem  vakmerőn  .  .  .?' 
—  Az  angyal  így  beszélt  egyik  halomtetőn! 

«A  jámbor  angyal  is  miért  hogy  nem  pihen 
E  szörnyű  éjszakán  s  vészek  küzdelmiben? 
Gyöngéded  alkatát  átfújják  a  szelek  .  .  .» 
Volt  a  másik  tetőn  a  gúnyos  felelet. 

,Az  emberek  között,  az  angyal  mond  neki, 
Én  Isten  országát  járok  terjeszteni  : 
Hogy  a  jótett  s  erény  ösvényén  járjanak  : 
Segélem,  biztatom,  ki  rajta  ingatag.' 

«S  addig  közöttök  én  a  bűn  magvát  vetem, 
Az  ember  nagy  ritkán  kerüli  el  cselem  ; 
Kiben  gyengül  a  hit  :  virágos  utakon 
A  vétek  s  kárhozat  örvényéhez  csalom! 

Hah!  mily  áldott  idő  :  mi  nyájas  éjjel  ez  .  .  .1 
Az  ember  megszorul,  küzd,  csügged,  sülyedez  .  .  . 
S  midőn  megtörni  kezd  lelkén  hit  és  remény  : 
Ott  termek  hirtelen  ...  és  ő  enyém  .  .  .  enyém !» 

,Atok  szálljon  reád  s  munkádra,  oh  gonosz! 
De  bár  mondd  meg,  hogy  az  minő  gyönyört  okoz, 
Ha  egy  erőtelen  halandó  elesett? 
Gyilkos  kárörömnél  érzesz-e  egyebet? 

Mint  a  kézív,  amely  ölő  nyilat  vete  ; 
Saját  idegje  is  hosszan  zúg,  reng  bele, 
A  megbántott  keblét  s  azét  is  aki  bánt, 
Marcongló  fájdalom  szorítja  egyaránt. 

Boldogtalan  lélek!  ki  még  nem  kóstolád, 
A  jótettből  eredt  örömnek  poharát! 
Jótettnek  általa  a  föld  mennyel  rokon, 
S  Istennek  képe  van  a  romlandó  poron. 

Tégy  jól!  s  megérezed  :  mi  \ó,  mi  isteni, 
A  megsebhedt  szívek  baját  enyhíteni! 
Ha  részvevőleg  jársz  nyomor  s  inség  körűi : 
A  másnak  szánt  öröm  saját  kebledbe  gyűl! 

Míg  mást  gyötörsz,  te  is  szenvedsz  gyötrelmeket. 
Mert  aki  boldogít,  boldog  csak  az  lehet! 
Ha  éltető  vizet  az  ég  a  tónak  ád  : 
Mosolygó  tükriben  úgy  látja  meg  magát! 

Halld  meg  sátán!  a  jó,  melyet  kezed  mivel. 
Kebled  meg  nem  haló  férgét  veszíti  el! 
S  a  sírók  eltörölt  könyhullatásai 
A  pokolnak  tüzét  birják  eloltani!' 

így  hangzott  a  tetőn  az  angyalnak  szava, 
Mit  a  gonosz  szellem  mogorván  hallgata, 
Mint  akinek  szívét  találták  a  szavak  .  .  . 
A  jó  angyal  pedig  folytatta  újólag  : 

,Fel,  fel  gonosz  lélek!  ha  tán  egy  gondolat 
A  jóra  ösztönöz:  sietve  megfogadd! 
Mely  bűnöd  éjjelén  lobbanva  támadott  : 
Kövesd  e  menny  felé  vezérlő  csillagot!' 

Az  ördög  nem  felelt,  de  kanosaiul  vetett 
Amarra  egy  sötét,  álnok  tekintetet  ; 
Aztán  szólt  ravaszán  :  «beszéded  meghatott, 
Mutass  utat  :  imé  jóltenni  kész  vagyok !» 

Az  angyal  ellenét  sokáig  kémleié  .  .  . 
Kinyujtá  majd  kezét,  s  mutatva  dél  felé, 
Kiálta  :  ,Nézz  oda!  amott  a  rengeteg 
Mélyén  két  utazó  lézeng,  mint  a  beteg! 

Egyik  küzd  éhhalál  lassú  gyötrelmivel, 
A  másikat  pedig  hideg,  fagy  ejti  el ; 
Gyorsan  tehát!  e  két  veszendő  életet 
Siess  megmenteni,  ha  még  megmentheted!' 

«Tudod,  hogy  utamon  utói  a  vész  sem  ér ; 
De  az  éhelhaló  számára  nincs  kenyér! 
S  az  elfázott  testét,  lelkét  megégeti, 
Azon  tűznél,  melyet  én  adhatok  neki!» 

, ímhol  van,  ami  kell!  jőj,  nyújtsd  ki  jobbodat 
Ez  a  kenyér,  nesze!  itt  a  tüzet  fogadd  .  .  .' 
Mert  betakarva  volt  mindkettő  gondosan  ; 
Az  utazók  után  az  ördög  elrohan. 

Elérte  azt,  kinek  bágyadt  pilláinál 
Álomnak  képében  repkedett  a  halál, 
S  a  vér  fagyott  erén  kékülve  megrekedt  : 
És  lábához  dobá  gyorsan  a  —  kenyeret! 

Aztán  tovább  rohant  :  a  tüz  még  nála  volt, 
És  megkerülve  a  sápadt  éhen-halót, 
Kezébe  nyomta  azt  harsány  kacaj  között  .  .  . 
S  gyorsan  az  elhagyott  sziklára  visszajött. 

Hah!  mint  rászedtelek!  gondolta  titkosan, 
S  arcán  a  káröröm  pokol-derűje  van  ; 
Hah!  ez  mestermű  volt!  reá  az  alvilág 
Mindannyi  ördöge  ujjongva  felkiált. 

, Korán  örülsz!  monda  az  úrnak  angyala 
—  Ki  mind  e  gondolat  titkába  lát  vala  — 
Korán  örülsz  gonosz,  mert  átkozott  kezed, 
Ha  bár  akartalan,  de  jót  cselekedett! 

Tüzet  mondtam,  midőn  kenyeret  adtam  át, 
És  kenyérnek  hivéd  a  tüz  zsarátnokát! 
Nézd,  nézd!  amott  a  láng  az  éjben  fellobog  .  .  .! 
Élnek,  nem  vesztek  el  szegény  jó  vándorok!, 

Az  ördög  felsikolt,  —  szeméből  láng  lövel, 
S  az  angyalnak  rohan  rémületes  dühvel ; 
Viaskodnak  .  .  . !  de  ím  az  ördög  győzve  van, 
S  a  szikláról  alá  hanyatthomlok  zuhan. 

Az  angyal  egy  galyat  gyorsan  letör,  s  keze. 
Amint  egyet  suhint  a  levegőn  vele  : 
Sötéten  villogó  pallossá  válik  át  .  .  . 
S  űzőbe  veszi  most  az  alvilág  fiát. 

Előtte  a  gonosz,  miként  a  fenevad, 
Nagy  ordítás  között  rémülve  fut,  szalad  ; 
Csapkodja  mindenütt  az  úrnak  angyala. 
Hogy  festve  hó  és  föld  vérének  általa. 

A  föld  máig  veres  a  régi  vér  nyomán, 

És  amikép  beszél  a  kegyes  hagyomány  : 

A  setétség  fia  nem  volt  azóta  ott, 

S  addig  nem  is  megyén,  mig  látni  vérnyomot. 

De  a  szelíd  angyal  gyakorta  megjelen, 
S  hü  gonddal  őrködik  a  gyenge  emberen. 
Kinek  mindennapon  fohásza  légyen  így  : 
Uram,  bennünket  a  kísértetbe  ne  vígy! 


A  BÖLÖMBIKA. 

Derült  az  ég,  —  épen  napszállta  van. 
A  puszták  tava  zsibong  hangosan  ; 
Ezer  madár  csapdos,  hápog,  riad. 
Egyik  el-ül,  másiknak  most  virad. 

Csendesen  áll  a  tó  piros  vize. 

Mint  egy  nagy  vérpad  veres  szőnyege 

Fölé,  hosszú  sötétlő  pallosul 

A  sás  kardjának  megnőtt  árnya  nyúl. 

Körül,  dús  rétség  s  illatos  mező. 
Melyen  selyemfü  s  bokros  perje  nő  ; 
Hol  a  pitypang  kevés  idő  alatt 
Megőszül  és  korán  kopasz  marad. 

Halványul  a  tó,  —  s  míg  sik  tükörén, 
A  nagy  vizi  pók  korcsolyázva  mén  : 
Szárcsák  csapatja  óvakodva  gyűl, 
S  a  kotorványon  hosszú  sorban  ül. 

Az  esthajnal  világa  majd  el-ég  ; 
Egyes  kurjantás  a  távolba  még  : 
Lassan  .  .  .  lassan  csend  áll  be  mindenütt; 
—  Keleten  a  hold  halványan  kisüt. 

S  mint  az  órjás,  kiről  szól  a  rege. 

Hogy  álmában  is  nyitva  van  szeme  : 

A  puszta  mély  csendben  nyugszik  .  .  .  csupán 

A  nagy  kerek  tó  fénylik  homlokán. 

Rögtön  moraj  zudúl  a  víz  alatt. 
Titkos  erő  rázván  meg  a  tavat  ; 
S  hullámiból,  amely  törik,  zuhog, 
A  partra  lép  egy  hófehér  tulok. 

Megrázkódik,  —  s  hosszan  nyúlván  neki, 
Türkös  fejét  kevélyen  felveti ; 
Bűs  bömbölése  rengve  hallik  a 
Nyugvó  éjben.  Ez  a  bölömbika. 

Mint  mikor  felszáll  nagy  galambcsapat  : 
Megzúdul  ott  fenn  a  lég,  —  a  tavat 
Repülő  tündér  közelíti  meg,  — 
ölében  két  hattyuíiú  sipeg. 

,Én  a  madarak  tündére  vagyok! 
Tiéd  a  tó  ;  e  sürü  nádasok 
Homályiban,  csendes  biztos  helyen, 
Engedd  e  két  árvát  elrejtenem.' 

♦Legyen  .  .  .!»  szólalt  meg  a  bölömbika. 
S  kövér  kakasok  bolthaj  tásiba 
Rejtvén  a  tündér  a  két  állatot. 
Monda  nekik  :  ,meg  se  moccanjatok!' 

Ezzel  a  légbe  felemelkedett. 
,E1  ne  áruld  aztán  szegényeket'. 
Szólt  a  bikához,  —  s  ez  felelt  neki  : 
«Egy  tolluszálok  sem  fog  esni  ki.» 

Most  újra  megzudúl  a  levegő, 
Egy  óriás  holló  csattogva  jő  : 
Háromszor  szállja  a  tavat  körül, 
Aztán  károgva  fűzfa-galyra  ül. 

Ez  a  rósz  holló,  aki  valaha 
Vérszomjazó  rabló  lovag  vala  ; 
De  vétkeért  sok  század  óta  már 
Holló  képében  elátkozva  jár. 

Mert  olyan  volt  ő,  ki  élvezetet 
Szörnyű  vérontás  utján  keresett  ; 
S  kiket  legyilkolt  nagy  kegyetlenül : 
Holló-fiaknak  hányta  étekül. 

De  a  mérték  betelt,  egy  éjszaka, 
Szobáin  károgó  zaj  támada  ; 
S  nagy  holló  törve  ki  az  ablakot. 
Elszállt  :  —  s  a  lovag  nem  találtatott. 

Ez  a  rósz  holló!  és  a  vér  gonosz 
Szivének  most  is  fő  gyönyört  okoz  ; 
Üldöz,  legyilkol  sok  szegény  madárt, 
Erővel  egynek,  másnak  csellel  árt. 

Imígyen  tett  a  hattyú  fészkivel,  — 
Belőle  két  tojást  lopván  visz  el ; 
S  szól  kárörömmel :  megiszom  ...  de  nem< 
Jobb  lesz  mind  a  kettőt  kiköltenem! 

Egy  ó  sasfészket  kitatarozott, 
S  ülvén  a  tojást,  szólt  az  átkozott  : 
Kikél .  .  .  megnő  ...  ez  kedvesül  marad  ; 
Amaz  megenni  lesz  kövér  falat! 

S  míg  anyjok  meghalt  a  nagy  bú  miatt, 
Kikeltek,  nőttek  a  hattyúfiak  ; 
S  maholnap  rútul  veszne  mindenik  .  .  . 
De  a  mentő  tündér  megérkezik. 

A  rósz  holló  méregre  gyúlt,  midőn 
Üres  fészket  talált  a  hegytetőn  ; 
De  a  szagon  haladva  biztosan  : 
Nagy  károgással  a  tóig  rohan. 

«Te  jós  madár!  mi  jó,  mi  rósz  vagyon 
Megírva  a  jövőrül  hangodon?)) 
Kérd  a  bika  s  a  holló  mond  neki : 
♦Jobb  néked  arról  mit  se  sejteni! 

Bárcsak  ma  engem  más  ne  bántana  ...  I 
Tudd  meg  :  ez  az  éj  átkos  éjszaka  .  .  .! 
Minden  veszély,  baj  most  fogantatik  ; 
Hah,  szörnyűség!  mi  ér  még  hajnalig  .  .  .? 

Holott  vendég  hál  e  baléjszakán, 
A  hely  végpusztulásra  jut  korán  ; 
Kivész  ha  fa,  ha  barlang  összehúll ; 
A  tó  kiszárad,  —  a  bozót  kigyúl.)) 

Ez  álnok  szóra  a  bölömbikát 

Rögtön  ijedség  borzogatja  át  : 

«Ha  tó  kiszárad  ...?))  kérdi  hevenyén, 

4i«Ugy  van,  —  por  és  gizgaz  terem  helyén !»» 

«Hah,  mit  miveltem  kába  én!  ki  csak 
Most  adtam  szállást  két  hattyúíinak !)) 
««Siess  .  .  .  siess,  riaszd  ki,  ugy  veszély 
Nincsen,  ha  még  nem  alszanak,  ne  félj !))» 

Most  a  tulok  vadul  bömbölni  kezd, 
S  a  tóba  ront,  gázolva  törve  ezt  ; 
Megrebben  a  két  árva  a  zajon, 
S  nagy  vergődéssel  a  partig  hatol. 

S  alig  lépnek  ki,  —  nem  késik  sokat, 
A  madár  lecsap,  mint  a  gondolat, 
S  a  két  hattyút  halálra  vérezi, 
Szívökbe  hatva  horgas  körmei. 

Most  hang  zendül  a  csendes  éjszakán, 
Mintha  ömölne  üveg-furulyán  : 
Oly  méla,  oly  fájón  édes  vala, 

—  A  haldoklóknak  bús  hattyúdala. 

♦Holló,  mi  volt  e  bájos  zengemény?» 
Kérd  a  tulok,  de  az  csattogva  mén, 
S  veszélyt  jósolva  visszakárogott  : 
««Bolond  marha!  ez  az  éj  átkozott  .  .  .!»>» 

És  zúgva  szállt  sötét  hegyek  felé  ; 
De  a  bájos  dalt  nem  feledheté, 
S  szólt  botorul  tűnődve  a  tulok  : 
Minő  kár,  hogy  így  én  is  nem  tudok! 

Azonközben  az  éjjel  újra  jött 

S  a  tündér  megjelent  a  tó  fölött  ; 

S  szólt  :  ,nemde  megtartád  hited,  szavad, 

Nem  érte  baj  vendéghattyúidat?' 

S  hazugság  volt  az  áruló  szava  : 
♦Ékes  tündér,  hát  nem  mentek  haza? 
Mert  itt  őket  nem  érte  bántalom  .  .  .» 

—  A  hölgy  előtt  minden  nyilván  vagyon. 

«De  hallgass  meg  csak!  az  édes  zenét 
A  madarak  ugy-e  tőled  nyerek? 
Csudás  dalt  hallék  a  múlt  éjjelen. 
Nem  adhatnál  olyan  hangot  nekem ?» 

,Igen!  csak  jer,  kövess  lakomba,  hol 
Tündérhangok  varázs  patakja  foly  ;' 
♦Megyek  .  .  .  megyek  .  .  . !»  kiálta  a  tulok. 
S  tüskén,  bokron  át  nagy  mohón  futott. 

A  tündérhölgy  után  szalad  .  .  .  szalad  .  .  . 
Mig  véle  sűrű  rengetegbe  hat  ; 
.Itthon  vagyunk,  mond  a  tündér,  —  megállj !' 
S  szavára  fénnyé  válik  a  homály. 

,Hah  nyomorult!  kezemben  vagy,  tudom' 
Mi  történt  védtelen  hattyúimon  .  .  ., 
S  megcsapja  vesszejével  a  bikát, 
Ki  rögtön  kis  madárrá  válik  át. 

így  elveszítve  termetet  s  erőt  : 
Csak  hangja  az,  minő  volt  azelőtt  ; 
Nádasban  él,  —  vesztett  taván  pedig. 
Kinjára  a  hattyú  kevélykedik. 

Ha  vastag  bömbölés  hallatszik  a 
Nádas  felől :  az  a  bölömbika ; 
És  ha  éjjel  bús  méla  hangokon 
Dal  zendűl :  ott  egy  hattyú  haldokol. 


A  FENIKSZROL. 

Sok  boldog  esztendőt  megérvén 

A  vadon  szép  szabad  vidékén  : 

Megunta  a  fénikszmadár 

Az  életet ; 

Megunta,  mert  megvénhedett. 

Mint  a  kilőtt  nyil  jára  hajdan, 
A  fenn  zúgó  vészben,  viharban  ; 
S  miképen  vad,  sebes  folyó 
A  csónakost, 
Kis  szellő  is  lecsapja  most. 

Ül  fészke  mellett  száraz  ágon, 
Ha  birna  sem  lát  merre  szálljon. 
Szemének  a  lomb  árnya  is 

Nagy  éjszaka  : 

Sohsem  találna  tán  haza! 

Két  szárnya,  mint  két  lángszivárvány, 

Nem  csillog  már  a  nap  sugarán  ; 

A  nap  nem  is  csillámiért 

Kedves  neki  : 

Fagyos  keblét  melengeti. 

Kemény  fészkén  virasztva  ébren, 
Tüzet  lát  egyszer  a  vak  éjben  .  .  . 
Egy  titkos  ösztön  szállja  meg  : 
S  erőtlenül .  .  . 
De  mégis  a  tűzhöz  repül. 

S  egy  égő  üszköt  felragadván. 
Fészkét  meggyújtja  véle  a  fán  : 
Fészkében  a  fénikszmadár 
Menten  megég, 
Csupán  kihűlő  hamva  még. 

S  a  hamvat  szél  nem  szórta  széllyel, 

De  a  jövő  nap  reggelével. 

Belőle  ifjú  szép  madár 

Támadva  fel : 

Megrázkódik  s  szárnyára  kel. 

Mint  a  kilőtt  nyíl,  bizton,  bátran 

Jár  ismét  a  felhők  honában  ; 

Köszönti  a  földet,  leget 

S  fényes  napot. 

Köszönti,  mert  —  megifjodott. 

Idegzetén  az  ifjúsággal 
Erő  s  bátorság  habzik  által, 
S  keresztül  villan  biztosan 
A  fekete 
Éjszakán  is  tekintete. 

Tompa  Mihály  munkái.  III. 

Két  szárnya,  mint  két  lángszivárvány, 

Csillog  megint  a  nap  sugarán, 

A  fényes  nap  csillámiért 

Kedves  neki  ; 

Nem  agg  keblét  melengeti. 

Megégett  s  gyász  hamvába  dőle  ; 

De  ifjan  feltámadt  belőle, 

S  tekintetén,  elmúlván  a 

Sötét  napok. 

Ifjúság  és  öröm  ragyog. 


A  MESZHARMAT. 

, Boldog  volnék  én!  a  köpünek 
Szorgalmatos  polgárai 
Helyembe  szokták  a  virágok 
Édes  nedűjét  hordani. 
Boldog  volnék!  alattvalóim 
Munkások,  engedelmesek  ; 
Ha  szükség  van  s  rabló  rohan  ránk, 
ön-életökkel  védve  meg. 

De  titkos  vágy  szorítja  keblem. 
Van  egy  emésztő  bánatom  : 
Én  rabkirál3^nő  —  a  világot, 
A  szép  földet  nem  láthatom. 
Míg  a  legkisebb  raj  bogár  is 
Bércen,  folyókon  túl  repül, 
S  várják  őt  szép  ifjú  virágok  : 
Én,  —  én  vagyok  rab  egyedül!' 

A  méhkirálynő  zúgolódott. 
S  midőn  a  "hűvös  este  jött  : 
Nem  bírva  vágyival,  kicsúszott 
Az  őrtálló  méhek  között. 
Az  esthajnal  piros  világán, 

A  virágdús  mező  felett, 
A  légnek  édes  illatában. 
Gyönyörben  úszva  repkedett. 

S  haza  felé  midőn  elindult, 

A  lepkével  találkozék  ; 

Szép  nyájasan  köszöntve  egymást .  .  . 

,Minő  szép  állat,  boldog  ég!' 

Sóhajt  az  ábrándos  királynő, 

S  egész  éjjel  nem  alhatott  ; 

A  pillangóval  tépelődvén, 

Alig  vára  a  más  napot. 

Leszállt  az  est,  —  és  a  pirosló 
Alkony  szelíd  sugárinál, 
A  kalandvágyó  méhkirálynő 
A  köpüből  ismét  kiszáll. 
De  most  a  lég  hűsét  nem  érzé. 
Nem  látta  a  virult  mezőt  : 
A  nyájas  pillangó  körében, 
Az  óra  boldogan  letölt. 

S  midőn  kiszállott  harmadízben  : 

Csak  a  hajnal  veté  haza  ; 

Forró  csókok  közt  künn  marasztá 

A  lepke  édes  ajaka. 

S  mely  élvezett  csókjok  s  szerelmök 

Vétkes  lehéből  származott  : 

Lelt  a  hajnal  a  lombon  édes, 

De  mérges  szürke  harmatot. 

Megint  kiment  a  méhkirál5mő, 
De  nem  találta  a  lepét  ; 
Berket,  mezőt  bejárt  sietve. 
Keresvén  várt  szerelmesét. 
És  végre  búsan  szállá  vissza  ; 
De  ah!  a  dolgos  méh  sereg 
A  köpü  földén  halva  fekszik,  — 
Ki  él  is  még,  igen  beteg! 

S  kiált  a  megrémült  királynő  : 
,Ah,  kedves  jó  népem,  mi  lelt?' 
S  egy  elhaló  méhecske  ajka 
A  kérdezőnek  így  felelt  : 
«Mézizü  harmatot  talált  a 
Berek  zöld  lombján  seregünk  ; 
És  hazahordván,  tőle  a  méz 
Keserű  lett,  —  s  mi  elvesztünk!* 

A  méhkirálynő  volt  utolsó, 
Bujában  ő  is  meghala. 
E  fájdalmas  végvaUomáson 
Hidegülvén  meg  ajaka  : 
.Tiltott  kéj  a  szívnek  fulánkja! 
Keserű  lesz,  bár  csókja  méz  : 
Az  a  csendes  családi  élet 
Boldogságának  sírja  lesz.' 

A  KÉRÉSZ. 

,Szerelem  is  hivalkodás 

Az  élet  boldogsága  ; 

Üdvöz  légy,  hogy  nem  teremtél, 

Jó  természet!  munkára! 

A  mámoros  gyönyörkehelyt 
Én  fenékig  ürítem  ; 
Az  elfutó  tavaszban  így 
Hosszabbitom  meg  éltem. 

Olyan  szépek  a  virágok  .  .  . ! 
Meleg  a  nap  sugara, 
Üdvöz  légy,  hogy  nem  teremtél. 
Jó  természet!  munkára!, 

Hivalkodó,  hiú  lepe 
Kiáltott  igy  röptében, 
A  nap  sugárin  szárnyait 
Csillogtatván  kevélyen. 

Eljárta  a  selyembogárt, 
A  hangyát,  sürge  méhet  ; 
És  a  munkásságról  nekik 
Gúnyos  hangon  beszélett : 

,Tán  ünnep  sincs  tinálatok? 
Szegények,  mint  sajnállak! 
Mondjátok  csak  :  van-e  aztán 
Látatja  a  munkának? 

Én  a  gyönyört,  munka  helyett 
Kalandokban  találom  ; 
Ma  is  a  méhkirály nővel 
Leend  találkozásom.' 

Szólt  és  ment  a  folyam  felé 
Hogy  átrepülne  túlra  ; 
De  csak  partjáig  szállhatott. 
Ott  hirtelen  lehulla. 

Tetszős  alakját,  köntösét, 
Levetkezé  legottan  : 
Idétlen,  kis  fehér  kukac 
Hempergett  a  homokban. 

Kérészbáb  lőn,  —  és  éveket 
Tölt  a  mély  vízfenéken  ; 
Olyan  hosszú  idő  után. 
Hogy  egy  óráig  éljen. 

Kérésszé  vált  és  ideje 
Nincs  a  hivalkodásra  ; 
Mivelhogy  néhány  perc  egész 
Életének  határa. 

A  PÓK  VERSENYE. 

Versenyre  hítta  a  pók  .Mesterséggel  szövéd,  pók! 

A  selyembogarat,  A  hálló-szálakat. 

Remélvén,  hogy  előtte  S  amannál  finomabb  is, 

Győzelmet  ő  arat.  De  —  nem  tartós,  szakad. 

És  a  bogárka  finom  Selymed,  művész  bogárka! 

Hosszú  selymet  bocsát:  A  tartós  szálakért, 

A  pók  ügyes  kötéssel  Igazsággal  nyeré  el 

Szerkeszti  hállaját.  A  győzelem-babért. 

Szól  a  biró,  kiben  a  Míg  széllyelmállik  a  pók 

Két  fél  megegyezett  Hallója  hirtelen  : 

S  a  versenyzők  müvéről  Tart  a  szilárd  selyemszál 

így  mond  Ítéletet :  Sok  számos  éveken. 

Ki  akkép  él,  hogy  őtet 
Túléli,  mit  mivel : 
Annak  sírszobra  díszlik 
A  hír  repkényivel !' 

A  BARLANG  LELKE. 

Erő  felkelt,  —  kiterjedt  és  teremte. 
Alkotva  lőn  mindennek  száma,  rendé  : 
A  mindenség  nagy  gépe,  egy  hajszálnyi 
Igazítás  nélkül  elkezde  járni. 

Pihent,  járt,  folyt,  égett,  veszett  s  tenyésze. 
Minek  mint  volt  útja  s  rendeltetése, 
S  hogy  működvén,  magát  ne  rúgja  széllyel  : 
Minden  körül  lőn  abroncsolva  léggel. 

Erő  megnézve,  mit  teremte  karja, 
Gyönyör-  s  elégüléssel  függe  rajta  ; 
Hanem  Zavar,  ez  irigy,  durva  szellem. 
Müvét  ócsárolgatni  kezdte  fennen. 

Sőt,  felbőszülve  a  magas  tökélyen  : 
Rombolni,  dúlni  kezde  szörnyüképen  ; 
Hogy  visszajőjön,  min  kedvet  talála, 
A  zűrzavar  kietlen  vad  világa, 

S  a  földet  bősz  haragban  megrohanva, 
Nyomán  a  pusztulás  gyász  romja,  hamva  ; 
Erő,  sokáig  csak  mosolygva  nézte. 
Szólt  komolyan  megfenyegetve,  végre  : 

,E1,  vad  szellem!  amelyet  bősz  dühöd  ront, 
Enyém  a  mü,  enyém  felette  a  gond. 
Ki  alkotásra  törpe  s  képtelen  vagy  : 
A  dúlással,  karod  mit  kezde,  felhagyj ! 

Majd  rontok  én.  ki  épiték!  Enyém  lesz 
.-^z  életen  a  hün  dajkálkodó  kéz  ; 
Enyém  a  pusztulás  feletti  nyomdok, 
Ki  rontva  alkotok  s  alkotva  rontok. 

Azért  szűnj  meg,  —  ne  kísértgesd  türelmem 
Hosszú  voltát  te  átkos  durva  szellem  .  .  ., 
De  Zavar  a  kezdett  utón  tovább  ment, 
S  megesküdt,  éllel  felforgatni  mindent. 

Magas  hegyek  gerincein  megállva. 
Zúgó  vihart  fútt  a  világra  szája  ; 
Nyögött  a  rengeteg,  —  s  a  büszke  tölgyek. 
Egymásra  felszaggatva,  törve  dőltek. 

Aztán  mint  a  vakondok,  vakdühében. 
Magát  a  föld  gyomrába  fúrta  mélyen  ; 
És  hánykolódni  kezdett  oly  erővel, 
Hogy  minden  élő  rettegéssel  tőit  el. 

A  föld  erős  oldalbordája,  csontja, 
Ös  gránit-sziklák  törtek  meg  ropogva  ; 
A  tenger  ingó  teknőjébül,  a  part 
Felett,  a  víz  nagy  zúgással  kiloccsant. 

Erős  várak  rogytak  halomba,  büszke 
Tornyoknak  nem  maradt  csak  romja,  üszke. 
Felfordul  a  sírbolt,  ledől  az  oltár, 
A  nagyságos  Isten  házába'  volt  bár. 

Fut  aki  él,  —  és  két  vérző  kezével 
Takarva  bé  szemét,  sír,  jajveszékel. 
Sóhaj,  sivalkodás,  átok  s  imádság, 
A  levegőt,  egymást  szaggatva,  rázzák. 

S  hogy  még  nagyobb  legyen,  mit  szerte  látott, 
A  zűrzavar,  kétségbesés  s  az  átok  : 
Zavar,  vén  ember-arcot  ölt  magára. 
Mellén  borulva  el  nagy  ősz  szakála. 

S  magát  egy  út  melletti  romra  vetvén. 
Őrjöngő  fájdalom  látszik  keservén. 
Kiált,  nyög,  —  és  keblét  szaggatva,  tépve, 
Omló  könytől  ázik  fel  sárga  képe. 

S  örült,  hogy  e  vad  kínt  szemlélte  annyi 
Fogékony  szívre  gyorsan  elragadni  ; 
S  ki  már  megenyhült,  vagy  nyugodt  maradt  még 
Szilaj  kétség  útjára  vitte  ekkép. 

E  vad  szerepben,  így  lépé  meg  őtet. 
Hatalma  a  felgerjedett  Erőnek. 
S  egy  percben  a  mennyboltig  felragadva, 
Másban  megint  az  omladékra  csapta. 

Aztán  lebüvölé  .  .  .  s  annak  felette 
Felvon  egy  nagy  hegyet  s  reá  vetette  ; 
A  hegy  s  a  büv-erő  ugy  rányomúla. 
Hogy  szabadulni  nem  tudott  alúla. 

Rúgott,  vergődött,  hogy  nyilast  ha  lelne  .  . 
S  mint  a  kényért,  kelő  kovásza  lelke  : 
Forró  lehe  a  bércet  feldagasztja, 
Kisebb,  nagyobb  barlangot  fúva  abba. 

És  méreg  futja  el  küzdése  közben, 
Látván  hogy  rab  s  hatalma  megtörötten. 
Bujkál  üregből,  rém  gyanánt,  üregbe, 
Jővén  menekni  és  rombolni  kedve. 

De  megrémül  Erő  dörgő  szavára  : 
,Légy  szörnyeteg,  e  vak  barlangba  zárva! 
Dúlván  építs  .  .  . !  s  ez  alvilági  élet 
Gyötrő  csalárd  játékát  űzze  véled!' 

És  rab  máig.  A  képzelet  gyakorta, 
Tört  képeit  múltjának  összehordja  ; 
Ugy  tetszik,  hogy  szabadságban  van  újra, 
S  Erő  müvét  éh  vággyal  rontja,  dúlja. 

S  örül,  siró  szerepjét  újra  játszván, 
S  hogy  száz  kebel  vc'rzik  könyliullatásán ; 
É    mind  ebben  csupán  csak  egy  való  van. 
Hogy  a  barlangban  könyje  hull  valóban. 

Mint  aki  álmában  sír  és  szemének 
Harmatját  érzi  képén,  hogy  felébred  : 
Könycsepp  hull  a  rabszellemnek  szemébűi, 
Melyhői  a  barlang  száz  csudája  épül. 

Mert  ami  képet  lázas  álma  vészen  : 
Megtestesül  kővé  váló  könyében  ; 
Erdő,  halom,  lapály  és  bérci  kőszál. 
Állat,  növény  és  embermü  elő  áll. 

Itt  oszlopok  felett  dús  csarnok  íve. 
Ott  a  templom  szobrokkal  ékesítve  ; 
S  felette  a  sok  sípu  orgonának, 
S  az  oltáron  angyalkák  függnek,  állnak. 

És  mindenütt,  száz  változatban  áll  a 
Küléletnek  százféle  képe,  tárgya  : 
Míg  néhol,  egy  mesés,  csodás  világbúi 
Átvett  alak  rémséges  képe  bámul. 

És  a  fogoly  magához  tén^e,  lázadt 
Dühvel  lerontja,  mi  könyéből  támadt  ; 
Aztán  megint  építni  kezd,  —  csalékony 
Almák  között  sírván  az  omladékon. 

Majd  kóborol,  —  fáklyádat  elfuvalja, 
A  cincogó  denevért  rendre  falja  ; 
Felsí  midőn  a  szekérutra  téved. 
Hol  egykor  rabja  lőn  Erő  kezének. 


Áll  a  világ.  Vész,  inség  olykor  éri, 
De  mindezt  nem  Zavar  okozza  néki  ; 
Hol  bomlik  :  változást  Erő  akart  ott. 
Mert  ő  alkotva  ront,  és  rontva  alkot. 


A  SELYEMBOGAR. 

Hullámzik  a  rét  zöld  tenger  gyanánt, 
Piros  virágok  felhányt  gyöngyei  : 
Meleg  sugárban  mosdik  a  patak, 
Szárnyát  enyelgő  szellő  lengeti 

Gyönyörrel  néz  el  a  vidék  felett, 
A  kikeletnek  tündérasszonya, 
Ki  a  virágok  díszét  alkotá. 
Ki  a  berekre  zöld  lombot  fona. 

A  hűvös  árnyon  álom  lepte  meg. 
De  mely  most  nem  volt  csillogó,  szelíd, 
Mert  a  sárga  szellemmel  álmodott, 
Mintha  követné  gyorsan  lépteit. 

A  sárga  szellem  üldözője  volt, 
S  ha  elfoghatta,  összecsókolá  ; 
Halvány,  beteg  lőn  vé.szcsókján  a  hölgy 
És  koszorúja  sárgán  hullt  alá. 

Kínzó  álmából  ébredvén  utóbb, 
Nehéz,  forró  léghuzam  ütte  meg, 
S  ezen  előjelet  jól  ösmeré  .  .  . 
Hah!  a  veszélyes  ellen  közeleg! 

Felszökve,  gyorsan  futásnak  eredt. 
És  elsuhant  a  fák  közt  hirtelen  ; 
De  a  rut  szellem  nyomban  ü'dözé  .  .  . 
Nincs  mód  elfutni,  —  elrejtezni  sem! 

Egy  sáska  szállt  el  a  tündér  előtt, 
, Megállj,  megállj,  édes  kis  állatom! 
Üldöznek,  —  oh  add  nékem  alakod,  .  .  .' 
S  felelt  a  sáska  rá  :  «nem  adhatom! 

Oly  gyenge  a  fű,  a  gyep  oly  kövér! 
Számomra  mindenütt  gazdag  lakoma  .  .  .» 
,Légy  hát  halálig  üldözött  te  is. 
Mond  a  tündér,  s  ne  teljél  bé  soha!' 

S  amint  tovább  haladt  lélektelen, 
Kékszínű  dongóval  találkozott  ; 
Megszóhtá  :  .veszélyben  életem  .  .  . 
Oh  ments  meg,  add  át  nékem  alakod! 

És  válaszolt  a  dongó!  «nem  lehet! 
Mézért  futok,  mézet  kell  gyűjteni  .  .  > 
,Fuss  hát  haszontalan  .  .  .!  virágaim. 
Méznek  valót  ne  adjatok  neki!' 

Majd  érte  a  lepkét,  ki  a  meleg 
Verőfényben  játszódva  repkedett  ; 
Ifjúság  és  szerelmek  báj -ölén 
Töltvén  az  egy  tavasznyi  életet. 

Néhány  perc  még  —  s  mirigyes  csók  alatt 
Hervad  le  a  tündérarc  kelleme  ; 
De  most  alig  szólt  a  hölgy  :  szívesen 
Átengedé  alakját  a  lepe. 

S  míg  a  tündérhölgy  lepke  képiben 
Szárnyára  kelt  eg}'  pillantás  alatt : 
Ki  kékes  pillangó  volt  még  elébb. 
Mint  fehér  hernyó,  a  fűben  maradt. 

Jön  most  a  szellem  —  és  tovább  rohan. 
Rögtön  megáll . . .  széllyelnéz . . .  visszafut ; 
Meghajtogatja  a  zöld  bokrokat, 
És  felkutat  minden  cserét,  laput  ; 

Érintésétől  hervad  a  fü  s  falomb. 
De  a  tündérhölgy  nyoma  vesztve  van  ; 
Még  jobban  elsárgul  dühébe,  —  és 
Mint  a  forgószél  zúgva  elrohan. 


Esthajnalon  a  tündér  visszatért, 

S  a  hernyócskát  kezébe  véve  fel, 

Gyöngéden  ápolá,  melengeté, 

,Szép  tetted  —  monda  —  hálát  érdemel! 

Volnál  virág  •  szebb  lennél,  mint  valál, 
Szivárvány-színből  szőném  új  ruhád  ; 
Most,  fájdalom!  még  elnyűtt  alakod 
Sincsen  hatalmam  visszaadni  rád! 

Hanem  ne  félj,  még  egyszer  lepke  léssz! 
Ki  sírjába  száll :  hideg  néma  váz  .  .  . 
De  tégedet  feloszlás  ott  nem  ér, 
Uj  alakot  rád  ép  a  sír  ruház  ; 

Koporsód,  melybe  eltemetkezel, 
Tündéri  szép  lesz,  —  s  még  a  kikelet 
Ifjú  virági  el  nem  hullanak. 
Midőn  megnyílik  álmaid  felett! 

A  szerelemnek  mézkelyhét,  rövid 
Pályád  felén,  elvettem  tőled  én  ; 

De  százszoros  kéjjel  töltöm  meg  azt. 
Uj  életednek  ifjú  estvelen. 

Szólván  a  tündér,  eltűnt  hirtelen,  — 
S  lombos  fa  Ion  a  hernyónak  laka  ; 
Hol  nem  sokára  megbetegedett, 
S  ösztönszerűn  koporsót  alkota. 

A  temető  tündéri  szép  vala  : 
Napsugár  tört  át  finom  szövetén  ; 
Ezer  szivárványt  látott  a  bogár. 
Míg  körülömlé  kékes  tünde  fény. 

És  látott  álmát  ...  el  nem  hervadó 
Virágnak  itta  méziz  harmatát ; 
A  napba  szállt  fel  rózsás  szárnyakon. 
Száz  tavaszt  élt  egy  pillanatban  át. 

Midőn  felébredt,  ifjú  lepke  volt 
Mint  a  fehér  bársony,  hószín,  puha  ; 
Áttörvén  ékes  sírja  zárait, 
A  szerelemnek  karjába  juta. 

Minő  kéj !  egyszer  megifjulni  még, 
Midőn  az  élet  napja  alkonyul .  .  .! 
S  édes  szerelem  boldog  mámorán. 
Halálba  dőlni  öntudatlanul .  .  . ! 


BOROVA  HÓRA. 

,Elő!  férfiak,  ásót  és  kapát! 

A  hegynek  gyomra  kinccsel  rakva  van  ; 

A  kincs  az  emberé,  őt  illeti. 

És  a  sötét  föld  rejti  fukaran! 

Törjük  keresztül  a  bérc  oldalát  .  .  . 
Fel-fel!  forgassa  a  csákányt  karunk, 
Míg  a  kincsbánya  gazdag  rejtekén. 
Gyémánt-  s  arannyal  megrakodhatunk!' 

Imígy  zúgott,  rivalt  ezer  torok, 
S  kéta)inyi  kar  zuzá  a  bércfalat ; 
Rengett,  omlott  a  hegy  s  a  nép  után 
Hosszú,  homályos  sikátor  lyukadt. 

De  visszahökkent  a  lázas  tömeg, 

A  földre  hullott  ásó  és  kapa, 

Mert  zúgás  támadt  s  mint  egy  lángszobor, 

Előttök  rémes,  zöld  fény  támada. 

♦Hah !  vissza  ember !  —  mennydörgött  a  hang. 
Ki  megrabolni  jöttél  birtokom  ; 
Reá,  ki  még  egy  vágást  tenni  mer, 
A  hegy  száz  mázsás  szikláit  dobom !» 

S  fenyegetve  kinyujtá  karjait. 
Hanem  a  kincssovár  ember  csak  állt  .  .  . 
Néhol  már  fénylett  egy-egy  vékony  ér,  — 
És  a  kincsszellem  folytatá  szavát  : 

oEmber,  az  arany  mit  használ  neked? 
Hogy  birtokáért  ugy  töröd  magad! 
Hiú  fényt  s  külső  szerencsét  talán. 
De  boldogságot,  nyugalmat  nem  adl 

Te,  a  bércek  dohos  aknáiban 

A  hőn  imádott  bálványt  keresed, 

Nem  látva,  hogy  vágy,  kétség  s  munka  közt, 

Mint  a  ruhát  elnyűtted  életed! 

S  míg  a  sziklák  acél  izmaiból 
A  szűk  eret  kínnal  kivájhatod  : 
Tudod,  boldogtalan,  mivé  leszesz? 
Velőtlen  váz  s  halvány  élő  halott! 

S  a  föld  színére  jutva,  gúnyosan 
Nevetnek  rád  a  kincsnek  halmai  ; 
Mert  múló  árny  vagy  s  nincs  erőd,  időd, 
Többé  élvezni  és  pazarlanil 

A  földre  fel,  fel!  szebb  ott  a  világ, 
Süt  a  nap  és  a  fáknak  lombja  zöld  ; 
Az  ég  és  föld  boldogságot  mosolyg  .  .  . 
Itt  minden  rideg,  síri  arcot  ölt. 

S  mégis,  ha  már  a  kincsvágy  úgy  epeszt 
Megenyhítlek,  csak  hagyd  el  e  helyet! 
Az  aranyat,  melyért  itt  küszködöl, 
Ottfenn  törődés  nélkül  megleled. 

Napkeltekor  fűszál,  lomb  és  csere. 
Arannyal  lesz  bevonva  gazdagon  ; 
S  míg  nem  bolygatod  a  hegy  titkait': 
Kincsbányád  lesz  fenn  a  bérc  és  halom !» 

Hallá  az  ember  és  eltávozék  : 
Kincs,  munka  nélkül!  ez  kedvére  van  ; 
A  szellem  pedig  a  hegy  gátorát 
Berogyasztotta  nagy  haragosan. 

Aztán  a  bércnek  kellő  közepén, 
Hol  a  futó  ereknek  fészke  volt, 
S  rejtett  a  szikla  gazdag  érceket, 
Rémítő  tűzzel  állított  kohót ; 

Föld,  kő  elégett  benne,  mint  a  rongy, 
Megolvadott  a  gránit,  mint  az  ón  ; 
Izzadt  a  bérc  s  távol  mértföldekig 
Bőgött  a  föld,  mélyen,  irtóztatón  .  .  . 

S  míg  a  kohónak  tágas  üstiben 
Pöfögve  főtt  a  fényes  olvadék  : 
Átszűrődve  a  bércnek  rostjain, 
A  hő  ércpára  feltolakodék. 

S  kihűlve  míg  a  föld  színére  ért, 
önsúlya  ismét  visszahúzta  ott  ; 
S  mint  finom,  csillogó  aranylemez. 
Haraszton  és  füvön  lerakodott. 

És  nagy  volt  az  embernek  öröme! 
Szavát  tartá  a  szellem  csakugyan  ; 
Gazdag  bányája  lön  a  bérc,  halom  ; 
S  kincs,  munka  nélkül :  ez  Ínyére  van ! 

De  telhetetlen  állat  ő!  kinek, 
A  földet  nyelje  bár  el,  nem  elég  ; 
Itt  is  többet  várt,  s  megbáná  igen. 
Hogy  elhagyá  a  hegynek  kebelét. 

.Bolondok  voltunk!  boszankodva  szólt. 
Midőn  e  szellemmel  megalkuvánk 
E  semmiséggel  kell  beérni  most  .  .  . 
S  ki  tudja,  mennyi  kincs  várt  ott  reánk? 

Törpék  arany-fogó  növényeink, 
Fü  és  haraszt,  magasra  egy  se  nő  ; 
Jertek  :  ültessünk  magas  fenyveket ! 
Több  aranypillét  fog  fel  a  fenyő! 

Mi  szép  s  jó  lesz,  ha  a  bérc  homlokán, 
Felhőkig  nyúlt  fákon  a  levelek, 
A  felkelő  napnak  sugáriban. 
Aranyba  öltözködve  fénylenek!' 

És  tett  követte  a  szót  szaporán, 
Szépen  nőttek  a  fenyőcsemeték  ; 
De  pusztult  az  aranyfogó  növény, 
S  a  kincs  szemlátomást  kevesbedék. 

Látván  az  ember  ezt,  haragra  gjnilt, 
S  a  bércoldalnak  esett  újólag  ; 
Ontotta,  vágta  s  messze  behatolt  : 
De  égett  érc-salakot  ása  csak. 

«Hol  vagy,  kincsszellem?  —  őrülten  rivalt. 
Ha  megszeged  az  alkut  álnokul : 
Nyisd  fel  gazdag  kincstárad  ajtait  .  .  .!» 
S  nagy  küzdelemmel  mind  beljebb  nyomul. 

De  hasztalan  :  káromlás,  küzdelem  .  .  . 
A  munka  díja  füstös  szén,  homok  ; 
Lelankad  a  kar,  a  térd  megtörik, 
A  nép  csüggedten  visszaváncorog. 

S  mi  kincset  még  a  bérctetőn  talál, 
—  Mely  semmiség  volt  nem  régen  neki, 
Az  árnyékban  tengődő  füveken 
Reszkető  gonddal  fölszedegeti. 

Kiveszett  végre  minden  fü  s  haraszt, 
És  az  aranyszedésnek  vége  lőn  ; 
Az  embernek,  a  sürü  fenyvesek 
Siralmas  leckét  zúgván  a  tetőn. 

A  fenyves  erdő  zúgó  lombja  közt 
Ez  a  rege  susog  mind  e  napig ; 
De  a  körében  tengő  füveken, 
Aranyfüst  többé  nem  találtatik. 


A  FENYBOGÁRRÓL. 

Te  nyáréj  szeme !  Szellők  lebegése  ; 

Te  élő  smaragd!  Mosolya:  ifjú 

Te  földi  csillag!  Rózsák  feselése. 
—  Hol  vetted  magad? 

Ls  megjön  a  nyár. 

Bájos  leánya  A  nap  süt,  éget  ; 

Volt  a  kikeletnek  ;  S  a  szép  kikeletre 

Napsugár  szőve  Hoz  gyászos  véget. 

Fürtül  a  főre  ;  —  Nem  szól  a  csurgó, 

Mit  lomb  takargat  :  Halmok  vidékin,  — 

Szűz  teste  harmat.  Hervadt  koszorúján 

Nincs  illat  és  szin. 

Szemének  álmán  Árván  maradt  a 

Tündéri  látvány  Tavasz  leánya  ; 

Játéki  születnek.  S  diszét,  buvában 

Járása  :  gyöngéd  Elveszti  lehányja. 

Tompa  Mihály  munkái.  III.  II 

Magát  elrejtve 
A  rengetegbe, 
Kietlen  barlang 
Homályán  lappang, 
S  zuhatag  mellett  ; 
De  nem  lel  enyhet. 
Nem  védi  cser,  szil. 
Mint  a  tüzes  nyil : 
A  nap  sugara 
Lövelve  reája. 

ö  is  beteg  lesz, 
S  érezve  végét, 
Bejárja  éjjel 


A  bérc  vidéket. 
És  mig  búcsúzik, 
Bágyadt  szemének 
Könycseppje  elhull .  . 
—  S  a  köny  megéled 
Belőle  kékes 
Smaragdfény  árad. 
Életet  adván 
A  fénybogárnak. 

Te  földi  csillag, 
Te  nyáré j  szeme! 
Fénylő  rövid  élted 
Könycseppből  leve! 


A  JÁVORFÁRÓL. 

Vára  fényes  csarnokában. 
Hatalomban  ősz  király  ül. 
S  ősz  királynak  oldalánál : 
Három  ifjú  szép  leánya  ; 
Vén  cser  árnyán  gyöngyvirágok! 
A  remény,  mint  zsönge  pázsit, 
Mely  körülhabozza  őket. 
Kellemén  a  két  nagyobbik 
Büszke,  mint  a  tói  hattyú. 
S  a  legifjabb  kék  szemével : 
Bájos,  gyöngéd  liliomszál. 
S  mintha  csendes  alkonyatkor, 
Bárány-felleg  száll  az  égen. 
Szőke  fürtök  kondorulnak 
Kebelére,  homlokára. 
Rajta  függ  az  elmerengő 
ösz  királynak  pillanat  ja  .  .  .1 

Lelke  csendes  tó,  felette 
Szenvedély  viharja  nem  zúg. 
Mely  hullámot  verne  rajta. 


103 


Víg  örömnek  fülmiiéje, 
Partjain  nem  csattog,  és  a 
Bánat  gerlicéje  nem  búg. 
Ifjú  álmok,  szép  remények 
Fáiról  a  lomb  lehullott  ; 
Sárgán  hullt  a  tó  vizébe. 
Sárgán  úszkál  tükörén  most. 

—  Minden  oly  szelid,  nyugalmas ! 
Rajta  még  emlékezetnek 
Gyors  fecskéje  száll  suhanva, 

S  meg-megütvén  szárnyhegyével 
A  tó  lágyan  összerendül. 

Ül  az  ősz,  ül  elmerengve  .  .  . 
Szőke  lánya  kellemében, 
Ifjúsága  hő  szerelmü 
Bájos  angyalára  ösmér, 
S  ím  a  csendes  alkonyatban 
Megcsendül  ezüst  szavával, 
A  kápolna  kis  harangja. 
Búra  hajló  ciprus  árnyán, 
Ott  van  a  hü  eltemetve! 
S  mintha  édes  lelke  szólna, 

—  Kis  harang  ezüst  szavában  - 
A  merengő  ősz  királyhoz  : 
Hűn  megérti  lelke  a  szót. 


Jött  az  estve  holdvilága. 
Mély  álomba  szenderültek 
Ösz  királlyal  barna  lányok. 
És  az  esti  holdvilágnál 
Pásztorit ju,  furulyája 
Lágy  szavában  szólt  epedve, 
Zöld  bereknek  fél  homályán. 
Szőke  lányka  andalogva 
Hallgatott  a  halk  zenére, 
S  mintha  híve  ajka  szólna 
Furulyája  lágy  szavában  : 

Hűn  megérté  lelke  a  szót. 
A  kelő  nap  sugaránál. 
Gondban  ébred  ősz  király  fel : 
Nyugtalan  volt  álma  éjjel : 
Koronáját  fenn  ragyogó 
Gyémántjától  fosztva  látta. 
Könyben  kelt  a  szőke  lány  föl ; 
Nyugtalan  volt  álma  éjjel  : 
Anyja  sírját  látogatta, 
A  halottak  hajiokában. 
Búsan  kelt  a  pásztorit ju  ; 
Nyugtalan  volt  álma  éjjel : 
Nj'ája  legszebb  bárány  kaját 
Két  dühös  vad  tépte  össze. 

,Zöld  halomnak  oldalára, 
Menjetek  ki,  kis  kosárral, 
Menjetek  ki,  jó  leányim! 
Epret  áhit  ősz  apátok. 
Édes  ízü  földi  epret, 
Jószagút  és  hüvösítőt. 
És  ki  megtér  zöld  halomról. 
Telt  kosárral  legkorábban  : 
Az  leend  én  édes  leányom! 
Azt  fogom  forrón  szeretni, 
Koronámat  az  birandja. 
Hét  országom  arra  szálljon. 

Zöld  halomnak  oldalára, 
Menjetek  ki  jó  leányim!' 
Szólt  az  ősz,  és  elmenének 
Kis  kosárral  a  leányok. 
Szedni  édes  földi  epret, 
Jószagút  és  hüvösítőt, 
Zöld  halomnak  oldalára. 

.Teljél,  teljél  kis  kosárka! 

—  Halkan  mond  a  legnagyobbik  — 

Koronája  ősz  apámnak, 

Hogy  ne  szálljon  más  fejére!' 
♦Teljél,  teljél  kis  kosárka! 

—  A  középső  szóla  szintúgy  — 
Hét  országa  ősz  apámnak 
Hogy  ne  légyen  senki  másé!» 
♦Teljél,  teljél  kis  kosárka! 

—  A  legifjabb  igy  sóhajtott  — 
Hogy  ne  legyek  ősz  apámnak 
Jó  szivétől  eltaszítva! 

Teljél,  teljél  kis  kosárka !» 

S  ime,  telve  lőn  legottan 
Szőke  lánynak  kis  kosárja. 
Tátva  ezt  a  két  nagyobbik, 
Rút  irigység  szóla  bennök  : 
.Koronája  ősz  apámnak. 
Hét  országa  ősz  apámnak, 
Hát  övé  lesz,  hát  övé  lesz  .  .  .? 
Nem,  nem,  inkább  vére  folyjon !' 
S  a  jó  testvért  elveszítvén 
Rósz  leányok,  nagy  kegyetlen  : 
Vén  jávorfa  gyökeréhez 
Földbe  ásták,  betemették. 
És  megoszták  édes  eprét, 
összetörték  kis  kosárját. 

Majd  a  fényes  várba  térvén, 
ősz  királyhoz  igy  beszéltek  : 
Oh  atyánk !  baj  ére  minket  .  .  . 
Jó  testvérünk,  jó  leányod. 
Rengetegbe  tévelyedvén. 
A  dühös  vad  elragadta, 
Mely  reá  tört  nagy  kegyetlen. 
S  ősz  király,  mély  bánatában, 
Hamvat  hinte  bús  fejére. 
Veszve,  veszve  koronája 
Legtündöklőbb  éke,  dísze! 
Mert  elment  a  jó  leányka 
Édes  anyját  látogatni. 

A  halottak  hajiokába  ; 

S  onnan  többé  vissza  nem  tér.  — 

üjra  kelt  a  hold  világa. 
Zöld  bereknek  félhomályán  : 
Pásztorifjú,  furulyáját 
Aj  kihoz  merengve  nyomta. 
Fútta  fútta  .  .  .  s  mind  hiában, 
Megnémult  a  síp  örökre! 
Édes  hangot  mért  is  adna? 
Nincs  ki  hallja,  nincs  ki  értse! 
Alszik  a  szép  kékszemű  lány, 
Jávorfának  árnyokában, 
Könyezetlen,  siratatlan! 
Pásztorifjú,  a  dühös  vad 
Báránykádat  összetépte ! 

Zöld  halomnak  oldalában, 

Vén  jávorfa  törzsökéről, 

Harmadik  nap  éjszakáján. 

Ifjú  hajtás  sarjadott  fel, 

Szőke  lánynak  temetőjén.  — 

Zöld  halomnak  oldalában, 

Búsan  járt  a  pásztorifjú 

Legelésző  nyája  mellett. 

Majd  lemetszé  furulyának, 

Vén  jávorfa  sarj  adását. 

És  midőn  ajkára  tette. 

Bús  keservvel  szólt  imígyen  : 
—  Fúj  ad,  fúj  ad  én  kedvesem! 
Voltam  és  is  király  lánya  : 
De  most  vagyok  jávorfácska, 
Jávorfából  furulyácska! 

S  pásztorifjú,  furulyáját 
Felvivé  az  ősz  királyhoz  ; 
Ki  midőn  ajkára  tette. 
Bús  keservvel  szólt  imígyen  : 
Fúj  ad,  fújad  én  atyám!  ah 

Voltam  én  is  király  lánya  ; 
De  most  vagyok  jávorfácska, 
Jávorfából  furulyácska! 

És  midőn  a  rósz  leányok 
Ajka  érte,  szólt  imígyen  : 

—  Fúj  ad,  fúj  ad  én  g3álkosom! 

Voltam  én  is  király  leánya  ; 

De  most  vagyok  jávorfácska, 

Jávorfából  furulyácska ! 

S  a  két  gyilkos  lány  fejére, 
ősz  apának  átka  szállott 
Bujdosásba  űzve  őket  : 
Nem  hagyá  sehol  pihenni 
Szőke  testvér  véres  árnya. 
S  szörnyű  átka  ősz  apának. 

Búra  hajló  ciprus  árnyán. 
Kis  harang  ezüst  szavában, 
Két  halottnak  lelke  szólott. 
Csendes  alkonyatsugárnál 
Búba  sülyedt  ősz  királyhoz. 
Aki  elment  nem  sokára, 
—  Búra  hajló  ciprus  árnyán,  — 
Kedvesit  meglátogatni. 
És  nem  téré  vissza  többé. 


AZ  ÁRVALÁNYHAJRÓL. 

Virágos  kenderben 
Pitypalatyt,  pitypalatty  ; 
Megöl  a  búbánat. 
Galambom,  el  ne  hagyj  1 

Virágos  kenderem 
Elázott  a  tóba', 
Ha  megcsaltál,  hozzánk 
Ne  járj  a  fonóba! 

Vékony  a  len  szála, 
El  is  szakad  könnyen  ; 
Hittem  a  szavadnak, 
Meg  is  bántam  szörnyen. 

Ne  lesd  el  az  orsóm. 
Mert  ki  nem  válthatom! 
Úgy  fáj  az  én  szívem, 
Hogy  ki  sem  mondhatom 

Majd  amikor  nem  fáj 
Az  én  szívem  tája  : 
Megmondja,  megmondja 
Temetőm  fej  fáj  a! 


Búsan  enyelgő  dalnak  hangja  szól 
A  víg  fonóban  lányok  ajakán  ; 
Künn  a  vihar  zúg,  künn  a  hó  szakad, 
Míg  benn,  az  egyszerű  boldog  tanyán. 
Nyíl  minden  arcon  kedv  s  örömvirág  ; 
—  Tiéd  az  élet,  boldog  ifjúság  ;  — 
Nincs  álkodás  itt,  s  nagyvilági  fesz. 
Az  óra  tűnik,  a  bú  s  gond  kivesz  ; 
S  ha  édes  szívügyében  összebú 
A  szende  lány  s  az  egyszerű  fiú  : 
Édes  szülének,  aki  látja,  nincs 
Aggó  szivén  nehéz  gyanúbilincs. 
Mindent  fiának  szólít  egyaránt. 
Édes  lányának  hí  minden  leányt. 

Egyszer  kifordul  s  ím  a  tengeri. 
Gyors  pattogással  a  kéményt  veri ; 
Majd  a  fogasról  kancsót  vész  elő. 
És  megtörülvén  gondosan  elől : 
Tele  csapolja  a  karcsú  edényt, 
S  édes  borral  kinál  leányt,  legényt  : 
És  hogy  jobban  csússzék  a  bor  vele  : 
Akkorra  kisül  a  fris  csőrege. 


169 


Felcsattan  újra  a  társak  dala  ; 
El-elszakad  az  orsó  fonala, 
Orsólesésben  a  fiú  szemes  .  .  . 
S  kiváltja  a  lány,  bár  szemérmetes. 
És  van  sikoltás,  ha  pajkos  legény 
Meggyújtja  a  szöszt,  a  guzsaly  nyelén. 
Van  tréfa,  dal,  mese  és  vig  zsibaj  ; 
Tűrve,  feledve  annyi  házi  baj. 

Megszólal  most  egy  ifjú  barna  lány. 
Egyet  pattantva  vékony  fonalán,  — 
, Ugyan  te  Erzsi!  nem  tudnád-e  még, 
Az  Árvalányról  azt  a  szép  regét?' 
És  Erzsi,  megsimítván  szöghaját,  — 
Az  Árvalányról  így  ejté  szavát  : 

♦Az  Óperenciás  tenger  határinál. 
De  még  azon  is  túl,  hol  a  madár  se  jár. 
Egy  nagy  hegyen,  erős  királyi  vár  vala. 
Melynek  vas-vályogból  építtetek  fala. 

Két  sárga  oroszlán  őrzötte  a  kaput, 
Az  egyik  vigyázott,  mig  a  másik  aludt  ; 
Az  idegent  messze  megérezé  szaglása. 
Hét  mértföldig  halott  erős  ordítása. 

A  hatalmas  király,  ki  a  várban  lakott, 
Belőle  a  világ  végére  láthatott  ; 
—  Óriásország  is  közel  volt  hozzája. 
Tovább  a  hétfejű  sárkányok  hazája.  — 

Kilenc  nagy  országon  uralkodott  keze, 
Kilenc  nagy  országra  vigyázott  két  szeme 
A  gyámoltalannal,  az  özvegy  és  árva, 
Kegyes  színe  elől  soh'sem  volt  kizárva. 

Őrizte  gondosan,  miként  a  két  szemét, 
Korán  árván  maradt  három  kis  gyermekét 
Ölelte,  csókolta  a  három  kis  leányt, 
A  széltől  is  őrzé,  s  tőlök  semmit  se'  szánt. 

Talpig  bíbor-bársony  ruhába'  járata. 
Arany  edényekből  eteté,  itatá  ; 
S  a  három  kis  leány  ünneplő  ruhája, 
Törés  nélkül  elfért  egy  dió  héjába'. 

A  legkisebbik  lány,  a  többiek  között, 
Anmára  a  megholt  szülőjére  ütött, 
Hogy  szája  és  szeme,  ha  hallgatott,  ha  szólt  : 
Az  édes  anyjának  szakasztott  mása  volt. 

Történt  pedig,  hogy  a  király  egy  nagy  vadon 
Erdőben  eltévedt  egyszer  vadászaton  ; 
Lement  a  nap,  s  mindig  jobban  sötétedett, 
De  utat,  vagy  csapást  sehol  nem  lelhetett. 

Bojtorjány  ragadt  rá,  vadszolő-indába 
Akadt  minden  lépten,  nyomon  meg  a  lába  ; 
Csipkefa  karmolta  össze  képét,  kezét. 
Az  útban  álló  galy  majd  kiverte  szemét. 

Néha  bozótba,  vagy  posványokba  jutott, 
Keresztül- vergődni  rajtok  alig  tudott ; 
S  egyszer  kicsinybe  múlt,  —  midőn  éjszaka  lett,  - 
Hogy  egy  puszta  farkas- verembe  nem  esett. 

Hangos  vadász-kürtjét  fuvá  minden  felé. 
Hogy  a  nagy  erdőség  csak  ugy  rengett  belé. 
De  vissza  semmi  hang  nem  jött  feleletül  .  .  . 
Uram  teremtőm!  szólt  a  király  egyedül  .  .  . 

így  állt  tűnődve  egy  mély  vízmosás  fölött, 
S  fülébe  messziről  gyereksírás  ütött  ; 
Indul  a  gyenge  hang  után  lábujjhegyen. 
Hallgatva  meg-megáll,  megint  tovább  megyén 

Hát  istenadta!  egy  kis  csecsszopó  leány 
Feküdt  a  bokorban,  letéve  mostohán  ; 
Kinyujtá  kis  kezét  és  sírt  keservesen  .  .  . 
—  Megszánta,  felvette  a  király  kegyesen. 

Jótettedért  jót  várj !  mondják  szóbeszédben, 
A  király  az  ösvényt  megtalálta  szépen  ; 
S  aggódó  népének  igaz  örömére, 
Éjfélre,  fáradtan  várába  elére. 

Minden  országába  irást  eresztett  ki 
A  gyermek  felöl,  de  nem  jött  érte  senki  ; 
Dajkát  kerestetett  tehát  Arvalánynak, 
Akit  az  udvarban  csak  ekkép  hivának. 

Királykisasszonyok  már  megnőttek  szépen, 
A  kis  Árvalány  is  megnőtt  azonképen  ; 
S  ki  rája  tekintett,  megállt  szeme,  szája. 
Álmélkodás  nélkül  nem  nézhetvén  rája. 

Hetedhét  országról  csudájára  jártak 
Sarkáig  leomló  hóselyem  hajának  ; 
Sötét  kökény  szeme,  karcsú  volt  termete. 
Nem  hitték,  hogy  földi  anyának  gyermeke. 

A  két  idősb  király-kisasszony  mérgesen 
Üldözte  mindezért  nagy  irígységiben  ; 
Nem  átallván  szegény  leánynak  mondani  : 
Nem  illet  a  szép  haj!  talált,  sehonnai! 

De  a  legkisebbik  nyájasan  bánt  vele. 
Kinél  bánat jában  vigasztalást  lele  ; 
Reá  a  két  nagyobb  mindig  árulkodott, 
S  mellette  mindig  a  jó  kis  leány  fogott. 

Történt,  hogy  a  szomszéd  királyfi  fényesen, 
A  várban  egy  napon,  lányt  nézni  megjelen  ; 
Mert  az  öreg  király,  három  lánya  közül, 
Egyet  régen  neki  igére  hitvesül. 

Az  ünneplő  ruhát  vévén  magokra  föl : 

A  lányokon  gyémánt,  arany,  gyöngy  tündököl  ; 

Fáradván  a  három  lány  szolgálatában. 

Ment  Árvalány  is,  de  csak  festett  ruhában. 

A  királyfi  őket  amint  sorra  nézte  : 
Árvalány  szépsége  mindjárt  megigézte  ; 
Szemét  soká  el  nem  tudta  venni  róla, 
Végtére  az  öreg  királyhoz  igy  szóla  : 

—  Kilenc  erős  ország  hatalmas  királya! 
Szép  is,  —  tudom  —  jó  is  felséged  leánya  .  . 
De  kihez  szívemet  szerelme  ragadja, 
Feleségül  nékem  csak  Árvalányt  adja! 

Reszketett  Árvalány,  mint  gyönge  nyárlevél, 
Lesütötte  szemét,  fel  is  nézne,  de  fél : 
Kebelében  a  szív  dobogott  sebesen, 
Szemlélvén  az  ifjú  király  szerelmesen. 

Gyönyörű  vagy,  mint  a  kertek  tulipánja! 
Légy  boldog  is  velem,  szerelmem  bálványa! 
Gyöngyökkel  borítom  szép  haját  fejednek. 
Királyi  székemben  bársonyra  ültetlek! 

És  a  legifjabbik  a  három  lány  közül. 
Szegény  Árvaleány  szerencséjén  örül  ; 
De  a  két  idősebb,  rút  irigység  között, 
A  szép  menyasszonynak  vesztére  esküdött. 

Felbútt  a  holdvilág,  eljött  az  éjszaka, 
De  boldog  Árvalány  soká  nem  alhata  .  .  . 
Midőn  nyugalomnak  adná  végre  magát : 
Két  álnok  teremtés  lenyírta  szép  haját. 

Álmában  Árvalány  igen  boldog  vala  .  .  . 
De  amint  felkelt  a  jövő  nap  hajnala. 
Szegény!  egy  pillantást  hogy  a  tükörbe  vet  : 
Elrémült  magától  .  .  .  s  a  szíve  megrepedt  .  . 

Édes  vőlegénye  jajgatva  siratta  ; 
Sirt  ásván  rozmarinbokornak  alatta  : 
Tulajdon  kezével  neki  ágyat  vete, 

—  Ez  a  szép  árvalány  gyászos  története.  — 

Ezen  nagyon  örült  a  két  gonosz  leány, 
De  meg  is  verte  ám  az  Isten  igazán  : 
Megőszült  mindenik  kevés  idő  alatt, 
Nem  kellett  senkinek,  vén  lánynak  ott  maradt. 

Szép  Árvalány  haját  a  várnak  ablakán 
Kiszórván  mérgesen  a  két  irigy  leány  : 
Jött  eg}^  nyájas  szellő,  s  egy  szálig  felszedé, 
És  elrepült  a  lány  temetője  felé. 

A  sirnak  halmára  három  szálat  letett  ; 
Aztán  amerre  szállt,  amerre  lebegett. 
Szálonként  hányta  el  völgyön,  hegyen,  mezőn, 
Útjában  mind  csak  ezt  suttogva  érthetőn  : 

—  Kelj  ki,  kelj  ki  árvalányhaj ! 
Föld,  fogadd  őt  kebeledbe! 
Szállj  le,  szállj  le,  enyhe  harmat! 
Süss  ki,  süss  ki,  nap  sugara! 

Nyargaló  szél,  fel  ne  gyomláld! 
Emlékére  Árvalán5mak  : 

—  Aki  nyugszik  sír  ölében, 
Rozmarinnak  ámyokában  ;  — 
Kelj  ki,  kelj  ki  árvalányhaj ! 

Szép  Árvalány  az  esti 
Szellő  szülötte  volt ; 
S  kikölt  az  árvalányhaj, 
Mint  a  szellőcske  szólt ; 

S  azóta,  hol  tenyészik  : 
A  rét  vidékinél. 
Lágyan  ringatja  anyja, 
A  csendes  esti  szél. 


Legények!  a  leányhoz 
Hogy  hívek  légyetek  : 

Bús  Árvalány  hajából 
Bokrétát  kössetek! 

Azt  szedjetek,  leányok. 
Ti  is  völgyön,  hegyen! 
Rút  a  leány,  ha  irigy  ; 
ö  jó,  szelíd  legyen. 


A  NÉPREGÉKBŐL. 

MÁRTA  KÖNYJE. 

Hol  a  Kárpát  havas  tetőin 
—  Mint  barna  csókák  teh  tara, 
Halk  szárnyütéssel  a  kifáradt 
Felhők  megülnek  éjszakára ; 

Hol  a  havas  rózsája  busui,  ^ 

S  a  törpe  fenyvek  tengő  szara  fut . 

Magában  egy  kicsinyke  to 

Áll  a  iésvölgyi  csúcs  alatt, 

Mely  Léltán  tiszta,  mint  a  kony. 

Ha  bús  leány  szemen  fakad  . 
Hiszen  könyhullatas  ozon]e! 
E  kis  tavacska  ;  Márta  konyáé. 

A  Tátránál  szép  pásztor-lányka  élt. 

Nyugalmas  völgyben  álla  haza 

Szép  pásztorlánynak  toszomszedja  volt 

A  Kárpát  legdélibb  vadásza ; 

Ez  a  bércek  sugár  fenyője, 

Vihartürő,  bátor,  nemes  ; 

Az  a  havas  szeüd  rozsaja. 

Szűz,  bájoló,  szemermetes 

Az  ifiu  élt-halt  a  leányért  ^^ 

S  hűségben  a  lány  ajka.^  keble  ho; 

Melv  a  két  szivet  éltete  :      ^^ 
Szerelem  volt  a  tiszta  levegő. 

Kincset  nem  juttatott  nekik. 
Szegény  kegyelmed,  vak  szerencse! 
De  a  boldogság,  mint  egy  jó  barát. 
Édes,  piros  borral  tölt  poharát 
Meghozta,  hogy  rájuk  köszöntse  ; 
És  hol  van  a  dús,  aki  —  mint  ők  — 
A  tiszta  szivnek  együgyű  szaván 
Küldvén  fohászt  jó  istenéhez  : 
Erőt,  egészséget  kérjen  csupán!? 

Mely  halványultan  elhalt, 

A  csendes  esti  hajnalt. 

Halvány  világú  életével 

A  barna  éj  sötét  fedé  el. 

Ugy  látszott  a  kőszál  a  bérc  felett. 

Mint  egy  imádkozásba  mélj-edett, 

Fehér  szakállú  órjás  remete  ; 

S  a  boldog  este  méla,  csendes 

Homályinál  a  két  szerelmes 

Még  nyájas-édesen  beszélgete. 

Jó  éjszakát  oly  sokszor  monda  már, 

—  Ismételvén  a  búcsu-csókokat,  — 

De  akit  még  egyszer  karjába  zára  : 

Szép  kedvesének  egy  meleg  szavára, 

A  jó  vadász  megint  csak  ott  maradt.  — 

Szólt  végre  a  legény:  ,én  távozom!' 

S  mond  a  leán3^ka  :  «oh  maradj,  maradj !» 

,Hol  a  zergék  gyors  nyája  jár, 

Ott  leljen  a  hajnal-sugár!' 

«Ah,  a  Kárpátokon  veszélybe'  vagy! 

Az  út  sikamlós,  bérce  tiszta  fagy  ; 

Átfúnak  a  hideg  szelek  : 

Szerelmem,  én  iigy  féltelek  !» 

,Hadd  fújjon  át  a  Kárpátok  szele. 

Majd  felmelenget  Mártám  kebele  .  .  .! 

S  el,  el  most  a  bércek  közé! 

Merész  vadásznak  társa  :  vész  ; 

Szelíd  galamb,  Istefi  veled ! 

Az  estve  újra  hő  karomba  tesz!' 

A  rengeteg  bércek  tövéhez 

A  gyors  vadász  elére  ; 

Halmocska  oldalán  ledőlt  a 

Föld  harmatos  gyepére  ; 

S  járván  mindig  hű  gondolatja, 

A  szép,  a  hű  pásztor-leányon,  — 

Mely  lelkét  lágy  karján  ringatta. 

Igen  szép  volt  az  éber  álom  : 

Gondos  gazdasszony,  rendes  ház  körül, 

Ki  a  fáradt  vadász  elébe 

Kiáll  az  útra,  majd  a  dombra  ül, 

S  virgonc  fiúcskát  nyújt  ölébe  ; 

Gagyogni  kezdő  gyermekére 

Mig  híven  hallgat  boldog  apja  : 

Válláról  súlyos  fegyverét 

A  hű  nő  nyájasan  lelopja  ; 

Lelkének  könnyebben  esik. 

Ha  csak  hazáig  is  viszi  ; 

Hisz  ő  elbirja  könnyedén  .  .  . ! 

Az  áldott  lélek  azt  hiszi  .  .  . 

Mig  így  merengett,  csendes  álom 
Nyoma  a  fáradt  testet  el ; 
S  más  új  világ  állt  a  vadász  előtt, 
Csodás,  szétfoszló  képivel. 
Ugy  tetszett  :  rengetegbe,  jár. 
Holott  szirt  s  omladék  fölött, 
Vérben  fetrengő  párja  mellett. 
Hófehér  vad  galamb  nyögött  ; 
Majd  megszólamlott  a  galamb  : 
«Szerehnem,  én  ugy  féltelek ! 
Kárpátokon  veszélybe'  vagy    .  .  . !» 
S  eltűnt  galamb,  rom,  rengeteg  .  .  . 
Mert  a  vadász  fölébrede  .  .  . 
S  hol  a  zergék  gyors  nyája  jár, 
Felhőkbe  nyúló  bérceken 
Találta  a  hajnalsugár! 

Hogy  elvált  a  kedves  vadásztól, 

S  a  csendes  éj  a  földre  szállá  : 

Nyoszolyája  fehér  párnáin. 

Nyugalmat  Márta  sem  talála. 

Járván  mindig  hü  gondolatja 

A  szép,  a  hü  vadászon  : 

Mely  lelkét  lágy  karján  ringatta, 

Mint  hattyút  a  tó  játszi  habja. 

Igen  szép  volt  az  éber  álom. 

Rokon  lelkeknek  vágya  egy  ; 

Ifjával,  egy  kép  állt  előtte, 

De  szüzen-gyöngéd  színezettel .  .  . 

Mig  fáradt  pilláit  beszőtte. 

Selyem  pókhálójával 

A  csendes  szenderület  ; 

Uj  képeket  mutatván 

A  rajongó  álom-élet. 

Ugy  tetszett  :  hűvös  árny  alatt, 

Melyet  magános  zöld  fenyő  vetett, 

Gyászos  szalaggal,  rozmarin- 

Csomót,  füzért  kötözgetett  ; 

És  megzudúla  hirtelen 

Az  ágakon  Kárpát  sebes  szele, 

S  a  földre  hullt  a  zöld  fenyő 

Elszáradt  ága,  sárga  levele. 

S  mig  árnya  meghosszabbodék, 

«Szdid  galamb,  Isten  veled  .  .  .  !t> 

Sóhajtott  a  száraz  fenyő, 

S  a  küzdő  lány  felébredett. 

«Karomba  hozza  őt  az  este!* 

Mond,  s  kedvesét  hün  várta,  leste. 

Eljött  az  alkony, . . .  nem  jött  a  vadász 
♦Uram  teremtőm,  hol  van  ő?» 
A  kínos  éjre  szép  reggel  viradt  .  .  . 
De  a  vadász  nem  jött  elő. 

Leszállt  az  estve  újólag, 
Hová  maradt  a  kedvesem? 

A  Kárpátok  veszélye  nagy  .  .  . 
Oltalmazd  őt,  jó  Istenem !» 

S  harmadnapon  a  hű  leány, 
Hegyen,  völgyön  bolyongva  jára, 
Kiáltozván  a  jó  vadász  nevét  : 
Hideg  viszliang  felelt  szavára. 

S  im  a  jégvölgyi  csúcs  alatt, 

Holt-hidegen  találta  őt, 

Estében  szikla  tépte  meg 

A  hű  kebelt,  a  barna  főt. 

Megzúdult  a  sugár  fenyőn 

Kárpát  halálthozó  szele  ; 

Csak  hosszú  halvány  árnya  van  .  .  . 

Sárgán  lehullott  levele! 

Szegény  fehér  galamb! 

Hol  nyögve  búgsz,  a  barna  rom, 

—  Mig  élted  puszta  rengeteg  — 

A  szörnyű  fájdalom. 

Mutatta  álmád,  hogy  bus  rozmarin- 

Füzér  fog  lengni  híved  hamvain. 

Hol  ifjú  élte  megszakadt, 
Ott,  a  jégvölgyi  csúcs  alatt 
Talált  nyugalmat  a  vadász ; 
Felette  kis  fenyő  kereszt. 
Amelyet  tiszta  harmatával, 
A  fájdalom  s  hűség  f ereszt  .  .  . 
S  hű  Márta,  a  boldogtalan  szűz, 
Hivét  addig  siratta  ott, 
Mig  egyszer,  a  szirtre  hajtván  fejét 
Bujában  kővé  változott. 
S  kisírt  könyűiből. 
Kerek  tavacska  lőn. 


Forrása  nincsen,  s  nem  apad  ki 
A  kerek  tócsa  kebele  : 

A  kőlány  minden  hajnalon 
Friss  cseppeket  hullat  bele,  — 
És  tiszta  e  köny  bús  özönje  .  .  , 
E  kis  tavacska  :  Márta  könyje ! 


A  HALASZ  ES  ARANYHAL. 

A  Tisza  partján  n\-ári  éj  vagyon, 
A  rekkenő  hőség  enyhült  nagyon  ; 
Zúg  a  nádas,  a  viznek  erdeje, 
S  habokra  hajlong  bokrétás  feje. 

Körül  a  táj  az  éjben  elmerült ; 
Csak  a  kuvik  szól,  más  madár  elült, 
Dalolt,  kicsinyeit  megápolá, 
S  fejét  meleg  szárnya  alá  dugá. 

A  nádas-lakók  legfurcsábbika 
Ámitva  bömböl,  a  bölömbika  : 
S  a  suta  fürjnek  pitypalatyinál 
Féléjszakán  a  szája  be  nem  áll. 

A  nyeíj  kolompja  mint  egy  éj  harang, 
—  Elhallik  messze,  harmaton  a  hang 
Mélán  beszél  át  a  nagy  éjszakán. 
Az  éj  magány  még  csendesebb  szaván  ; 

S  mintha  dobnál  a  vizbe  nagy  követ, 
Egy  loccsanást  benn  új  meg  i'ij  követ 
Vadréce-pár  csap  a  habokra  ott. 
Vagy  egy-két  torkos  harcsa  felbukott. 

S  mig  a  túlpartról,  az  ég  enyhibeu, 
A  csárda  szürkül  át  nagy  kétcsen  : 
Imitt  a  kecsegés  halásztanyán, 
A  megrakott  tüz  víg  szikrákat  hány  ; 

A  kört,  kisebb,  nagyobb  cselédivei, 
Karád  a  vén  halász  foglalja  el  ; 
Regényes  a  kép  és  vonzó  nagyon  .  . 
A  Tisza  partján  nyári  éj  vagyon. 


.Szeretnétek,  fiuk,  ha 

Beszélnék  egy  regét, 

Minőt  a  hét  apátok 

Lelke  sem  hallá  még?' 

így  törte  szós  Karád  meg 

Az  álmos  hallgatást. 

Vetvén  a  füzfagalyból 

A  tűzre  jó  rakást. 

'Jó,  hát  mondok  ;  hanem  még 

Más  a  dolog  sora  : 

Torkom  kiszáradott,  mint 

Az  országút  pora  ; 

Mert  hasztalan!  biz  én  már 

öreg  legény  vagyok! 

Bor  nélkül,  vizlucsokban 

Nyáron  is  megfagyok  . 

Kenyerem  víz,  de  inni 

Nem  kell  nekem,  szegény  .  .  .! 

Ha  megabitom  a  bort, 

Csak  bort  iszom  biz  én! 

Azért  szolgám,  ugorj'  át! 
Zörgesd  fel  Dávidot  ; 
Mondd  :  a  vén  halkapó,  túl 
Szörnyen  megszomjazott  ; 
S  nem  a  világ  —  tudod  már! 
Egy-két  sovány  keszeg  ; 
De  kitépem  szakálát. 
Csak  jól  ne  mérje  meg!' 
S  mig  meghasad  köd  és  hab 
A  gyors  ladik  nyomán, 
Karád  nagyot  kiált  még 
A  távozó  után  : 


l83 


,Ne  késs'  sokáig,  áldom 

Fiú  az  Istened  .  .  .!'  i 

—  S  felbillentvén  kalapját,  I 

—7  Megnézte  az  eget ;  — 

,Úgy  sem  lesz  még  időn  túl 

Egy  kis  borozgatás, 

Hiszen  kenyérebéden 

Alig  van  a  kaszás!' 


Volt  egyszer  egy  király  ;    —  már 

Nem  tudom  a  nevét. 

Mert  még  gyermekkoromban 

Hallottam  e  regét ;  — 

Budán  lakott,  elég  az 

Hozzá,  s  magyar  vala  ; 

Kenyere  háború  volt. 

Melyben  meg  is  hala. 

A  tengerről,  hol  egyszer 

így  háborúskodott : 

Magával  egy  igen  szép 

Aranyhalat  hozott. 

És  a  királykisasszony 

Nagyon  örült  neki ; 

Hol  asztalára  tette, 

Hol  ablakára  ki  .  .  . 

Azonban  a  halacska 
Nőtt,  nőtt,  nevelkedett, 
Hogy  már  a  .szűk  üvegben 
Alighogy  férhetett ; 
S  gyakran  mosolygva  nézvén 
A  jó  szívű  király. 
Hogy  édes  lánya  benne 
Minő  kedvet  talál : 

A  szép  Margit-szigetben 

—  Szolgám!  te  vagy  az  ott  .  .  .?  — 
.  .  .  Egy  rendes  kis  halastót 
Gonddal  csináltatott. 

Mely  takaros,  de  még  is 
Elég  tágas  vala, 
Pedig  kristály-üvegből 
Feneke,  oldala. 

S  minden  istenadott  nap 

A  szép  királyleány 

Ott  termett  a  szigetben, 

Keresztül  a  Dunán  : 

Elnézte  órahosszat 

A  fürge  szép  halat, 

S  megázott  nem  csak  egyszer 

A  drága  patyolat 

A  gyönyörű  teremtés 

Kezén,  —  hogy  szaporán, 

örömlihegve  kapott 

A  halkirály  után. 

Mely  gondos  ápolóját 

Már  szintúgy  ösmeré, 

S  morzsolgató  kezéből 

Az  étket  elvévé. 

Tubácska,  gerle,  mókus, 

Minden  feledve  lett  ; 

Halát  szerette  a  lány 

A  többiek  felett. 

De  hirtelen  megárad 
Egy  éjjel  a  folyam  ; 
Sziget  s  tavacska  a  viz 
Alá  temetve  van. 
És  reggel,  a  világ  hogy 
A  két  partra  siet : 
Csupán  a  fák  mutatták. 
Mely  tájon  a  sziget! 
Az  áradás,  ahogy  jött. 
Hamar  el  is  szaladt. 
De  a  tóban  a  halnak 
Csak  hűlt  helye  maradt ; 
Szilaj  habok  lopák  el. 

Ragadva  azt  tova, 

S  hét  országnak  halásza 

Sem  mondja  meg:  hova? 


Rimánkodott  atyjának 
A  lányka,  hogy  neki 
Az  elszökött  halacskát 
Ismét  kerítse  ki ; 
—  Azt  gondolta,  a  lelkem, 
Hogy  ez  csak  úg}^  lehet!  — 
Király  szive  megesik 
Lányán,  akit  szeret  ; 
És  országszerte  hangzott 
Kevés  idő  alatt, 
Hogy  aki  kézre  tudja 
Kerítni  a  halat. 
És  azzal,  nagy  sietve 
Budavárába  fut  : 
Becsületen  felül  még 
Kap  egy  egész  falut. 
Még  a  pap  is  halász  lett, 
S  félország  szaporán  ; 
Vége!  elmenni  halnak 
Nem  lehet  a  nyomán! 

Akkor  a  Tisza  partján 
Egy  kis  házacska  állt, 
Melyben  legényíiával 
Öreg  halász  lakált  ; 
A  ház  e  tájon  állott 
Nem  messze,  ugy  lehet  : 
Szegény  apám,  —  nyugodjék! 
Még  tudta  a  helyet. 
S  hogy  híre  hamva  sincs  már, 
Nem  kell  csudálni,  mert 
Hejh  a  Tiszán  azóta 
Igen  sok  víz  lement! 

Mig  a  legény  a  vizén, 
Gyalmot  szedett,  vetett  : 
Vén  apja  már  csak  a  j() 
Tanyán  tüzelgetett! 
Sokat  tudott  beszélni 
A  régiek  felől, 
S  hogy  háborúban  is  volt, 
Látszott  beszédiből. 
S  nem  hiábanvalóság 
Volt  szájában,  ha  szólt  ; 
Mint  a  fehér  galamb,  ősz, 
De  jó  erőbe'  volt. 

S  egyszer,  tudná  az  Isten, 
Mi  lelte  a  legényt? 
De  tenger-éjszakán  át 
Nem  hunyta  be  szemét  ; 
Sápadt  volt,  és  sóhajtott  .  .  . 
Nem  mondta,  mije  fáj, 
Bánat  csüggött  a  szívén, 
Mint  valami  nadály. 
Csolnakján,  nem  csak  egyszer, 
Vízmentiben  lement, 
Mert  andalgási  közben, 
Lapátja  csak  pihent  : 
S  hálóját  a  fenékre 
Ferdén  buktatva  el : 
A  gyors  habokra  bámult, 
S  fél  nap  se  húzta  fel. 

Megmondom  én,  mi  volt  a 

Szegény  fiú  baja  : 

Szivében,  szerelemnek 

Zúgott  hamis  zaja  ; 

De  gazdag  úri  lány  volt 

A  fiú  kedvese, 

S  szép,  hogy  mellette  Tündér 

Ilona  semmi  se! 

S  ráfogni  is  ki  merné  .  .  .? 

A  gazdag  úri  lány, 
Szintúgy  epekedett  a 
Halászlegény  után. 

Egyszer,  hogy  a  legény  a 
Vízparton  álldogált, 
Hogy  már  megszégyenítse 
Dologtalan  fiát : 
A  vén  halász,  kezébe 
Nehéz  hálót  fogott, 
S  a  sarkantyú  vizéhez 
Azzal  eltapodott  ; 
Lenyomta  a  fenékre  .  .  . 
—  Fiához  mit  se  szólt,  — 
S  midőn  felhúzta  :  benn  az 
Aranyhalacska  volt. 


Megadta,  amit  igért,  &j 

A  bőkezű  király  ;  J 

—  Nem  játszik  az  szavával. 

Királyi  szó  megáll!  — 

S  a  vén  halász  fiával 

Budára  ballaga. 

Hogy  az  aranyhalacskát 

ő  adja  át  maga; 

S  hogy  amit  rég  óhajtott, 

Meglássa,  a  —  Dunát, 

Meg  a  királyt,  s  lakását. 

A  hirneves  Budát. 


S  hogy  megj övének  onnan, 

örülve,  gazdagon, 

Mely  mondva  volt  a  hosszú 

Pecsétes  iraton  : 

Elfoglalják  az  árnyas 

Szigetben  a  falut, 

—  Hol  vigan  a  nagy  és  kis 

Tiszának  árja  fut,  — 
S  ez  a  nemes  levélben 
Halász  nevet  nyere, 
Amelynek  két  aranyhal 
Volt  ékes  címere. 


Szép  kedvesét  az  ifjú 
Elnyerte  csak  hamar, 
És  boldog  volt  az  uj  pár, 
Mint  a  vizben  a  hal ; 
S  a  vén  halász  közöttök 
Élt  nagy  nyugalmasan  ; 
Bor  közt,  hires  Budáról 
Beszélve  untalan. 
Elmondta  :    a  király  mily 
Édesdeden  beszélt, 
Mi  több  :  vállára  tette 
Háromszor  is  kezét! 
És  büszke  volt  ezekre, 
S  szivének  jól  esett, 
Hogy  nemzetes  nagy  uram 
Névvel  neveztetett. 
Amelyet  a  királytól 
Kapott  a  vén  halász. 
Füzes  Tisza-szigetben 
Máig  meg  van  Halász. 
Elmondván  szós  Karád  a 
Híres  halász-regét, 
Álom  foga  be  aztán 
A  hallgatók  szemét ; 
S  az  iskolás  fiú  a 
Mesével  álmodott  : 
Horgával  a  Tiszából 
Aranyhalat  fogott. 

CSÖRSZ  ÁRKA. 

Borsod  s  Heves  határán, 
Jö  vándor,  aki  jársz, 
A  sík  vidéken  egy  vén 
Ároknyomot  találsz ! 

Ez,  mint  órjás  ekétől 
Szántott  barázda- vit, 
Tiszától  a  Dunának 
Néhány  mértföldre  fut. 

Magas  partját  mi  végett. 
Mikor  s  ki  hányta  fel? 
Az  eltűnt  századoknak 
Homályiban  vesz  el ; 

S  ugy  áll  a  zöld  mezőben, 
Mint  nagy  királyi  sír, 
Melynek  porlott  uráról 
Rég  megnémult  a  hír. 

De  annyi  szent  igaz,  hogy 
Sok  százados  korú  ; 
—  S  jó  hogy  nem  szól,  beszéde 
Mert  volna  szomorú!  — 

Sok  év  dúló  hatalma 
Megküzködött  vele  ; 
De  földdel  még  máig  sincs 
Betöltve  kebele. 

S  ki  tudja,  még  körüle 
Hány  embernj'om  kihal! 
Mig  ví  idő  s  enyészet 
Rontó  hatalmival. 


I 

De  —  mint  a  népnek  ajkán 
Máig  forog  neve,  — 
Csörsz  árkáról,  halljuk  meg, 
Mit  mond  az  agg  rege. 


Régen,  felette  régen, 
Sok  tenger  év  előtt, 
Előbb  mint  a  magyar  néj 
E  szép  hazába  jött  : 
A  kósza  Longobárdok 
Királya  Rád  vala. 
Pannonián  ki  ur  lőn, 
Karjának  általa. 
A  nagy  Dunának  árja 
Fedezte  birtokát. 
Melynek  kövér,  meződús 
Partján  ütött  tanyát. 


Rád  i'ir  kemény  vitéz  volt. 
Termetre  óriás. 
Esetlen  durva  bárdját 
Három  se  birta  más. 
Vad  arca,  rőt  szakállal 
Szemig  benőve  volt ; 
Többet  mondott  szemével. 
Mint  ajkival,  ha  szólt. 
Harc  volt  egész  világa, 
S  alig  hogy  megpihent, 
Mint  a  darázs  kizúdult 
S  imét  csatákba  ment. 
S  akit  balsorsa  ottan 
Keze  ügyébe  vitt  : 
El  nem  beszélte  otthon 
A  harc  történetit. 

Történt  egykor,  hogy  Rád  úr 
Kemény  csatába  szállt : 
Frigvesnek  hítta  Csörszöt, 

A  szép  avar  királyt  ; 
És  ott,  hol  a  Tiszának 
Zuhognak  habjai, 
Vad  tűzzel  ültének  fel 
Csörsz,  és  avarjai. 
És  amint  összeforrott 
A  két  király  hada  : 
Elsöpré,  mint  az  árvíz, 
Ki  rája  támada. 
Az  ütközet  kemény  volt. 
De  gyorsan  vége  Ion, 
Mert  elfutott  az  ellen, 
S  elhullt  a  harcmezőn. 

Megadván  ellenének 
Rád  a  halálcsapást  : 
Ivott  Csörsszel  Hadúrnak 
Kegyetlen  áldomást. 
Aztán  a  harci  zsákmány 
Osztályra  vettetek. 
Jutott  a  hadfiaknak, 
Bőségiből,  elég. 
De  Csörsznek  semmi  kedve 
Osztozni  nem  vala, 
Mert  szíve  gondolat  ja 
Továbbra  szárnyala  ; 
Mert  szive  gondolat ján 
Rád  úr  leánj-a  élt. 
Szép  Délibáb,  jutalmul 
Frigyes  csatáiért. 

A  puszták  vadrózsáján 
Merengtek  álmai, 
Csatás  szivét  megejtek 
A  lányka  bájai ; 
S  megesküvék  :  alatta 
Bár  romba  dől  a  föld, 
S  az  ég  fejére  omlik  .  .  . 
De  bimi  fogja  őt! 

Rád,  tűzhelyére  vivén 

Harcot  leső  hadát, 

Feléje  Csörsz  imígyen 

Hallatta  szózatát  : 

♦Rád,  jó  szomszéd,  frigyes  társ. 

Ur  szép  Pannonián! 

Megharcolá  csatáját 

Csörsz  értted  a  csatán  ; 

Kit  a  halas  Tiszának 

Uralnak  martjai, 

És  érte  élnek,  halnak 

Kemény  avarjai. 

Kinek  hatalma  nagy,  —  de 

Meglásd !  —  nagyobbra  nő  .  .  . 

Harcdíj  fejébe'  kéri 

Szép  Délibábot  ő!)) 

S  kis  szíve  Délibábnak 

Gyorsan  dobog  vala. 

Oly  kínos-édesen  fáj 

A  szónak  általa  ; 

S  a  fájó  édes  érzet, 

Titkos  szerelme  volt, 

Mely  olthatatlan  lánggal. 

Szép  Csörsz  felé  hajolt. 

De  Rádnak,  Csörsz  beszédén. 

Szörnyen  főt  a  feje  ; 

Még  most  nem  volt  tanácsos, 

Hogy  vétsen  ellene  ; 

És  bár  eszébe'  sem  volt 

Od'adni  a  leányt  ; 

—  Mert  készült  birtokából 

Kitolni  Csörsz  királyt,  — 

Gondolkodott  .  .  .  vad  arca 

Villámokat  lövelt, 

Mig  fortélyos  fejével 

Végül  imígy  felelt  : 

*Nem  bánom  Csörsz,  leányom 

Legyen  menyasszonyod! 

De  birni  öt  —  Hadúrra 
Mondom !  —  csak  úgy  fogod  ; 
Ha,  —  jól  figyelj !  —  Tiszádnak 
Vizmosta  partira, 
Melyen  jövel,  az  úton 
Vízen  viszed  haza  ! 
Hatalmat  emlegettél. 
Láttasd  meg  jó  vitéz! 
És  Rád  édes  leányát 
Karodba  tenni  kész!» 

Megértvén  Csörsz  imígyen 
A  nagy  határzatot, 
Népével  tűzhelyére 
Sietve  távozott. 
Hószínű  harci  mén  fútt 
Szép  Csörsz  király  alatt, 
S  ott  termett  a  Tiszánál 
Miként  a  gondolat, 
Arcára,  gyors  utában 
Lágy  szellet-ár  omolt, 
S  a  szellő  Délibábnak 
Meleg  fohásza  volt. 


Partszaggató  Tiszánál, 

A  zöld  füzes  felett, 

Száz  meg  száz  kéz  tőré  fel 

A  megfeküdt  gyepet  ; 

Csörsz  népe  talpon  állott 

Talpon  egész  hada, 

S  nagy  és  kicsiny,  ifjú  s  vén, 

Munkában  izzada. 

Tekintsd  a  hangyabolyt  meg, 

Ha  felbolygatva  lön  ; 

Úgy  hemzsegett  az  ember 

A  népesült  mezőn. 

Égett  a  munka,  éjjel. 

Nappal,  későn,  korán, 

Hogy  mély  árok  hasadt  a 

Dolgos  sereg  nyomán ; 

S  Tiszától  a  Dunának 

Vett  a  mezőn  futást, 

Naponkint  mind  tovább  nyúlt, 

S  haladt  szemlátomást. 

Csörsz  mindenütt  jelen  volt ; 

Ha  dőlt,  ha  lankadott  : 

Népének,  biztatása 

Megint  erőt  adott. 

Szép  Délibáb  sóhajtva 

Nézett  kelet  felé. 

Kétség,  remény  s  szerelme 

Fogyasztá,  élteté! 

Egykor,  hogy  fenn  virasztott, 

S  vérzé  a  bú  nyila. 

Álmot  küldött  a  hajnal 

Nedűs  pilláira. 

S  előtte  álmain  szép 

Tündér  világ  terűit, 

Amelyben  száz  varázs  kép 

Támadt,  meg  elmerült. 

Hü  Csörsz  király,  s  az  árok 

Tünék  fel  álmain, 

S  szerelmes  vőlegénye 

Őt  vitte  habjain  ; 

Felébredett  .  .  .  s  boldog  volt 

Az  édes  álmakon. 

És  várván  várta  hívét, 

A  gyors  hullámokon. 

De  hasztalan  remélt,  várt, 

S  epedt  a  hü  leány. 

Mert  Csörsz  királyt  lováról 

Egy  vészes  éjszakán, 

—  Sürgetve  nyargalózván 

Az  árok  mentiben  — 

Az  ég  tüzes  villáma 

Üté  le  hirtelen. 

Ki  vérengző  csatákban 


Tompa  Mihály  munkái.  III. 

Párjára  nem  talált : 

Erős  Isten  nyilától 

Látá  meg  a  halált. 

És  a  meglankadott  nép, 

Legott  pihenni  tért, 

Megátkozván  az  árkot 

Sok  fáradalmiért, 

S  szerelmes  Délibáb  ...  ah 

Mély  volt  szívbánata  .  .  . !  - 

Elhalt,  miként  az  alkony 

Csendes  fuvallata. 


Az  ároknak  tövénél. 
Ároktő  most  is  áll 
Borsodban,  a  Tiszának 
Füzlepte  partinál. 
S  a  hely,  hol  véget  ére. 
Néptől  megszállva  Ion, 
Épülvén  Árokszállás 
Az  áldott  sík  mezőn. 
Sok  év  letűnt,  mióta 
Az  árok  megszakadt. 
De  a  regének  ajkán 
Csőr  szarka  felmaradt. 


Nézzétek  Délibábot  .  .  . ! 
Verőfényes  napon 
Meg-megjelen  remegve 
A  sík  határokon. 
Az  alföldnek  vidékin 
Tűnő  szárnyon  lebeg, 
Csörsz  nyughelyét  keresve. 
És  nem  találva  meg. 
S  kesergvén  most  is,  akit 
Hajdan  könyezve  várt : 


195 


Elönti  könyözönnel 
Körül  a  láthatárt. 
És  újra  látja  álmát, 
Melyet  rég  álmodott, 
Mert  megtelik  viz-ámnyal 
Csörsz  árka  is  legott. 

A  VIRAGREGEKBOL. 


ELŐHANG. 

Szent  természet!  dajkálkodó  anyám, 
Szeretlek  én  kimondhatatlanul! 
Gyönyör  s  megnyugvás  lelke  száll  reám. 
Lombod,  virágod  ha  sarjad,  ha  hull. 
Tanulni  menvén  hozzád  :  megjövök 
Édes  kincsekkel,  mint  a  fürge  méh, 
Megkönnyebbülök  karjaid  között, 
Ha  szivem  bú,  szemem  köny  terhelé. 

Járok  sivatag  szikla-ormokon. 
Hol  a  tél  örök  hóágyat  vete  ; 
Zuhatagok  kő-párkán\^ára  von 
A  mélység  vonzó,  vad  igézete  ; 
Eltekintek  a  sugár  fenyveken, 
A  kis  mohon,  kit  a  vén  szirt  növel  : 
S  magam  mindig  boldognak  érezem 
A  fenséges  természethez  közel! 

Szilaj  viharban  zúg  a  rengeteg, 
S  távol  nj^ögést,  sirámot  hallani  ; 
Majd  megdöbbentő  csendet  öltenek 
Üres  templomként,  völgye,  halmai  ; 
Mi  rebben,  suttog  néha  rejtekén, 
Holott  hangosan  szólni  nem  merek?  .  .  . 
Talán  láthatlan  leskődnek  felém 
Lombok  me'^ől  az  erdő-szellemek? 

Hallgatom  a  bokron  a  madarat, 
Midőn  dalolván,  búsul  vagy  szeret ; 
Amely  mosolygó  völgyeken  halad  : 
Merengve  nézem  a  futó  eret  ;  — 
Itt  nyílnak  a  virágok  ezrei. 
Kik  illatozva  partját  ellepek  : 
Itt  szokták  éltök'  átenyelgeni  : 
Kék  s  aranyszínű  fátyolkák,  lepek. 

Kedves  virágok!  a  kert  és  mező 
Szűz  gyermeki,  szeretlek  titeket! 
Ha  a  kikelet  várt  ideje  jő  : 
Vágyódó  lelkem  közétek  siet  ;  — 
Halmon,  mezőkön  ér  a  tárnádat, 
Hol  véletek  sorban  ismerkedem  ; 
S  hervadni  látván  szép  orcátokat  : 
Fáj,  de  még  az  is  jól  esik  nekem! 

Holdvilágon  és  csillag  fényinél. 
Midőn  a  föld  álomba'  szendereg  : 
Mint  aki  szól,  érez,  mint  aki  él ; 
Halk  suttogást  hallok  közöttetek! 
És  látlak  járni-kelni  nesztelen, 
Remegve  érni  egymás  aj  kihoz, 
S  mintha  érteném  :  hogy  a  szerelem, 
Hogy  bánat  és  vágy,  ami  összehoz. 

S  mikép  csillámló  harmat  képiben 
Száll  meg  a  lombon  a  langy  éji  köd 
A  hű  csalódás  megszáll  lelkemen, 
És  bút,  szerelmet,  vágyat  összeköt, 
Szővén  belőlök  ábrándos  regét. 
Kert  és  mező  virági !  rólatok  ; 
Megmentni  vágyik  éltetek  felét, 
Ha  elhervadtok,  ha  meghaltatok! 

Szeretlek,  szép  virágok,  titeket  .  .  . ! 
Színben,  illatban  gazdag  éltetek 
Tartsa  meg  frissen,  ifjan  lelkemet. 
Míg  láthatlak,  míg  köztetek  leszek  .  . 

Jertek,  lakjatok  aztán  síromon, 
Vegyétek  vissza  hűlt  szivem  felett. 
Mit  annak  ti  adatok  egykoron  : 
Az  ifjúságot,  szint,  és  életet! 


AZ  IBOLYA  ALMAI. 

Ah  én  boldogtalan,  kicsiny  virág! 
Ki  élek  búsan,  észrevétlenül : 
Nem  jő  én  hozzám  szellő,  napsugár, 
A  pillangó  is  rajtam  átrepül  ; 
Csak  néha  látom  a  kéklő  eget, 
Ki  szeretettel  adta  színemet. 
Fölém  kinyúlnak  a  sötét  galyak  ; 
Elém  irigy,  rút  füvek  állanak, 
Még  a  szép  világot  sem  láthatom  : 
Ah,  én  boldogtalan  vagyok  nagyon! 

Szép  tavasz-estén  a  kis  ibolya 

Sorsa  felett  imigy  panaszola, 

S  irigylő  gondolattal  átfutott 

Szegfűt,  violát,  rózsát  s  liljomot. 

A  hold  fölebb  fölebb,  majd  délre  hág, 

S  még  ébren  van  a  merengő  virág  ; 

A  lágy  szellőben  ingó  bokrokon 

Reszketve  omlik  szét  az  éji  fény. 

Végre  elaludt  e  gondolaton  : 

Ah,  bár  vadrózsa  tudnék  lenni  én! 

Beteljesült.  Álmában  rózsa  lön. 
Vadrózsa,  nyilt  s  szellős  halomtetőn  ; 
Üdvözletére  lepkék  jöttének. 
Fejét  ringatták  dalló  lágy  szelek. 
Előtte  délibábos  messzeség. 
Felette  a  menny,  nyájas  tiszta  kék. 
Az  ég  kék  földjén  arany  sugarak, 
Melyek  reá,  ragyogva  omlanak. 


I 


199 


örült,  hogy  hintázhatta  a  szabad 
Légben,  a  karcsú  ékes  ágakat. 

Boldog  volt  a  virág  s  szólt  csendesen  : 
Látván  virágit,  lombját  s  tövisét, 
«Virág,  lomb  ékesít  ;  a  tüske  véd, 
Szépség,  ifjúság,  hatalom  velem !» 
De  nem  sokára  a  vidék  felett, 
Tornyosultak  setétlő  fellegek  ; 
A  sebes  zápor  gyorsan  megered, 
Leverve  róla  szirmot,  levelet. 
Majd  zúgó  szél  üvölt,  —  vadrózsa  árva 
Fejét  a  föld  szennyes  porába  mártva. 
S  mig  álmodnék  kevélyen,  boldogan  : 
Ifjúság,  szépség,  veszve,  veszve  van! 
ö  puszta  kóró,  él,  de  halva  már, 
Reá  undok  pók  hálót  kötni  jár  ; 
De  íme  látja,  hogy  csak  álmodott  .  .  . 
Oh,  —  felsóhajt  :  vadrózsa  nem  vagyok! 

És  újra  csendes,  holdas  este  lett, 
És  újra  mély  ábrándba  mélyedett  : 
Ah,  a  mező  olyan  vad,  néptelen! 
Belől,  a  kertben  volna  jobb  nekem  : 
Holott  hü  gond  s  szorgalmatos  kezek, 
Ápolgassanak  és  növeljenek. 
A  hajnalkának  boldog  élte  van  : 
A  gyám  vesszőre  felfut  magasan. 
Ha  a  rut  szél  jön,  megkapaszkodik  .  .  . 
S  elszenderülvén  ígyen  álmodik  : 

Hajnalka  volt.  Virággal  teljesen. 
Sugár  szil  ágait  ölelte  fenn. 
Amelynek  erős  lombos  alkata 
Zúgó  szelekkel  zúgva  dacola. 
És  boldog  ő!  midőn  virága  hull  : 
Utána  fájó  sziwel  nem  sóhajt, 
El  jő  a  hajnal,  visszaadja  majd  .  .  . 
S  egy  elvesztettért  tizzel  gazdagul. 


De  megdördül  az  ég  nagy  hirtelen, 
Villám  cikázik  bús  felhőiben  ; 
Egy  pillanat  ...  s  az  égi  tüz  lesújt, 
Csapása  tör,  ront,  —  izzó  lángja  gyújt  .  . 
A  büszke  szilfa  forgács  és  szilánk,  — 
Ledönté,  meggyujtá  az  égi  láng  ; 
Szegény  virág!  indája  fonnyad,  ég  .  .  . 
De  íme  látja  :  hogy  csak  áímodék. 
És  hosszú,  halk  lélekzetet  vészen  : 
Ah,  jó,  hogy  nem  vagyok  hajnalka  sem! 

És  harmadízben  szállt  alá  az  est  ; 
Ábrándba  mélyed  ismét  örömest 
Bokor  tövében  a  kis  ibolya, 
S  most  a  fehérliljomra  gondola. 
Ah,  oly  magasan  nem  jó  állani! 
Oda  járnak  az  ég  villámai, 
Mel3/eket  a  fennség  magára  von  .  .  . 
Legyek  én,  legyek  fehérliliom! 

S  meglőn.  Álmában  ugy  látá  magát  : 
Mint  a  kert  karcsú  fehérliljomát, 
Magasan  nem  állott  mások  felett. 
De  látott  napsugárt,  kéklő  eget. 
S  ő,  ez  átváltozásnak  általa 
Igen  kevély,  igen  boldog  vala! 
Mert  minden  illat  s  bűbáj,  ami  csak 
Kebledben  rejlik,  oh  jó  anyaföld! 
S  mit  a  napsugár  szirmaikba  szőtt 
A  tavasz  ifjú  szép  viráginak  : 
Mindaz  egy-magán  egyesülve  van! 
És  áll  a  liljom  büszkén,  boldogan. 

A  kertbe  három  ifjú  hölgy  jőve. 
Telvén  a  sok  virágban  öröme, 
S  megszólal  egyik  ékes  hajadon  : 
Ah!  milyen  bájos  ez  a  liliom! 
Ugyan  törjük  le  .  .  .!  s  szörnyű  félelem 
Foga  el  a  hallott  beszédeken  ; 


Szorongásban  telt  aztán  élete  .  .  . 
Ha  nyilt  az  ajtó  :  ő  már  reszkete. 

A  kertbe  majd  egy  gyászos  nő  belép, 
Könnyek  borítván  bánatos  szemét, 
Málvát,  rozmarint,  szegfűt  szaggata, 
És  —  letörve  volt  a  kert  liljoma  .  .  .! 
Gyászos  terítőn,  benn  halvány  halott, 
Halavány  kis  leányka  nyugodott,  — 
Ennek  merev  kezébe  adta  öt. 
Hol  irtózata  s  kinja  egyre  nőtt. 
Keskeny  koporsót  hoztak  azután, 
Belé-záratván  a  virág  s  leány  : 
Rögtön  setét  lőn  .  .  .  ő  a  holttal  .  .  .  ah ! 
—  Hullván  a  hajnal  hűvös  harmata, 
Felébredt,  és  szólt  a  virág,  szegény  : 
Hála,  hogy  vagyok  kis  ibolya  én ! 

Jobb  nékem  itt  a  bokrok  enyhiben 
Szerényen  élni  s  észrevétlenül  ; 
Hol  szaggat()  kéz  és  zápor  nem  ér, 
És  a  vihar  bántatlan  átrepül. 
Fedezz  el,  lágy  fű  s  leveles  bokor! 
Folyjon  kis  éltem,  amikép  folya  : 
Ne  legyek  én  rózsa,  vagy  liliom  ; 
Legyek  illatos  szerény  ibolya ! 


SZARKALAB. 

Nincs  magában  élni  kedve  : 
Nőt  keresni,  kit  szeretne, 
Vagy  gyötörne  legalább, 
Elindult  a  szarkaláb. 

Gazdag  a  földnek  határa  ; 
Völgy,  halom  borul  virágba 
Könnyű,  játszi  fuvalom 
Repked  a  zöld  lombokon. 

Mennyi  kellem,  mennyi  szépség! 
A  virágok  tarka  népét 
Ifjúság  és  szerelem, 
öleli  át  melegen. 

Vágya  vonván  szarkalábat. 
Szebb  virágot  merre  láthat : 
Aprót  lépve,  délcegen- 
Jár  a  síkon,  bérceken. 

Díszben  áll  a  messze  róna. 
S  ha  csak  egy  virága  volna, 
Bármi  halvány  kis  virág, 
Rabja  lenne  szarkaláb  ; 

Ámde  most,  hogy  lehet  annyi 
Szép  leány  közt  válogatni ; 
Néha  hármat  is  szeret, 
Még  sem  tudja,  melyiket? 

Mert  szerethet,  válogathat 
Bajosabbnál  bajosabbat  ; 
S  az  a  baj,  hogy  annyi  sok, 
Aki  rája  mosolyog.  — 

A  virágok  seregében  : 
Kihez  szóljon,  kire  nézzen? 
Mikor  minden  lomb  megett 
Bűbájos  kép  integet ; 

Itt  áll  a  szép  büszke  rózsa. 
Szerelmének  lángját  szórva ; 
Ott  a  bűvös  liliom, 
öltözködve  gazdagon. 

A  nef elejts  néz  szerényen, 
Epedés  van  kék  szemében, 
Erdő  és  tó  szépei 
Vágynak  néki  tetszeni. 

De  őt  kétség  habja  hányja, 
S  szeret  sok  virág-leányba, 
Most  éhez  fut  majd  ahoz  .  .  . 
De  nem  választ,  csak  haboz. 

Rajok  nyájasan  tekintget, 
Szépeket  mond  mindeniknek  ; 
És  csapongva  osztogat 
Hüség-esküt,  csókokat. 

De  a  másik  pillanatban. 
Hütelen  lesz  öntudatlan, 
Más  virágot  lát  s  szeret  .  .  . 
Változás  az  élvezet! 

S  ha  vonzódás  szólna  hozzá  ; 
Megvetéssel  viszonozná, 
S  ki  hideg  marad  szaván  : 
Eped,  őrjöng  az  után. 

És  a  szív  üres  lesz  végre, 
Szűzies  szent  érzeménye 
Szenvedéllyé  korcsosul, 
önmagának  ostorul. 

A  virágok  nem  sokára 
Ráösmernek  szarkalábra  ; 
Akármit  beszél  nekik  : 
Rá  se  néznek,  nevetik, 

A  rózsáról  tüske  szúrja. 
És  előtte  beborulva 
A  folyóka  szótalan  : 
Hizelg  annak  hasztalan. 

Vidd  el  innen  csalfa  szived  .  .  . ! 
Ne  nyúlj  hozzám,  öszvecsíplek ! 
S  csókolódó  ajakán  : 
Égést  okoz  a  csalán. 

És  a  rét  virági  fogynak,  — 
Vége  a  tavasz-napoknak! 
Barnul  a  lomb,  a  patak 
Medre  alját  mossa  csak! 

A  nyári  nap,  melegével 
A  virágból  magvat  érlel  ; 
Elhullottak  a  íepék,  — 
Menn3^dörgésben  szól  az  ég. 

Ábránd  s  költészet  helyébe 
A  valóság  s  munka  lépé  ; 
Víg  madárka  nem  dalol, 
Fészkén  ülvén  valahol. 

Bánat  gyötri  szarkalábat, 
Lombja  hervadt,  arca  sápadt 
Mely  csapongván,  elveszett  ; 
Szánja  most  az  életet! 

S  néha  múltján  nézve  által, 
E  hazug  vigasztalással 
Szokta  csalni  önmagát  : 
Vígan  éltem  legalább! 

Oh  hiszen,  ha  ugy  lehetne, 
Hogy  kifogyván  lángja,  nedve 
Összetörnék  a  pohár  .  .  . 
J)e  csak  teng  a  csapodár! 

Mert,  ki  véle  szenved,  érez  : 
Senki  sincs  közel  szivéhez 
S  bánat  az,  mit  most  terem, 
A  csapongó  szerelem. 

S  mely  emiékivel  vadán  viv  : 
önmagát  ijeszti  a  sziv, 
Alma  oly  kisérteti. 

Száraz  kóró  lett  az  élet, 
Játékul  a  kin  szelének, 
Amely  rázza,  zörgeti. 

Mignem  a  vihar  megindul, 
S  összetörve,  irgalombul 
A  sirhalmakhoz  veti  .  .  .  ! 


A  BAJNOKFÜ. 

Nagy  mozgalom  vagyon 
A  tónak  környékén, 
Sok  virág  és  növény 
Aggódván,  remélvén. 
Némely  a  más  percre 
Már  csak  alig  várhat, 
Mert  mit  az  a  perc  hoz  : 
öröm  lesz,  vagy  bánat. 

Díszben  leggazdagabb 
Virága  a  tónak, 
—  Ki  ellenállt  eddig 
Sok  hóditó  szónak,  — 
Szeret  már  valakit, 
Szeret  valahára! 
S  a  kijelentésre 
Időt  tűzött  mára! 

Tűnődnek  :  ez  a  perc 
Hozni  vajh  mi  jót  fog? ! 
Kit  a  virág  választ  : 
Melyikök  a  boldog? ! 
Ezért  a  mozgalom 
A  tónak  környékén  ; 
Sok  virág  és  növény. 
Aggódván,  remélvén. 

Pedig  e  virágról 
Lemondhatnak  bátran  : 
Mert  az  rajok  sem  néz 
Ábrándos  voltában! 
Tele  van  regényes 
Vággyal,  képzelgéssel .  .  . 
Fényes  árnyat  kerget, 
Amelyet  nem  ér  el! 

Vannak  körülötte 
Szép  ifjú  virágok  : 
S  kicsinyléssel  gondol, 
Megvetve  néz  rajok  ; 
És  a  bajnokfüvet 
Neveztetni  hallván  : 
Ez  a  név,  ez  a  kép 
Rajong  gondolatján. 

Képzeleg  :  mily  karcsú 
S  magas  az  alakja! 
Illatos  virággal, 
Dus  lombbal  megrakja! 
Ugy  áll  a  többi  közt 
Mint  egy  deli  bajnok  .  .  . 
,ö  legyen  az  enyém, 
ö  érte  sóhajtok!' 

És  a  tó  növényi 
Hogy  szavait  hallják. 
Mind  körébe  gyűlnek, 
S  van  nagy  hallgatagság 
De  a  választáson 
Mindenik  csak  elhűl .  .  . 
Nem  közülök  van  az  : 
Idegen  nemzetbül .  .  . ! 

A  boldog  vőlegényt 
Nem  ösméri  senki ; 
Nevéről  nagyszerű 
Virágnak  kell  lenni ; 


ao7 


Utána  mentek  már, 
S  a  tó  várja  félve  : 
Növényit  homályba 
Borítván  szépsége! 

Hah  .  .  . !  most  megérkezett 
És  .  .  .  lesz  nagy  hahota, 
Hitvány  gizgaz  jővén 
Vőlegénykép  oda  .  .  . 
A  híres  bajnokfú, 
E  törpe  rósz  káka! 
Levele  s  gálya  sincs, 
Nemhogy  von  virága! 

Megzudúl  a  nádas. 
Locsog  a  tó  habja  : 
Ki  sokat  válogat, 
A  selejtest  kapja! 
Ki  nem  néz  érdemet 
S  többet  ád  a  névre, 
Érzeleg,  képzeleg  .  .  . 
Bolonddá  lesz  végre! 

A  kevély  virágszál 
Ekképen  megjárta, 
Maradt  bús  fejének 
Hervadás  és  párta  ; 
S  bajnokjü,  hol  egykor 
Érte  olyan  szégyen  : 
Ott  áll,  ott  nyomorog 
Most  is  a  rétszélen. 


HAJNALKA. 

A  kert  virágínak  bájos  seregében 
Hol  a  kék  és  fehér  liliom  nyit  szépen 
S  a  rózsa  szomszédja  viola,  tulipán  : 
Virult  a  hajnalka,  mint  egy  ifjú  leán^^ 

A  kertnek  virági  mind  ifjak  és  szépek! 
Ifjúság  és  szépség  aranyidejének 
A  tündér  szerelem  társa,  kisérője  .  .  . 
—  Mindenik  virágnak  vagj^on  szeretője! 

A  csapodár  lepke  hizelgő  szavára  : 
Szerelemtől  pirul  a  rózsa  orcája  ; 
Bársony-ajkával  a  karcsú  kék  liliom  : 
A  méhe  szájára  mézédes  csókot  nyom. 

A  tulipán,  ki  a  fuvalmát  szereti  : 
Hogy  keblébe  nyúljon,  megengedi  neki  ; 
A  gyászos  rozmarin,  ezen  özvegy  virág 
Előtt  is,  mosolygó  szinben  áll  a  világ! 

A  virágok  között,  a  szerény  folyóka, 
A  pirosló  hajnalt  szerette  régóta  ; 
Ki  őt  enyelegve  hítta  hajnalkának. 
Hajnal  és  hajnalka  boldogok  valának. 

Szeretői  a  kert  többi  viráginak, 

Szellő,  méh,  pillangó  még  mind  aludtának 

De  jókor  felkele  a  szerelmes  hajnal, 

S  kedveséhez  repült  csóktól  égő  ajkkal. 

Mikor  jött,  ragyogott  egész  tekintete. 
De  a  válás  perce  amint  közelgete  : 
Jobban  jobban  sápadt,  s  bucsu-fáj dalmának 
Gyöngyei  a  virág  kelyhébe  hullának. 

Örzötte  hajnalka  a  drága  harmatot. 
Melyet  hü  kedvese  emlékül  ott  hagyott  ; 
Hőségben  sok  virág  mig  megbetegedett  : 
A  hüs  harmattól  nyert  kelyhe  enyhületet. 

Hogy  hajnal  s  hajnalka  boldogok  valának  : 
Ellenére  volt  a  kevély  napsugárnak. 
Ki,  megrontásukat  feltevén  magában, 
Leszállt  a  virághoz  csillogó  ruhában. 

Ifjú,  szép  hajnalka!  nemed  dísze,  éke! 
—  Szólt  a  szerény  virág  csapodár  vendége,  — 
Mit  keblem  oly  hiven,  oly  régen  rejteget : 
Engedd  kibuzognom  forró  szerelmemet! 

Ragyogó  napsugár,  a  virág  felele, 
A  hajnalt  szeretem  s  boldog  vagyok  vele! 
Méltatlan  volnék,  hogy  éljek  :  ha  hűtelen 
Tudna  lenni  a  hü  hajnalhoz  kebelem! 

Szivem'  hűségével  régen  ő  birja  már  : 
Keress  te  más  kedvest,  csillogó  napsugár! 
Szólott  hajnalka  az  ékes  csábítónak  ;  — 
De  aki  folytatá  szavát  hódítólag  : 

Szép  virág!  a  hajnal  keble  olyan  hideg,  — 
S  oly  rövid  az  óra,  amig  enyelg  veled! 
Én  reggeltől  estig  mulatok  melletted, 
Betöltvén  szerelmem  lángjával  kebledet! 

Hatalmas  vagyok  én!   ösmér  az  ég,  a  föld! 
Megállni  sem  mer  a  hajnal  színem  előtt ; 
Ránézek  .  .  .  s  elsápad  arca  kölcsön-pirja, 
Mert  azt  is  sugárim  kegyelméből  birja. 

A  jegenyefának  egykor  irigyletted  : 
Hogy  oly  magasan  áll  fejével  feletted! 
Szeress  .  .  .  ölelj  által  .  .  .  s  mely  odafenn  kéklik 
Sugárderekamon  felfolyhatsz  az  égig! 

Szólott  a  csábító,  —  s  kit  habozni  látott : 
Általölelte  a  reszkető  virágot ; 
S  kit  forró  hevével  csókolt  össze  ajka  : 
Egészen  oda  lett  a  szegény  hajnalka! 

Mi  a  büszke  rózsa,  s  a  halvány  liliom? 
Százszor  több  kellem  van  szerényke  arcodon! 
Mit  ér  a  rezeda  s  istenfa  illatja! 
A  koszorút  szivem  ah  csak  neked  adja! 

Célt  ért  a  csapongó  napsugár,  —  mellette 
Hivét  a  könnyelmű  virág  elfeledte  ; 
Sirt  a  hajnal,  végre  könyje  kiszárada, 
S  barna  fátyolban  járt,  minő  volt  bánata. 

Addig  kedveséhez  járt  a  nap  sugara. 
El  nem  hagyván  őtet  csupán  éjszakára  ; 
Boldog  még  sem  vala  a  hütelen  virág, 
Ugy  tetszett :  keblében  titkos  bú  férge  rág 

Szerelmem,  napsugár!  szólt  sóhajtva  sokszor. 
Csókod  és  szerelmed,  mely  hő  ajkidon  forr  : 
Ah,  olyan  égető!  .  .  .  csupa  tűzláng!  .  .  .  heve 
Alatt  hervad,  lankad  virágok  kebele! 

S  midőn  bánat jában  meghervadt,  beteg  lett  : 
A  jó  hajnaltól  nyert  enyhe  harmat-cseppet  ; 
De  a  napsugárnak  forró  ajka  legott 
Felszitta  kebléről  az  édes  balzsamot. 

S  nem  soká  tartott  a  napsugár  hűsége  : 
Mostan  a  hétszinű  szivárványért  ége  ; 
Majd  kacérkodni  a  csendes  tóhoz  jára, 
S  kacsingatott  este  a  hegyek  ormára. 

Most  fénj^es  csókjai  a  felhőkön  égtek  ; 
A  délibábnak,  a  puszták  tündérének 
Heves  szerelemben  Ion  majd  játszó-társa  .  .  , 
—  Szegény  hajnalkának  nagy  volt  bánkódása! 

Nagy  volt  a  hűtelen  virágnak  bánatai 
Ha  eljött  kedvese  :  lángjától  hervada. 
Ha  a  csalfa  sugár  mellőle  elmaradt  : 
Szíve  elszorult  a  féltés  súlya  alatt. 

És  hitszegésének  fájdalmas  emléke  : 
Keblében  emésztő,  kínos  lánggal  ége  ; 
Végre  midőn  meghűlt  s  messze  vonult  vala 
A  csalfa  szerető  :  hajnalka  meghala ! 

S  a  hűtlen  napsugár  meg  sem  látogatta 
Sirját  a  virágnak  :  ki  meghalt  miatta  ; 
A  napraforgónak  mondott  szép  szavakat : 
Nála  hajnalkának  emléke  sem  maradt. 

De  nem  igy  tőn  a  hő  szerető,  a  hajnal, 
Bus  emlékezettel  és  szánó  sóhajjal 
Este  reggel  eljárt  a  virág  sir j ára, 
ömölvén  bánatos  könyűinek  árja. 

És  addig  kesergett  a  sirhalom  felett, 
Hogy  amint  eljött  a  megújult  kikelet  : 
Csudát  tőn  a  hűség  s  szerelem  harmata, 
Mert  a  megholt  virág  újra  feltámada. 

S  ki  hütelenségét  szemére  nem  veté  : 
Szerelemmel  hajolt  a  szép  hajnal  felé  ; 
Kellem  és  hűségtől  lőn  teljes  kebele, 
—  Hajnal  hajnalkával  ismét  boldog  leve. 


A  csábitó  máig  eljár  hajnalkához. 
Mézes  szavaival  nyájas  mosolygást  hoz  ; 
De  a  virág,  látván  a  csalfa  sugarat  : 
Tölcsérét  bezárja,  —  s  hivéhez  hív  marad. 

